LIVE: Covid-19: Raajjey Gai Fassivefai Thibi Meehunge Adhadhu Haahakun Dhashah - Vaguthu\nކޮވިޑް-19: ފިޔަވަޅުތައް ލުއިކުރެވިދާނެ އަދަދުތަކެއް ނުފެނޭ! - 20 ގަޑިއިރު ކުރިން\nރާއްޖެ އިން އިތުރު 39 މީހަކު ކޮވިޑް-19 އަށް ފައްސިވެއްޖެ.\nBREAKING NEWS: Covid-19: Miadhu Raajje In Ithuru 39 Meehaku Fassivejje https://t.co/KXDy791YNa\n— Vaguthu Online (@VaguthuOnline) October 20, 2020\nހދ. ކުޅުދުއްފުށި ސިޓީގައި ކޮވިޑް-19 ފެތުރޭތީ ހެލްތް އެމާޖެންސީ އޮޕަރޭޝަން ސެންޓާރ (އެޗްއީއޯސީ)ގެ ހާއްސަ ޓީމެެއް އެރަށަށް ދާ ގޮތަށް ހަމަޖައްސައިފި.\nKulhudhuffushi Covid-19 Ge Veydhanathakaai Gulhigen HEOC Ge Team Eh E Rashahhttps://t.co/tDjfALQb8T\nއެމެރިކާގެ ސްޓޭޓެއް ކަމަށްވާ ޓެކްސަސްއަށް ނިސްބަތްވާ އަންހެނަކު ކޮވިޑް-19 ޖެހިގެން ފްލައިޓެއް ތެރޭ މަރުވެއްޖެ.\nCovid-19 Jehigen Flight Eh Thereygai Meehaku Maruvejjehttps://t.co/66eyDxJIDy\nކޮވިޑް-19 ޖެހިގެން ބަލިން ރަނގަޅުވާ މީހުންނަށް ދިގު މުއްދަތަކަށް ހިތުގެ މައްސަލަ ދިމާވާ ކަމަށް އެމެރިކާގެ ޑޮކްޓަރުންގެ ޓީމަކުން ބުނެފި.\nCovid-19 In Rangalhu Vaa Meehunnah Hithuge Massala Dhimaaveyhttps://t.co/9cmk4c9Tw6\nއަންނަ އަހަރުގެ ފެބްރުއަރީއާ ހަމައަށް އިންޑިއާގެ އާބާދީގެ ދެބައިކުޅަ އެއްބައި މީހުން ކޮވިޑް-19 އަށް ފައްސިވެދާނެ ކަމަށް އެ ގައުމުގެ ސަރުކާރުން ބުނެފި.\nCovid-19: February Mahah Dhaa Iru India Ge Dhebaikulha Ebbai Meehun Fassi Vedhaane\nއިންޑޮނޭޝިއާގައި ފުރަތަމަ ފިޔަވަހީގެ ދަށުން 9.1 މިލިއަން މީހުންނަށް ކޮވިޑް-19 ގެ ވެކްސިން ދޭނެ ކަމަށް އެ ގައުމުގެ ހެލްތު މިނިސްޓްރީން ބުނެފި.\nCovid-19: Furathama Fiyavaheega Indonesia In 9.1 Million Meehunah Vaccine Dheyne https://t.co/2w8fqSgja1\nވެންޓިލޭޓަރ މައްސަލަ ފުލުހުންނާއި އެކު ދިރާސާކުރުމަށް ފަހު ގޮތެއް ނިންމާނަން: އޭސީސީ\nVentilator Massalaigai Fuluhunnai Medhu Dirasakurumah Fahu Gotheh Ninmanan: ACC https://t.co/vRH6o7vk4X\nކޮވިޑް-19 ކޮންޓްރޯލް ކުރުމަށް އެންމެ އިސްކޮށް މަސައްކަތް ކުރާ އެމެރިކާގެ ސައިންސްވެރިޔާ ޑރ.އެންތަނީ ފައުޗީ އަކީ "ގަމާރެއް" ކަމަށާއި އަދި އޭނާގެ ސަބަބުން އެމެރިކާ އަށް ބޮޑު "މުސީބާތެއް" ކުރިމަތިވެފައިވާ ކަމަށް އެމެރިކާގެ ރައީސް ޑޮނަލްޑް ޓްރަމްޕް ބުނެފި.\nCovid-19: America Ge Ehme Iss Scienceveriya Fauci Akee "Mussbaatheh" - Trump https://t.co/KdffSz0uqV\nކޮވިޑް-19 އަށް ފައްސިވާ މީހުން ބަލިން ރަނގަޅު ކުރެވިދާނެ ކަމަށް ބެލެވޭ ފަރުވާއެއް އެމެރިކާގެ އުމުރުން އެންމެ 14 އަހަރުގެ އަންހެން ކުއްޖަކު ހޯދައިފި.\nCovid-19 Ah 14 Aharuge Kujjaku Faruvaa Eh Hoadhaifi https://t.co/jHc6e950Q5\nRaajje In Covid Fenunuthaa 226 Dhuvas - Mihaaru Faruvaa Dhenee 987 Meehakahhttps://t.co/RuOMLFKCvM\nUkraine Gaanoonu Hadhaa Majileehu Ge 60 Member Aku Covid-19 Ah Fassi Vehjehttps://t.co/GlbOEmhBrp\n— Vaguthu Online (@VaguthuOnline) October 19, 2020\nBREAKING | Covid-19 Jehigen India In Ithuru 593 Meehaku Maruvehjehttps://t.co/c9tVWrQ30G\nCovid-19: Haalathu Goasve, Russia In Fassivee Meehun Ge Adhadhu Record Minvarakah Araifihttps://t.co/hD6cZjbkGZ\nCovid-19 Ah Fassivi Palestine Ge Iss Beyfulhakah Israel Hospital Ehgai Faruvaa Dheneehttps://t.co/dnR3LNsxEC\nއިންޑިއާ އިން އިތުރު 4606 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 593 މީހަކު މަރުވެއްޖެ. އެޤައުމުން މިހާތަނަށް ޖުމްލަ 7594284 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 115235 މީހަކު ވަނީ މަރުވެފައި.\nއެމެރިކާއިން އިތުރު 43579 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 372 މީހަކު މަރުވެއްޖެ. އެޤައުމުން މިހާތަނަށް ޖުމްލަ 8441680 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 225146 މީހަކު ވަނީ މަރުވެފައި.\nއިނގިރޭސިވިލާތުން އިތުރު 18804 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 80 މީހަކު މަރުވެއްޖެ. އެޤައުމުން މިހާތަނަށް ޖުމްލަ 741212 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 43726 މީހަކު ވަނީ މަރުވެފައި.\nރަޝިޔާ އިން އިތުރު 15982 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 179 މީހަކު މަރުވެއްޖެ. އެޤައުމުން މިހާތަނަށް ޖުމްލަ 1415316 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 24366 މީހަކު ވަނީ މަރުވެފައި.\nބްރެޒިލް އިން އިތުރު 15383 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 271 މީހަކު މަރުވެއްޖެ. އެޤައުމުން މިހާތަނަށް ޖުމްލަ 5250727 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 154176 މީހަކު ވަނީ މަރުވެފައި.\nފްރާންސުން އިތުރު 13243 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 146 މީހަކު މަރުވެއްޖެ. އެޤައުމުން މިހާތަނަށް ޖުމްލަ 910277 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 33623 މީހަކު ވަނީ މަރުވެފައި.\nސްޕެއިން އިން އިތުރު 12214 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 73 މީހަކު މަރުވެއްޖެ. އެޤައުމުން މިހާތަނަށް ޖުމްލަ 1015795 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 33992 މީހަކު ވަނީ މަރުވެފައި.\nއިޓަލީން އިތުރު 9338 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 73 މީހަކު މަރުވެއްޖެ. އެޤައުމުން މިހާތަނަށް ޖުމްލަ 423578 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 36616 މީހަކު ވަނީ މަރުވެފައި.\nބެލްޖިއަމް އިން އިތުރު 9138 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 21 މީހަކު މަރުވެއްޖެ. އެޤައުމުން މިހާތަނަށް ޖުމްލަ 222253 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 10413 މީހަކު ވަނީ މަރުވެފައި.\nސްވިޒަލޭންޑުން އިތުރު 8737 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 15 މީހަކު މަރުވެއްޖެ. އެޤައުމުން މިހާތަނަށް ޖުމްލަ 83159 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 2138 މީހަކު ވަނީ މަރުވެފައި.\nނެދަލޭންޑްސް އިން އިތުރު 7992 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 17 މީހަކު މަރުވެއްޖެ. އެޤައުމުން މިހާތަނަށް ޖުމްލަ 236226 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 6768 މީހަކު ވަނީ މަރުވެފައި.\nޕޮލޭންޑުން އިތުރު 7482 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 41 މީހަކު މަރުވެއްޖެ. އެޤައުމުން މިހާތަނަށް ޖުމްލަ 183248 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 3614 މީހަކު ވަނީ މަރުވެފައި.\nޖަރުމަންވިލާތުން އިތުރު 6840 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 30 މީހަކު މަރުވެއްޖެ. އެޤައުމުން މިހާތަނަށް ޖުމްލަ 373821 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 9896 މީހަކު ވަނީ މަރުވެފައި.\nޔޫކްރޭނުން އިތުރު 4766 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 66 މީހަކު މަރުވެއްޖެ. އެޤައުމުން މިހާތަނަށް ޖުމްލަ 303638 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 5673 މީހަކު ވަނީ މަރުވެފައި.\nއީރާނުން އިތުރު 4251 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 337 މީހަކު މަރުވެއްޖެ. އެޤައުމުން މިހާތަނަށް ޖުމްލަ 534631 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 30712 މީހަކު ވަނީ މަރުވެފައި.\nމެކްސިކޯ އިން އިތުރު 4119 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 108 މީހަކު މަރުވެއްޖެ. އެޤައުމުން މިހާތަނަށް ޖުމްލަ 851227 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 86167 މީހަކު ވަނީ މަރުވެފައި.\nޗެކް ރިޕަބްލިކުން އިތުރު 4089 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 79 މީހަކު މަރުވެއްޖެ. އެޤައުމުން މިހާތަނަށް ޖުމްލަ 177974 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 1501 މީހަކު ވަނީ މަރުވެފައި.\nއިރާގުން އިތުރު 4044 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 63 މީހަކު މަރުވެއްޖެ. އެޤައުމުން މިހާތަނަށް ޖުމްލަ 430678 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 10317 މީހަކު ވަނީ މަރުވެފައި.\nCovid-19: Gaumu Thakun Umraa Vaan Dhaa Meehunnah Furusathu Hulhuvaalanee Anna Mahuhttps://t.co/uOCpY1D7DE\nCovid Control Kurumugai Dhuniye Ah Namoonaa Dhekkumah Fahu, List Ge Emme Fulah!https://t.co/sqY42Hyegj\nCovid-19: Spain In Fassivi Meehun Ge Adhadhu Million Akahhttps://t.co/X1wTkvFb9X\nރާއްޖޭގައި ކޮވިޑް-19 އަށް ފައްސިވެފައި މިހާރު ތިބި މީހުން ނުވަތަ އެކްޓިވް ކޭސްތަކުގެ އަދަދު މިއަދު 987 އަށް މަދުވެއްޖެއެވެ. މިއީ ޖުލައި މަހު ރާއްޖޭގައި ކޮވިޑް-19 އަށް ފައްސިވާ މީހުންގެ އަދަދު އިތުރުވާން ފަށައި، އެކްޓިވް ކޭސްތަކުގެ އަދަދު ޖުލައި މަހުގެ 30 ވަނަ ދުވަހު ހާހަކަށްވުރެ މައްޗަށް ދިޔަ ފަހުން މިއަދަދު މިހައި ދަށްވި ފުރަތަމަ ފަހަރެވެ.\nނަމަވެސް އޭޕްރީލް މަހު އެޅި ހަރުކަށި ފިޔަވަޅުތަކުގެ ސަބަބުން އެކްޓިވް ކޭސްތަކުގެ އަދަދު މަދުވި ވަރަށް އެކްޓިވް ކޭސްތަކުގެ އަދަދު މަދުވާން އަދި ދުވަސްތަކެއް ނަގާނެ ކަމަށް ބެލެވެއެވެ. ޖުލައި މަހު ރާއްޖޭގައި ކޮވިޑް-19 އަށް ފައްސިވާ މީހުންގެ އަދަދު އިތުރުވާން ފެށީ ޖުލައި 08 ވަނަ ދުވަހު އެކްޓިވް ކޭސްތަކުގެ އަދަދު 324 އަށް މަދުވުމަށް ފަހު އެވެ.\nމިއަދު ރާއްޖެ އިން ކޮވިޑް-19 އަށް ފައްސިވީ 22 މީހުންނެވެ. މިއަދަކީ ޖުލައި މަހުގެ 17 ވަނަ ދުވަހަށް ފަހު އެންމެ މަދު އަދަދެއްގެ މީހުން ފައްސިވި ދުވަހެވެ. ނަމަވެސް ރާއްޖެ އަށް އޮތް ނުރައްކާ އަދިވެސް ވަރަށް ބޮޑެވެ. މިހާރު ވެސް ކުޅުދުއްފުށި މޮނިޓަރިންގެ ހާލަތުގައި އޮތްއިރު އެރަށުގައި ނުވަތަ އެރަށް މެދުވެގެން ކޮވިޑް-19 އަށް ގިނަ ބަޔަކު ފައްސިވެގެން ދިއުމުގެ ފުރުސަތު އަދިވެސް އެބައޮތެވެ. ކުޅުދުއްފުށީގެ ހާލަތު ބަލައި، އިތުރު މީހުންގެ ޓެސްޓްތައް ހެދުމުގެ މަސައްކަތް މިހާރު ވެސް ކުރިއަށް އެބަދެއެވެ.\nBREAKING NEWS: Miadhu Raajje In Fassivee 22 Meehun https://t.co/qNWtOyKcGO\nCovid-19: Poland Ge Hospital Thah Furi, Football Stadium Gai Balimeehun Admit Kuranee https://t.co/LXIRHaQxis\nBREAKING|Covid-19: Iran In Record Adhadhakah Meehun Maruvejjehttps://t.co/2Is77H8IQL\nއޮކްޓޯބަރ 20, 2020 00:26\nދެން ތީގެން މަށަށް ވަނީ ކޮން ފައިދާއެއް. މަށަށް ހަމަ ގެއަށް ވަންނަންޖެހޭ ރޭގަނޑު 11 ޖަހާ އިރަށް. ބޮޑު އަގުގަ މާސްކުގަނެގެން އަޅަންޖެހޭ.. މި ގެރިސަރުކާރު މީ ޖެހިފައޮތް ބޮޑު ބަލާވެރިކަމެއް


Kanda alhaafaivaa agah vure dhahkoh mas ganna faraaithakaa medhu...\nމިމަހުގެ 24 އިން ފެށިގެން ފްލޯ ޕްރައިޒް ސިޔާސަތަށް އަމަލުކުރަން ޖެހޭނެ\n2010 ގައި މަސްގަތް އެންމެ ދަށް އަގަކީ 8ރ.\nކ. މާލެ | 23 ސެޕްޓެންބަރ 2020 | ބުދަ 03:05 | 11,781\nކަޅުބިލަމަހުގެ ދޮށީގެ މަސްވެރިކަމުގައި ބާނާ މަސް ގަނެވޭނެ އެންމެ ދަށް އަގު ވަނީ ކަނޑައަޅާފައި - ރާއްޖެއެމްވީ\nމިފްކޯއިން މަސްވެރިންގެ އަތުން މަސްގަންނަ އަގުގެ ކޮންޓްރޯލް ދޫކޮށްލި އިރު ކަނޑައަޅާފައިވާ އަގަށްވުރެ ދަށްކޮށް މަސްގަންނަ ފަރާތްތަކާއި މެދު ފިޔަވަޅު އަޅާނެ ކަމަށް ފިޝަރީޒް މިނިސްޓްރީ ބުނެފިއެވެ.\nރާއްޖެޓީވީގެ ފަލަސުރުޚީ ޕްރޮގްރާމްގައި ވާހަކަދައްކަވަމުން ފިޝަރީޒް މިނިސްޓްރީގެ ސްޓޭޓް މިނިސްޓަރ ހަސަން ރަޝީދު ވިދާޅުވީ މިނިސްޓްރީން ކަޅުބިލަމަހުގެ ދޮށީގެ މަސްވެރިކަމުގައި ބާނާ މަސް ގަނެވޭނެ އެންމެ ދަށް އަގު ވަކި ގޮތަކަށް ކަނޑައެޅީ އެކަމުގެ ސަބަބުން މަސްވެރިންނަށްވެސް ފާއިދާތަކެއް ކުރާނެތީ އެވެ. އަދި ކަޅުބިލަމަހުގެ ސިނާއަތު ތަރައްގީކޮށް ކުރިއެރުވުމުގެ ގޮތުން މަސްވެރިންގެ އަތުން މަސްގަނެ، ޕްރޮސެސްކޮށް އެކްސްޕޯޓް ކުރުމަށް މިނިސްޓްރީ އާއިއެކު ސޮއިކޮށްފައިވާ ކުންފުނިތަކުން އަދި އެ މަސްވެރިކަމުގައި ބާނާ މަސްގަތުމުގެ ހުއްދަ ދީފައިވާ ކުދި އަދި މެދު ފަންތީގެ ވިޔަފާރިތަކުން މިމަހުގެ 24 އިން ފެށިގެން ފްލޯ ޕްރައިޒް ސިޔާސަތާއި އެއްގޮތްވާ ގޮތަށް އަމަލުކުރަންޖެހޭނެ ކަމަށާއި މިކަމާއި ޚިލާފަށް އަމަލު ކުރާ ފަރާތްތަކަށް ފިޔަވަޅު އަޅާނެ ކަމަށް ހަސަން ރަޝީދު ވިދާޅުވިއެވެ.\nއެގޮތުން މިނިސްޓްރީން އެކަން މޮނިޓަރ ކުރާނެ ކަމަށްވެސް އޭނާ ވިދާޅުވިއެވެ. މި ސިޔާސަތާއި ޚިލާފްވާ ފަރާތްތަކަށް މަސް އެކްސްޕޯޓް ކުރުމުގައިވެސް ދަތިތަކެއް ކުރިމަތިވާނެ ކަން ފާހަގަކުރައްވާ ހަސަން ވިދާޅުވީ އެއީ މި ނޫން އެހެން ބައިވަރު ޤަވާއިދުތަކެއްވެސް ހެދިފައިވުމާއި އެއަށް އެފަރާތްތަކުން އަމަލުކުރަން ޖެހޭތީ ކަމަށެވެ.\nމި ސިޔާސަތަކީ ފުޅާދާއިރާއެއްގައި އެކްސްޕޯޓް ކުރުމަށް މަސް ގަންނަ ފަރާތްތަކަށް ހިންގާ ސިޔާސަތަކަށްވާތީވެ، މަސް ކައްކާ ހިއްކާ ފަރާތްތަކުން އަދި މިނޫން ވެސް ކަޅުބިލަމަހުގެ ދޮށީގެ މަސްވެރިކަމުގައި ބާނާ މަސް ގަންނަ އެހެނިހެން ފަރާތްތަކުން ފްލޯ ޕްރައިޒް ސިޔާސަތަށް އަމަލު ކުރަން ނުޖެހޭނެ ކަމަށެވެ.\nމަސްވެރިންގެ އަދި މަސް ގަންނަ ފަރާތްތަކުގެ އާމްދަނީ އާއި ޚަރަދުގެ މައްޗަށް ރިއާޔަތްކޮށް ކަނޑައަޅާ ފްލޯ ޕްރައިޒް އެންމެ ފަހުން މުރާޖައާ ކޮށްވިފައިވަނީ 13 މެއި 2010 ގައި ކަމަށާއި އޭރު މަސްގަންނަ އެންމެ ދަށް އަގަކީ 8ރ. ކަމަށްވުމުން މިގެނައި ބަދަލާއެކު އެއަގުގެ ދެ ގުނަ މައްޗަށް ޖެހިލާފައިވާ ކަމަށްވެސް އޭނާ ވިދާޅުވިއެވެ.\nބައިނަލްއަޤްވާމީ މާރކެޓްގައި އެއިރެއްގައި ހުންނަ އަގާއި އެއްވަރަށް މަސްގަންނަން ނިންމާ7އަހަރަށް ފަހު މިފްކޯއިން މަސްވެރިންގެ އަތުން މަސްގަންނަ އަގުގެ ކޮންޓްރޯލް ދޫކޮށްލާފައިވަނީ މިކަމުގެ ސަބަބުން މިފްކޯއާއި މަސްވެރިންނަށްވެސް ވަރަށް ބޮޑެތި ދަތިތަކާއި ކުރިމަތިވާ ކަމަށެވެ.\nއެގޮތުން އިންޓަރނޭޝަނަލް މާރކެޓަށް ރިއާޔަތް ނުކޮށް މަސްގަތުމުން ވަރަށް ބޮޑެތި ގެއްލުންތަކެއް މިފްކޯއަށްވެސް މަސްވެރިންނަށްވެސް ވަމުންއައި އިރު ވަގުތުން ފާއިސާ ނުލިބުމުން ގިނަ ދަތިތަކެއް މަސްވެރިންނަށްވެސް ވަނީ ވެފައި ކަމަށް ހަސަން ރަޝީދު ވިދާޅުވެފައެވެ.


ދިވެހިރާއްޖޭގެ ޤައުމީ ޔުނިވަރސިޓީ / ފެކަލްޓީ އޮފް އިސްލަމިކް ސްޓަޑީޒް\nޤުރްއާން / އިސްލާމިކް ސްޓަޑީޒް\nއެމް. އެން. ކިޔޫ. އެފްގެ ލެވެލް 10 ގެ ސަނަދެއް، މަޤާމުގެ މަސައްކަތާ ގުޅޭ ދާއިރާއަކުން ހާސިލުކޮށްފައިވުން.\nކިޔަވައިދޭ މާއްދާތަކުގެ އިމްތިޙާނު ތައްޔާރުކުރުމާއި، ސާފުކުރުމާއި، އެސެސްކުރުމާއި، އިންވިޖިލޭޓްކުރުން.\nމަރުކަޒާއި ޑިޕާޓްމަންޓްތަކުގެ ބައްދަލުވުންތަކުގައި ބައިވެރިވުމާއި، ކޮމިޓީތަކުގައި ބައިވެރިވުމާއި، ރޭވުމުގެ މަސައްކަތުގައި ބައިވެރިވުން.\nފެކަލްޓީން ކެމްޕަހުގައި ހިންގާ ކޯސްތައް، ކޯސް ކޯޑިނޭޓަރުގެ އިރުޝާދުގެމަތިން ރާވައި ހިންގުމާއި، ފެކަލްޓީ ތަމްސީލްކުރުން.\nމިނޫންވެސް، މަޤާމާ ގުޅޭގޮތުން ފެކަލްޓީން ހަވާލުކުރާ ކަންތައްކުރުން.\nއިތުރުގަޑީގައި މަސައްކަތްކުރާނަމަ، ހަމަޖެހިފައިވާ އުޞޫލުން، އިތުރުގަޑީގެ ފައިސާދެވޭނެއެވެ.\nއިންޓަރވިޔު ކުރެވޭނީ އިޢުލާނުގައި ބަޔާންކޮށްފައިވާ މަޤާމަށް ޝަރުޠު ހަމަވާ ކެންޑިޑޭޓުންގެ ތެރެއިން ޝޯޓްލިސްޓް ކުރެވޭ ފަރާތްތަކާ އެކަންޏެވެ.\nމިމަޤާމަށް ހޮވާ ކެންޑިޑޭޓަކީ ޢަރަބި މީޑިއަމުން ފުރަތަމަ ޑިގްރީ ހާސިލުކޮށްފައިވާ ކެންޑިޑޭޓަކަށް ވާންވާނެއެވެ.\n2015 ޖަނަވަރީ7ވާ ބުދަ ދުވަހުގެ މެންދުރު 12:00 ގެ ކުރިން، ދިވެހިރާއްޖޭގެ ޤައުމީ ޔުނިވަރސިޓީގެ އިދާރީ މަރުކަޒަށް.\nމަޢްލޫމާތު ސާފުކުރުމަށް ގުޅާނީ 3345409 ނަންބަރު ފޯނާއެވެ.\nސުންގަޑި: 07 ޖަނަވަރީ 2015 1200


Amilla masakkathun kulhadhaana fehuntheriakah- Shameema\nޝަމީމާ އަހްމަދު، ސ.މީދޫ / ފޮޓޯ: ލުބްނާ އޭއޯނިއުސް\nއަމިއްލަ މަސައްކަތުން ކުޅަދާނަ ފެހުންތެރިއަކަށް – ޝަމީމާ\nސ.މީދޫ ބޯގަންވިލާ ޝަމީމާ އަހްމަދަކީ ހިތްވަރުގަދަ އަންހެނެކެވެ. އިތުރު މީހެއްގެ އެހީތެރިކަމެއް ނެތި ދަސްކުރި މަސައްކަތުން އަމިއްލައަށް އާމްދަނީ ހޯދަމުން އަންނަ ނަމޫނާ ކަނބަލެކެވެ. އެންމެ ކުޑައިރު ވެސް ބޭނުންވީ ފެހުން ތެރިއަކަށް ވާށެވެ. ބޭބެ ފަހާތަން ފެނި އެކަމަށް ޝަމީމާ ޝައުގުވެރިކަން އުފެދުނެވެ. އެގޮތުން ޝަމީމާ ވަރަށް ކުޑައިރު އޭނަގެ ބޭބޭ ފަހާތަން ފެނިގެން ފަހަން ދަސްކޮށް ދިނުމަށް ބޭބެ ކައިރިން އެދުނެވެ.\n"ބޭބޭ ކައިރީގައި ބުނިން ހެދުމެއް ފަހަން ދަސްކޮށްދިނީމަ ފަހާފައި ރުފިޔާވެސް ދޭނަމޭ. ދެން ހެދުމެއް ފަހާވެސް ހެދިން އެކަމަކު ދޭނެ ރުފިޔާއެއް އަތަކު ނެތް" ޝަމީމާ ހީލަމުން ކިޔާދިނެވެ.\nފިސާރި ކަނބަލެއް ކަމަށްވާ ޝަމީމާގެ މަސައްކަތުގެ ވާހަކަ ފެށިގެން އައިގޮތް ތިރީގައި މިވަނީއެވެ.\n"ޒުވާން ދުވަސްތައް ގުނަމުން އައިސް ކައިވެންޏެއްކޮށް ދަރިއަކު ލިބުމުން އިތުރު ހަރަދުތައް ބޯމަތިވި. އެހެން ކަމުން ބެލީ ކުޑައިރުއްސުރެ ކުރާހިތް ވާ މަސައްކަތް ކަމަށްވާ ފެހުމުގެ ދާއިރާއިން ކުރިއަށް ދިއުމަށް. އެގޮތުން ގޭގައި ކުރީޒަމާނުން ފެށިގެން އެންމެ ކުރީގައި ފަހަން ގެންގުޅޭ ވައްތަރުގެ ފޮށްޓެއް ގަނެގެން މަޑުމަޑުން ފަަހަން ދަސްކުރިން. ދަސް ކުރުމަށް އެންމެ ފުރަތަމަވެސް ފޮތި ގަނެގެން ހެދުމެއް އެޅުމަށް ފަހު އެގޮތަށް ހެދުން ކަނޑައިގެން ދަރިފުޅުގެ ހެދުން ތަކާއި އަމިއްލަ ހެދުންތައް ފަހަމުން އައިސް ފަހަން ދަސްކުރީ. އަދި މަޑުމަޑުން އޭރުވެސް ކޮންމެވެސް ވަރަކަށް މީހުންގެ ހެދުންތައްވެސް ފެހީން. " ޝަމީމާގެ މަސައްކަތް ފެށިގެން އައިގޮތް އޭނާ ހިއްސާކުރީ މިހެންނެވެ.\nޝަމީމާ ފަހާފައިވާ ބައެއް ހެދުންތައް\nފަހަން ދަސްކުރުމަށް ފަހު ދެން ބެލީ އަވަހަށް ފަހުގެ ފަހާފޮށްޓެއް ގަނެލެވޭތޯއެވެ. ރަނގޅު ފާހަފޮއްޓެއްގެ މިލްކުވެރިޔަކަށް ވީއިރު ޝަމީމާ ވަނީ ބޭސިކް ލެވެލް އަށް ފަހަން ދަސްކޮށްފައެވެ. ޝަމީމާގެ ދިރިއުޅުން އުޖާލާ ކުރުމަށް ޓަކައި އޭނާ ދެންބޭނުންވީ ފަހާތަނެއް ހުޅުވުމަށެވެ. އެގޮތުން އޭނަގެ ދައްތަގެ ގޭގައި ކުޑަފަހާތަނެއް ހުޅުވައިގެން އޭނަވަނީ ފެހުމުގެ މަސައްކަތް ފުޅާކޮށްފައެވެ.\n" ފަހާތަނެއް ހުޅުވައިގެން ފަހައިގެން ލިބޭ އާމްދަނީ އަކުން މަޑުމަޑުން ފަހާތަނަކަށް ބޭނުންވާނެ ފަހުގެ ސާމާން އެއްކުރިން. އެއަށްފަހު ކަސްޓަމަރުންގެ އޯޑަރ ތައްނަގައިގެން ރަނގަޅަށް ފެހުމުގެ މަސައްކަތް ފެށީ. މިތަނަށް ގަތް ހުރިހާ އެއްޗެއް ގަނެފައި ހުންނާނީ ހަމަ އަމިއްލަ އަށް ކުރި މަސައްކަތުން. އެއްވެސް އެހެންމީހެއްގެ އެހީތެރިކަމެއް ލިބިފައި ނޯންނާނެ" ޝަމީމާ އޭއޯ ނިއުސްއަށް އިންޓަވިޔު ދެމުން ބުންޏެވެ.\nޝަމީމާ ފަހާފައިވާ ހެދުންތަކެއް\nފެހުމުގެ ދާއިރާގައި ގިނަދުވަސް ވެފައިވާ ޝަމީމާ ބުނީ، އަންހެނަކަށް ވެފައި އެކަނި ކުރަން ފެހުމުގެ މަސައްކަތަކީ ވަރަށް ބުރަ މަސައްކަތެއް ކަމަށެވެ. މިހާތަނަށް އައިރު ފެހުމުގެ ބުރަމަސައްކަތް އޭނަގެ ދަރިފުޅުގެކަން ކަމުގެ އިތުރަށް ގޭގެ މަސައްކަތާއި އެކު އެކަނި ކުރަމުން އައީ ވަރަށް ބުރަކޮށް އުޅެމުން ކަމަށް ޝަމީމާ ބުންޏެވެ.ނަމަވެސް މިހާރު ބައެއްފަހަރު ސިއްޙީ ކަންކަމާއި ދިމާވާފަހަރު ވެސް ކަސްޓަމަރުންގެ މަސައްކަތަށް ބުރޫއަރާފާނެތީވެ މަސައްކަތަށް ބަލިވެ އުޅޭ ދުވަސްތަކުގައިވެސް ފެހުމާއިގެން ކުރިއަށް ދާންޖެހޭތީ އާއި ޝަމީމާ ވަނީ ބޭރުގެ ފެހުންތެރިއަކުވެސް ގެނެސްފައެވެ.\nޝަމީމާ ބުނީ ފެހުމަކީ ވަރަށް ބުރަމަސައްކަތެއް ކަމަށެވެ. ބައެއްފަހަރު ފަސޭހަކަމެކޭ ހީވިޔަސް މިމަސައްކަތް ކުރަން ފެށުމުނެ މިމަސައްކަތުގެ ބުރަކަން އެންމެނަށްވެސް އިހުސާސްވާނެ ކަމަށެވެ. "ވަރަށް އުފާވޭ އަހަރެން ފަހާފައިހުންނަ ހެދުން ކަސްޓަމަރު ލުމަށްފަހު ދައްކާލުމުން. އަހަރެން ހިތް ހަމައެއްވެސް ނުޖެހޭނެ ދައްކާ ނުލަނިކޮށް. އަދި އަބަދުވެސް ބުނަން ދައްކާލުމަށް. އަދި އަހަރެން ފަހާފައި ހުންނަ ހެދުން އެހެން މީހަކު ލައިގެން ހުރިތަންފެނިގެން ރީތިވެގެން ވެސް ފައްސަން އާދޭ އެހެންވީމަ މިއީ ވަރަށް ބޮޑު ކުރިއެރުމެއް. ދެން ބައެއްފަހަރު ފަހަން ހަވާލުވާ އެއްޗެއް ކުޑަކޮށް ބަލިހާލަތު ހުރިގޮތަކުން ލަސްވެފައި ހުރެދާނެ." މަސައްކަތާއި ބެހޭގޮތުން ކަސްޓަމަރުންގެ ހިޔާލާ ބެހޭގޮތުން ޝަމީމާ ބުންޏެވެ.\nފެހުމުގެ ދާއިރާގެ ބޭރުން އާމްދަނީ ހޯދުމަށް އިތުރު މަސައްކަތެއް ކުރާތޯ އޭއޯ ނިއުސް އިން ކުރި ސުވާލުގެ ޖަވާބް ގައި ޝަމީމާ ބުނީ، ފެހުމުގެ އިތުރުން ހުސްވަގުތު ތަކުގައި އޭނަ ކުރާކަމަކީ މާގަސް އިންދައި ގަސް ވިއްކުމެވެ.\nޝަމީމާ އިންދާފައިވާ ބައެއް ގަސްތައް\nފެހުމުގެ ދާއިރާގައި ޝަމީމާގެ ތުޖުރިބާ ކިޔާދެމުން ބުނީ، އަމިއްލަ އަށް މަސައްކަތް ކޮށް އަމިއްލަ ފައިމައްޗަށް ތެދުވެ ފަހަން ދަސްކޮށް މިހާރު ވަނީ އިތުރަށް ބޭސިކް ލެވެލްގެ ކޯސްތައްވެސް ނިންމުމަށްފަހު އެޑްވާންސް ކޯސްވެސް ހަދާފައި ކަމަށެވެ. " ފަހަން އެނގުނަސް އިތުރަށް އުނގެނެން ބޭނުން ވޭ އެހެން ވީމަ ކޯސްތަކުގަ ބައިވެރިވަނީ އަދިވެސް އިތުރަށް ވެސް ދަސްކުރަން ބޭނުން" ޝަމީމާ ބުންޏެވެ.\nޅައުމުރުން ފެށިގެން ހެދުން ފަހަމުން އަންނަ ޝަމީމާ ބުނީ ހުރިހާ ވައްތަރެއްގެ ހެދުންވެސް ފަހަން އިނގޭ ކަމަށާއި ނަމަވެސް މިހާތަނަށް ވެޑިންގ ޑްރެސް އަކަށް ފަހާފައިވަނީ ދަރިފުޅުގެ ހެދުން ކަމަށެވެ. " އެޑްވާންސް ކޯހުގައި ވެޑިންގ ޑްރެސް ފެހުމުގެ ބައި ދަސްކުރަމުން މިދަނީ އަދި ކޯހުގެ އެބައި ނުނިމޭ. ނިމުމުން ހުރިހާ ވައްތަރެއްގެ ވެޑިންގ ޑްރެސް ވެސް ފަހާނަން" ޝަމީމާ ބުންޏެވެ.\nޝަމީމާގެ އަމިއްލަ ވިޔަފާރި ފުޅާކުރުމަށްފަހު އޭނަ ބޭނުންވަނީ މިދާއިރާއިން އިތުރަށް ވެސް ކިޔަވައިގެން ރަށުގައި ކޯސްތައް ވެސް ހިންގުމަށެވެ. ޝަމީމާ ބުނީ މިހާހަމައަށް އައުމާއި ހަމައަށް ވެސް ގިނަގުނަ ދަތިތަކާ ކުރިމަތިވެ ބައެއްފަހަރު މަސައްކަތް ކުރިއަށް ނުގެންދެވޭނެ ހެންހީވާ ފަހަރުވެސް އަންނަ ކަމަށެވެ. އެހެންނަމަވެސް ހުރިހާ ކަނބަލުންނަށް ބުނެލަން ބަޭނުންވަނީ ހިތްވަރާ އެއްކޮށް މަސައްކަތް ކޮށްފިއްޔާ ކާމިޔާބް ނުވާނެ އެއްވެސް ކަމެއް ނޯންނާނެކަމަށް ޝަމީމާ އިންޓަވިއު ނިންމާލަމުން ބުންޏެވެ.\nއޭއޯ ނިއުސް އިން އެދެނީ ޝަމީމާގެ މަސައްކަތުގައި ބަރަކާތް ލައްވައި އިތުރު ކާމީޔާބީ އަކަށެވެ. އާމީން.


BREAKING NEWS: Covid-19: Goaddiya Futsal Mubaaraaiy Fas Kuran Edhijje - Vaguthu\nކޮވިޑް-19: ގޯދިއްޔާ ފުޓްސަލް މުބާރާތް ލަސްކުރަން އެދިއްޖެ\nއައްޑޫ މޭޔަރު ސޯދިގު. --- ވަގުތު އިމޭޖަސް: މުހައްމަދު އަފްޒަލް\nއައްޑޫ ސިޓީގައި ގޯދިއްޔާއިން އިންތިޒާމު ކޮށްގެން ބާއްވަން ތައްޔާރުވެފައިވާ ފުޓްސަލް މުބާރާތް މިރޭ ފެށުމަށް ހަމަޖެހިފައި ވަނިކޮށް އެމުބާރާތް ފަސްކުރުމަށް އައްޑޫ ސިޓީ ކައުންސިލުން އެދިއްޖެއެވެ.\nއައްޑޫ ސިޓީ ކައުންސިލުން ގޯދިއްޔާއަށް ފޮނުވި ސިޓީއެއްގައި ވިދާޅުވެފައި ވަނީ ގޯދިއްޔާއިން އިންތިޒާމު ކޮށްގެން ބޭއްވުމަށް ހަމަޖެހިފައިވާ ފުޓްބޯޅަ މުބާރާތުގައި ކުޅުމަށް ރަށުން ބޭރުން އައިސް ކަރަންޓީނު ވެގެން ހުރި ކުޅުންތެރިއަކު ވަނީ ކޮވިޑް-19 އަށް ފައްސިވެފައި ކަމަށާއި މި ކުޅުންތެރިޔާ ކަރަންޓީނު އުސޫލާ ޚިލާފުވެ ޢާއްމުންގެ ތެރެއަށް ނިކުމެ ޕްރެކްޓިސް މެޗްތަކެއްގައި ބައިވެރިވެފައިވާ ކަމަށެވެ.\nމިހެން ވުމުގެ ސަބަބުން ގިނަ ކުޅުންތެރިންތަކަކާއި ގާތުން އެއްތާވެ އޭގެ ތެރެއިން ބައެއް ކުޅުންތެރިން މިހާރުވަނީ ހޯމްކަރަންޓީނު ކުރެވިފައި ކަމަށް ވެސް ސިޓީ ކައުންސިލުން ވަނީ ފާހަގަ ކޮށްފައެވެ.\nމިހާތަނަށް ލިބުނު މަޢުލޫމާތަށް ބަލާއިރު ފައްސިވި ފަރާތާއި ގިނަ ޢަދަދެއްގެ ކުޅުންތެރިންތަކެއްވަނީ ދިމާވެފައި ކަމަށް ވެސް ސިޓީ ކައުންސިލުން ވިދާޅުވިއެވެ.\n"އަދި މި ކުޅުންތެރިން ހިމެނޭ ޓީމުތަކުން އިތުރު ޓީމުތަކަކާއެކު ޕްރެކްޓިސް މެޗްތަކެއް ކުޅެފައިވާ ކަމުގެ މައުލޫމާތުވެސް ލިބިފައި ވެއެވެ." ސިޓީގައި ވިދާޅުވެފައި ވެއެވެ.\nފައްސިވި މީހާއާއި ގާތުން ބައްދަލުވި މީހުން ހޯދައި ކަރަންޓީނު ކުރަންޖެހޭ ފަރާތްތައް ކަރަންޓީނު ކުރުމާއި، އެކަހެރި ކުރަންޖެހޭ ފަރާތްތައް ބަލައި، ސުންކު ނަގަންޖެހޭ ފަރާތްތަކުގެ ސުންކު ނެގުމުގެ މަސައްކަތް ކަމާބެހޭ ފަރާތްތަކުން މިހާރު ގެންދަވަނީ ކުރައްވަމުން ކަމަށް ސިޓީ ކައުންސިލުން ވިދާޅުވިއެވެ.\n"މި ކަމަކީ ރައްޔިތުންގެ ސަލާމަތާއި ރައްކާތެރިކަމާއި ގުޅުންހުރި ކަމަކަށްވާތީ، މި ދެންނެވި ކުޅުންތެރިން ހިމެނޭ ގޮތަށް ގޯދިއްޔާ މުބާރާތް ކުރިޔަށް ގެންދިއުމަކީ ރައްކާތެރި ކަމަކަށް ނުވުމުން، މިރޭ ފެށުމަށް ހަމަޖެހިފައިވާ މުބާރާތް ދެ ހަފުތާގެ މުއްދަތަށް ފަސްކުރުމަށް ދެންނެވީމެވެ." ސިޓީ ކައުންސިލުން ގޯދިއްޔާއަށް ފޮނުވި ސިޓީގައި ވިދާޅުވެފައި ވެއެވެ.\nމުބާރާތް ފަސްކުރަން ޖެހުނީ އައްޑޫގެ ހުރިހާ ރައްޔިތުންގެ ސަލާމަތާއި ރައްކާތެރިކަމަށްޓަކައި ކަމަށް ވެސް ސިޓީ ކައުންސިލުން ވިދާޅުވިއެވެ.\nއޭޕްރީލް 28, 2021 12:25\nއުސޫލުތަކާ ޚިލާފުވާމީހުންނަށް ފިޔަވަޅު ނާޅާ ކޮންޓްރޯލް ނުކުރެވޭނެ.އެމީހަކު ހިތަށް އެރި ގޮތަކަށް އެއުޅެނީ..


Vaki farudhaku JP ah aumun ihthihaadhu ge gulhumah buroo araigen nuvaane: Gasim | Mihaaru\nއުމަރު (ވ)، ޖޭޕީގެ ލީޑަރު ގާސިމްއާ ބައްދަލުކުރައްވަނީ. --ފޮޓޯ:ނިޝާން އަލީ/ މިހާރު\nވަކި ފަރުދަކު ޖޭޕީއަށް އައުމުން އިއްތިހާދުގެ ގުޅުމަށް ބުރޫ އަރައިގެން ނުވާނެ: ގާސިމް\n18 ޑިސެމްބަރ 2017 - 18:03 28 comments\nރައީސް އަބްދުﷲ ޔާމީންގެ ފުރަތަމަ ހޯމް މިނިސްޓަރު އުމަރު ނަސީރު މިދިޔަ ބުރާސްފަތި ދުވަހު ޖޭޕީއާ ގުޅިވަޑައިގަތުމާ ގުޅިގެން އިއްތިހާދުގެ ބައެއް ބޭފުޅުން ދަނީ ހިތްހަމަނުޖެހުން ފާޅުކުރައްވަމުންނެވެ. އަދި ޖޭޕީގެ ބައެއް ބޭފުޅުން ވެސް އެކަމާ ހިތްނުތަނަވަސްވެ، ވާހަކަ ދައްކަވާފައިވެ އެވެ.\nއުމަރަށް އަމާޒުވަމުން އަންނަ ފާޑުކިޔުންތަކަށް އިޝާރާތް ކުރައްވައި، ގާސިމް ވިދާޅުވީ ވަކި ފަރުދަކު ޖޭޕީއާ ގުޅުމަކުން، ޖޭޕީ ބައިވެރިވެފައިވާ އިއްތިހާދުގެ ގުޅުމަށް ބުރޫއަރައިގެން ނުވާނެ ކަމަށެވެ.\nގާސިމް މިއަދު ކުރެއްވި ޓުވީޓު.\nގާސިމްގެ ޓްވީޓްގައި އުމަރުގެ ނަން ގެންނަވާފައެއް ނުވެ އެވެ.\nމިހާރު ޖަރުމަނުގައި ހުންނެވި ގާސިމް ވިދާޅުވީ މެމްބަރަކު ވަކި ކަމެއްގައި ތަފާތު ވިސްނުމެއް ގެންގުޅޭ ގޮތަކުން، އިސްލާހީ މަގަށް ރާއްޖެ ގެންނަން ޖޭޕީ ބައިވެރިވެފައިވާ އިއްތިހާދުގެ ގުޅުމަށް ބުރޫ އަރައިގެން ނުވާނެ ކަމަށެވެ.\nޖޭޕީގެ ކައުންސިލްގެ ބައެއް މެމްބަރުން އުމަރާ އިއްޔެ ބައްދަލު ކުރައްވަނީ.\nއިދިކޮޅު ކޯލިޝަންގައި ހިމެނޭ ޖޭޕީއާ އުމަރު ގުޅިވަޑައިގަތުމާ ދިމާކޮށް، އެމްޑީޕީގެ ޗެއާޕާސަން ހަސަން ލަތީފް އިއްޔެ ވިދާޅުވީ އުމަރަށް އެމްޑީޕީއާ ވައި ވެސް އެޅުނަ ނުދެއްވާނެ ކަމަށެވެ. އަދި އެމްޑީޕީ ހަލާކުކޮށްލަން އޭނާއަށް ފުރުސަތު ނުދެއްވާނެ ކަމަށް ވެސް ހަސަން ވިދާޅުވި އެވެ.\nއެމްޑީޕީ ވެސް ހިމެނޭ އިދިކޮޅު ކޯލިޝަންގައި އެމްޑީޕީއާ އެކު މަސައްކަތް ނުކުރައްވާނެ ކަމަށް އުމަރު ވަނީ ފާޅުގައި ވިދާޅުވެ އެވެ. އެހެންވެ، އޭނާ އަށް ބޮޑެތި ފާޑުކިއުންތަކެއް ދަނީ އަމާޒުވެފަ އެވެ.\nއުމަރު "މިހާރު" އަށް ވިދާޅުވެފައި ވަނީ އެމްޑީޕީ ނުވަތަ ނަޝީދު ހިމެނޭ ގޮތަށް ޖޭޕީއާ އެކު ބާއްވާ އެއްވެސް ބައްދަލުވުމެއްގައި ބައިވެރިވެވަޑައި ނުގަންނަވާނެ ކަމަށެވެ. އަދި ޖޭޕީ ހިމެނޭ ކޯލިޝަންގައި އެއް ކެންޑިޑޭޓަކީ ނަޝީދު ނުވަތަ އެމްޑީޕީގެ ބޭފުޅެއް ނަމަ ޖޭޕީއާ ދުރަށް ވަޑައިގަންނަވާނެ ކަމަށް ވެސް ވިދާޅުވި އެވެ.\nޖޭޕީގައި އެންމެ އިސްކަމެއް ދެއްވާނީ އިދިކޮޅު ހަރަކާތުން ނެރޭ ކެންޑިޑޭޓަކީ ގާސިމް ކަމަށް ހެދުމަށް ކަމަށާއި ޖޭޕީގެ ޓިކެޓަށް ވާދަކުރައްވާނީ އެ ފުރުސަތު ގާސިމަށް ބަންދުވުމުން ކަމަށް އުމަރު ވިދާޅުވި އެވެ.\nUmar party nizaamaa varah beerattehi: Mariya\nއިތުރު ލިޔުންތައް އެމްޑީޕީ އުމަރު ނަސީރު މެމްބަރު ގާސިމް އިބްރާހިމް (މާމިގިލި) އިދިކޮޅު ފަރާތްތައް އަދާލަތު ޕާޓީ ޖުމްހޫރީ ޕާޓީ


Sarukaaruge3Aharah Dheynee U Plus Eh: Shujau – adduLIVE\nސަރުކާރުގެ ތިން އަހަރަށް ދޭނީ ޔޫ ޕްލަސްއެއް: ޝުޖާއު\nNov 18, 2021, 08:43 ހަސަން ރަޝީދު\nމި ސަރުކާރުގެ ތިން އަހަރަށް ދޭނީ ޔޫ ޕްލަސްއެއް ކަމަށް އިދިކޮޅު ޕީއެންސީގެ ނައިބު ރައީސް އިބްރާހިމް ޝުޖާއު ވިދާޅުވެއްޖެ އެވެ.\nރޭ އިދިކޮޅު ކޯލިޝަނުން ބޭއްވި ޖަގަހަ ޖަލްސާގައި ވާހަކަދައްކަމުން ޝުޖާއު ވިދާޅުވީ މި ވެރިކަމުގެ ތިން އަހަރަށް ރިޕޯޓެއް ދޭނަމަ ދޭނީ ޔޫ ޕްލަސްއެއް ކަމަށެވެ. އެގޮތުން މި ވެރިކަމުގެ ތިން އަހަރުތެރޭ ކުރެވުނުހާ ވެސް ކަމަކީ ކުރީގެ ރައީސް އަބްދުﷲ ޔާމީން ނުހައްގުން ޖަލަށްލުން ކަމަށާއި އެކަން ކޮށްފައިވަނީ ފަނޑިޔާރުގެ އަށް އަތްބާނައިގެން ނުފޫޒު ފޯރުވައިގެން ކަމަށް ޝުޖާއު ވިދާޅުވި އެވެ.\nއިންސާފު ގާއިމުކޮށްދިނުމަކީ އެމްޑީޕީގެ ވައުދެއް ނަމަވެސް ފެންނަނީ އެހެން މަންޒަރެއް ކަމަށާއި އެގޮތުން ޖޭއެސްސީ އެކުލެވިގެންވާ ގޮތް ބަދަލުކުރާނެ ކަމަށް ވައުދުވެ އެ ވާހަކަ ދައްކަމުން ވެރިކަމަށް އައިސް ތިން އަހަރުވީއިރު ވެސް އެކަން ނުކުރެވުނު ކަމަށްވެސް ޝުޖާއު ވިދާޅުވި އެވެ. އަދި އެކަން ކުރާނެ ކަމަށް މިހާރު ބުނަމުން އަންނަނީ 2023 ގައި ކަމަށްވެސް ޝުޖާއު ވިދާޅުވި އެވެ.\nމީގެއިތުރުން ޔާމީންގެ ވެރިކަމުގައި އެމަނިކުފާނަށް ބޭރު ގައުމުތަކުން ޕްރެޝަރު އައީ ރާއްޖޭގެ އިގްތިސާދު މިނިވަންކަން މަތީ ބޭއްވުމަށް ކުރި ބުރަ މަސައްކަތުގެ ސަބަބުން ކަމަށާއި ނަމަވެސް މިއަދު ރާއްޖޭގެ އިގްތިސާދު އޮތީ މުޅިން އެހެން ހާލަތެއްގައި ކަމަށް އޭނާ ވިދާޅުވި އެވެ.\n"މިއަދު އިގްތިސާދު މިއޮތީ ތާހަކަށްލާ ތެލުލާލަ ތެލުލާލާ. އަންނަ ބަޔަކު ކައިގެން ދާންވީ ފައިސާ ދައްކާކަށް ނުޖެހޭ. އޮންނަ ރައްޓެހި ކަމަށްވެސް ކަންކަން ނިމިގެންދަނީ" ޝުޖާއު ވިދާޅުވި އެވެ.


SunOnline: Thoddoo in Male' ah 67 ton ge karaa fonuvaifi\nތޮއްޑޫއިން މާލެ އަށް 67 ޓަނުގެ ކަރާ ފޮނުވައިފި\nމުއާވިޔަތު އަންވަރު 26 Apr 2020, 14:06\nތޮއްޑޫ އިން ރޭ މާލެ ފޮނުވުމަށް ދޯންޏަށް ކަރާ ބަރުކޮށްފައި --- ސަން ފޮޓޯ: އަހްމަދު ޝަރުވާން\nކަރާ އައިިލެންޑްގެ ގޮތުގައި މަޝްހޫރުވެފައިވާ އއ. ތޮއްޑޫ އިން ވެރި ރަށް މާލެއަށް 67 ޓަނުގެ ކަރާ ފޮނުވައިފި އެވެ.\nކޮންމެ އަހަރެއްގެ ވެސް ރޯދަ މަހަށް ތޮއްޑޫ އިން އެތައް ޓަނެއްގެ ކަރާ މާލެއަށް ގެނެ އެވެ. ނަމަވެސް މި އަހަރުގެ ރޯދަމަސް ފެށި ދެ ދުވަސް ފާއިތުވެގެން ދިޔަ އިރު ވެސް ތޮއްޑޫ ކަރާ މާލެއަށް ގެނެވިފައި ނުވަނީ ކޮވިޑް-19އާ ގުޅިގެން މާލެ ލޮކްޑައުންކޮށްފައި އޮތުމުންނެވެ.\nތޮއްޑޫ ކައުންސިލްގެ ރައީސް ޚަދީޖާ ނިއުޝާ 'ސަން' އަށް މިއަދު ވިދާޅުވީ، އެ ރަށުން ކަރާ ބަރުކޮށްގެން ދެ ދޯނި ރޭ މާލެއަށް އައިސްފައިވާ ކަމަށާއި އެކު ޖުމްލަ 67 ޓަނު ހުންނާނެ ކަމަށެވެ.\nތޮއްޑޫ ކަރާ ދަނޑުގައި ދަނޑުވެރިން: މިދިޔަ އަހަރާއި އަޅާބަލައި މި އަހަރު ދަނޑުތަކުގެ ހާލަތު ރަނގަޅު --- ސަން ފޮޓޯ: އަހްމަދު ޝަރުވާން\nއެއް ދޯނީގައި 50 ޓަނު އަދި އަނެއް ދޯނީގައި 17 ޓަނުގެ ކަރާ ހުންނާނެ ކަން ނިއުޝާ ފާހަގަކުރެއްވި އެވެ. އަދި ވިދާޅުވީ، ކަރާގެ އިތުރުން ވެސް ތަރުކާރީއާ ފަތްޕިލާވެލީގެ އެތައް ބާވަތެއް ދެ ދޯނީގައި މާލެ ގެންގޮސްފައިވާ ކަމަށެވެ. އެގޮތުން ރޭ އެ ރަށުން ގާތްގަޑަކަށް 95 ޓަނުގެ ސާމާނު މާލެއަށް ފޮނުވާފައިވާނެ ކަމަށް ވެސް ނިއުޝާ ވިދާޅުވި އެވެ.\nމާލޭގައި ހަލުވިކަމާ އެކު ކޮވިޑް-19 ފެތުރެމުންދާތީ ދަތުރުތައް ކޮންޓްރޯލް ކޮށްފައި އޮތް ނަމަވެސް ދަނޑުވެރިންނާއި އޮޑިވެރިންގެ އެދުމުގެ މަތިން ރަށުން މޭވާ އާއި ތަރުކާރީ މާލެ ފޮނުވުމަށް ކޮންމެ ދޯންޏަކަށް ވެސް ހަފްތާ އަކު އެއް ދަތުރު ދިނުމަށް ނިންމާފައިވާކަން ވެސް ނިއުޝާ ފާހަގަކުރެއްވި އެވެ.\nބަލިމަޑުކަމާ ގުޅިގެން ތޮއްޑޫގެ އެންމެ ބޮޑު މާކެޓް ކަމުގައިވާ މާލެއަށް ދަނޑުވެރިންގެ ތަކެތި ނުފޮނުވުނު ނަމަވެސް އިތުރު މަގެއް ވަނީ ފަހިވެފަ އެވެ. އެއީ ރާއްޖޭގެ އެކި އަތޮޅުތަކުން އެ ރަށަށް ކަރަލާއީ އެހެނިހެން ދަނޑުވެރިކަމުގެ އާލާތްތައް ހޯދުމަށް ދަތުރު ހަދާފައި އައުމެވެ.\nތޮއްޑޫގެ ދަނޑުތައް --- ސަން ފޮޓޯ: އަހްމަދު ޝަރުވާން\n"ގާތްގަޑަކަށް ރޯދައިގެ ކުރީގައި 100 ޓަނުގެ ކަރާ ބޭރުކުރެވިފައި ހުންނާނެ އަތޮޅުތެރެއަށް،" ނިއުޝާ ވިދާޅުވި އެވެ.\nމިދިޔަ އަހަރާ އަޅާ ބަލާއިރު ތޮއްޑޫގެ ކަރާ ދަނޑުތައް މި އަހަރު، މާ ބޮޑު ގެއްލުންތަކެއް ނުލިބި ހެއްދިފައިވާ ކަމަށް ދަނޑުވެރިން ބުނެ އެވެ. ވިއްސާރައިގެ ސަބަބުން މިދިޔަ އަހަރު ދަނޑުތަކަށް ގެއްލުންތަކެއް ލިބުނު ނަމަވެސް މި އަހަރު އެކަހަލަ އެއްވެސް އުނދަގުލެއް ނުލިބި ކަރާ ހެއްދުނު މިންވަރު ވެސް އިތުރު ވެފައިވާކަން ދަނޑުވެރިން ވަނީ ފާހަގަކޮށްފަ އެވެ.\nއެސްޓީއޯ އިން ހިޓާޗީ އޭސީގެ ޕްރޮމޯޝަނެއް ފަށައިފި


ބެލޮންޑިއޯ އަށް ވާދަކުރާ ކުޅުންތެރިންގެ ލިސްޓުގެ ކުރީގައި މިއަހަރުވެސް މެސީ | Kulhudhuffushi Online ބަނޑޭރިގަނޑު\nކުޅުދުއްފުށީގައި ޖޫން މަހު ބާއްވާ އިންޓަރ އެޓޯލް އެތުލެޓިކްސް މީޓުގައި 13 ސްކޫލަކުން ބައިވެރިވެއްޖެދިހަ އަހަރު އެމްޑީޕީގައި ހުރުމަށްފަހު ވައިކަރަދޫ ކައުންސިލްގެ ނައިބު ރައީސް ޖޭޕީއާ ގުޅިއްޖެއެމަޖެންސީ ހާލަތްތަކުގައި ހަރަކާތްތެރިވާނެ މީހުން ތަމްރީން ކުރުމުގެ ޕްރޮގްރާމެއް ކުޅުދުއްފުށީގައި ބާއްވައިފިދިވެހި ފިލްމު “ދިލަކަނި”6ޖޫންގައި ތިލަދެކުނު ސިނަމާގައި އަޅުވަނީއަމީރު އަމީން ސްކޫލުގެ އީމެއިލް އައިޑީ ހެކްކޮށް ރުފިޔާ ބޭނުންކަމަށް ބުނާ އީމެއިލްއެއް ފޮނުވަމުން އެބަދޭހަނިމާދޫ – ޓްރިވެންޑްރަމް ސެކްޓަރގެ ދަތުރުތަކަށް ބޮޑު ތަރުހީބެއް ލިބޭ: މޯލްޑިވިއަންވާހަކަ – ކަލާޔާނުލާ ދިރުމެއްނެތެވެ. (16)“ރައިޒް ކުޅުދުއްފުށި” ޕްރޮގްރާމް ނިންމާ ބައިވެރިންނަށް ސެޓްފިކެޓް ދީފިހަނިމާދޫ ކައުންސިލުން ސަރުކާރުގެ ވުޒާރާތަކުގެ ވެރިންނާ ބައްދަލުކުރުމަށް މާލެއަށް ޒިޔާރަތް ކޮށްފިހަނިމާދޫ ފަޅުތެރެއަށް ގިނައަދަދެއްގެ ރިއްމަހާއި މުށިމަސް ވަންނަމުން އެބަދޭމުވާސަލާތު ދުވަސް ފާހަގަ ކުރުމުގެ ގޮތުން ވަތަނިއްޔާއިން ސޯޝަލް މީޑިޔާ ކެމްޕޭނެއް ހިންގަނީފެބްރުއަރީ 8 ގައި ކުޅުދުއްފުށީ ޕޮލިސް ސްޓޭޝަނަށް ގެއްލުންދިން މައްސަލައިގެ އިތުރު އަޑުއެހުމެއް ބާއްވައިފިކުމުންދޫ ސްކޫލުގެ ޓީޗަރަށް ހަމަލާދިން މައްސަލައިގައި އިތުރު5މީހުން ހައްޔަރުކޮށްފިޔޮޓު ފަހަރަށް ޚިދުމަތް ދިނުމުގެ ވިޔަފާރި ވަނީ އިނދަޖެހިފައި: އުލިގަމު ކައުންސިލްކުޅުދުއްފުށީގައި ފުރަތަމަ ފަހަރަށް ވޯލްޑް އެތްލެޓިކްސް ޑޭ ފާހަގަ ކޮށްފި ބެލޮންޑިއޯ އަށް ވާދަކުރާ ކުޅުންތެރިންގެ ލިސްޓުގެ ކުރީގައި މިއަހަރުވެސް މެސީ\nތާރީޚް 30/10/2012 ކުޅިވަރު\t.\nފުޓުބޯޅައިގެ މައި އިދާރާ ފީފާ އިން ކޮންމެ އަހަރަކު ހޮވާ ދުނިޔޭގެ މޮޅު ކުޅުންތެރިޔާގެ މަގާމަށް ވާދަކުރާ ކުޅުންތެރިން މިއަހަރަށް އިއުލާން ކުރިއިރު، އެލިސްޓުގެ އެންމެ ކުރީގައި މިއަހަރުވެސް ހިމެނިފައިވަނީ ބާސެލޯނާއަށް ކުޅޭ އާޖެންޓީނާގެ ލިއޮނެލް މެސީ އެވެ. މެސީއަކީ މިދިޔަ ތިން އަހަރު ވެސް ފީފާގެ ގޯލްޑެން ބޯލް ނުވަތަ ބެލޮންޑިއޯ ކާމިޔާބު ކުރި ކުޅުންތެރިޔާއެވެ.\nމިއަހަރުގެ ބެލޮންޑިއޯ އަށް މެސީއާ އެންމެ ގާތުން ވާދަކުރަނީ މެސީއާއެކު ބާސެލޯނާއަށް ކުޅޭ އަންދްރޭ އިނިއެސްޓާ އާއި ޒަވީ ހެނާންޑެޒްގެ އިތުރުން ރެއާލް މެޑްރިޑްގެ ކްރިސްޓިއާނޯ ރޮނާލްޑޯ އާއި ޗެލްސީއަށް ޗެމްޕިއަންސް ލީގު ހޯދައިދިނުމުގައި އިސްރޯލެއް އަދާކުރި އައިވަރީ ކޯސްޓްގެ ޑިޑިއޭ ޑްރޮގްބާ އެވެ. މިހުރިހާ ކުޅުންތެރިންގެ ތެރެއިން ވެސް މޮޅުކުޅުންތެރިޔާގެ މަގާމު މިއަހަރު ހޯދާނެކަމަށް ތަޖުރިބާކާރުން ބުނަނީ މެސީއެވެ. މެސީވަނީ މިއަހަރު މިހާތަނަށް 73 ގޯލް ޖަހާފައެވެ.\nމެސީއަށް ވަނީ މިދިޔަ ހޯމަ ދުވަހު އިތުރު އެހެން އެވޯޑެއްވެސް ލިބިފައިއެވެ. ސީޒަނުގައި އެންމެ ގިނަ ގޯލު ޖަހާ ކުޅުންތެރިޔާއަށް ދޭ ރަންބޫޓު މެސީއަށް ލިބުނު އިރު، އޭނާވަނީ މިދިޔަ ސީޒަނުގައި ބާސެލޯނާއަށް އެކަނިވެސް 50 ގޯލު ޖަހާދީފައެވެ. ރަންބޫޓު ހަވާލުވުމަށްފަހު މެސީ ބުނެގައިވަނީ، އޭނާ ރިޓަޔާ ކުރަން ބޭނުންވަނީ ވެސް ބާސެލޯނާގައި ހުރެފައި ކަމަށެވެ. އަދި ކްލަބާއި ކުޅުންތެރިންގެ ފަރާތުން އޭނާގެ ކުރިއެރުމަށް ލިބުނު ފުރުސަތުތަށާއި އެވޯޑު ހޯދުމަށް ލިބުން އެހީތެރިކަމަށް ޝުކުރު އަދާކުރިއެވެ. އަދި ރަންބޫޓު ހައްގުވަނީ ބޯސެލޯނާގެ ހުރިހާ ކުޅުންތެރިންނަށް ކަމަށް ބުނެފައި ވެއެވެ.\nމޮޅު ކުޅުންތެރިޔާގެ މަގާމަށް ވާދަކުރާ ކުޅުންތެރިންގެ ލިސްޓުގައި ހިމެނިފައި ހަމައެކަނި އިނގިރޭސި ކުޅުންތެރިޔަކީ މެންޗެސްޓަރ ޔުނައިޓެޑްގެ ވޭން ރޫނީއެވެ. ގޯލް ކީޕަރުންގެ ތެރެއިން ސްޕެއިން އަދި ރެއާލްގެ ކީޕަރު އިކާ ކަސިލަސް ވެސް ވަނީ ލިސްޓުގައި ހިމެނިފައެވެ. މީގެއިތުރުން އެތުލެޓިކޯ މެޑްރިޑަށް ކުޅޭ ކޮލަންބިއާގެ ސްޓްރައިކަރ ފަލްކާއޯ އާއި ޕީއެސްޖީއަށް މިއަހަރު ބަދަލުވި އިބްރާހިމޮވިޗް އަދި މެންޗެސްޓަރ ސިޓީގެ ޔާޔާ ޓޯރޭ ވެސް ލިސްޓުން ވަނީ ޖާގަ ހޯދާފައެވެ.\nމިފަހަރުގެ އެވޯޑް ނައިޓުގައި އެންމެ މޮޅު ކޯޗުންނަށް ވާދަކުރާ ދިހަ ކޯޗުންގެ ތެރެއިން އެންމެ ފާހަގަ ކޮށްލެވެނީ ޗެލްސީގެ ކޯޗް ރޮބާޓޯ ޑި މަޓެއޯ އާއި ރެއާލްގެ ކޯޗް ހޯޒޭ މޮރީނިއޯ އާއި މެންޗެސްޓަރ ސިޓީގެ ކޯޗް ރޮބާޓޯ މަންޗިނީއެވެ. އަދި ސްޕެއިންއަށް މިއަހަރު ޔޫރޯ ހޯދައިދިން ވިންސެންޓް ޑެލްބޮސްކޭއަކީ ވެސް ފޭވަރިޓެކެވެ.\nގުޅޭ ލިޔުންތައް - ކުޅުދުއްފުށީގައި ރާޅާ އެޅުމުގެ މުބާރާތެއް ބާއްވަނީ - 21/04/2013 - ހަ ޓީމު ވާދަކުރާ އާދަމް އިސްމާއިލް ފުޓުބޯޅަ ލީގު ހުކުރު ދުވަހު ފަށަނީ - 11/03/2013 - ފ. ނިލަންދޫގައި ޖިމްނާސްޓިކް ދަސްކޮށްދިނުމަށް ކުޅުދުއްފުށީ ދެބުދާރުގެ އާދަމް އިސްމާއީލަށް ފުރުޞަތު ލިބިއްޖެ - 16/02/2013 - މާރިއޯ ބަލޮޓެއްލީ: އަބަދުވެސް ކޮންމެވެސް އާދަޔާ ޚިލާފު ކަމެއްގައި - 06/01/2013 - ކުޅުދުއްފުށީ ޓީމަކާއި ނޮޅިވަރަމްގެ ޓީމަކާ ދެމެދު އެކުވެރިކަމުގެ ވޮލީ މެޗެއް ކުޅެފި - 18/12/2012 ޚިޔާލު ފާޅުކުރައްވާ\nނަން (މަޖުބޫރު )\nއީމޭލު އިނގިރޭސި އަކުރުން  (މަޖުބޫރު )\n© 2007 - 2013 by Kulhudhuffushi.com | Contact: 7978355, 6528355, 7912922, 7909801 | E-mail: mail@kulhudhuffushi.com | Website Powered by Kulhudhuffushi Online, Reg: 1047


Mi faharu Anushka aai dharifulhuge photo aanmukuree supporterun!\nއަނުޝްކާ، އޭނާގެ ދަރިފުޅު ގޮވައިގެން އެއާޕޯޓްގައި--\nމިފަހަރު އަނުޝްކާ އާއި ދަރިފުޅުގެ ފޮޓޯ އާންމުކުރީ ސަޕޯޓަރުން!\n22 މާރޗް 2021 - 07:20:04\nއިންޑިއާގެ ކްރިކެޓް ޓީމް ކެޕްޓަން ވިރާޓް ކޯލީ އާއި އޭނާގެ އަންހެނުން އަނުޝްކާ ޝަރްމާ، އެމީހުންގެ ދަރިފުޅު ވަމިކާ އާއެކު ޕޫނޭ އެއާޕޯޓުން ނިކުތް މަންޒަރު މިފަހަރު ފެނުނީ ޕަޕަރާޒީންނަކަށް ނޫނެވެ. މިފަހަރު އެމީހުންނަށް އަމާޒުވީ ސަޕޯޓަރުންގެ ފޯނުގެ ކެމެރާތަކެވެ.\nއެ ފޮޓޯތައް މިހާރު ސޯޝަލް މީޑިއާގައި ދައުރުވަމުން އަންނައިރު ފޮޓޯ އިން ފެންނަނީ އަނުޝްކާ ދަރިފުޅު އުރައިގެން ހުއްޓަ އެވެ. އަދި ވިރާޓް ދަރިފުޅުގެ ދަބަސްތައް ހިފަހައްޓައިގެން ހުންނަ މަންޒަރު ފެނިގެންދެ އެވެ.


School gai Jinsee goana kuri kamuge thuhumathugai hayyaru kuri meehaa dhookohllaifi.\nސްކޫލުގައި ޖިންސީ ގޯނާކުރިކަމުގެ ތުހުމަތުގައި ހައްޔަރުކުރި މީހާ ދޫކޮށްލައިފި\nގަލޮޅު ސްކޫލުގައި ހަތަރު އަހަރުގެ އަންހެން ކުއްޖަކަަށް ޖިންސީ އަނިޔާ ކުރި ކަމުގެ ތުހުމަތުގައި ހައްޔަރު ކުރި މީހާ ދޫކޮށްލައިފިއެވެ.\nފުލުހުން ވިދާޅުވީ މިމައްސަލައިގެ ތުހުމަތު ކުރެވޭ މީހާ އިތުރަށް ބަންދުގައި ބަހައްޓަން ނުފެންކަމަށް ޕީޖީ އޮފީހުން ލަފާ ދެއްވާފައިވާތީ، ތުހުމަތު ކުރެވޭ މީހާ ވަނީ ބަންދުން ދޫކޮށްލާފައިކަމަށެވެ. ނަމަވެސް މައްސަލަ ތަހުގީގް ކުރަމުންދާކަމަށް ފުލުހުން ވަނީ ވިދާޅުވެފައެވެ.\nމި މައްސަލާގައި ހައްޔަރުކުރީ އުމުރުން 63 އަހަރުގެ އަންހެނެއް ކަމަށެވެ. އަދި މީމީހާ ހައްޔަރުކުރީ ކޯޓް އަމުރެއްގެ ދަށުންކަމަށްވެސް ރޭގެ ވަގުތެއްގައެވެ. މި މައްސަލާގައި ހައްޔަރު ކުރި މީހާ ދޫކޮށްލާފައިވާއިރު، އެ ސްކޫލްގެ ހުރިހާ އަންހެން މަސައްކަތު މުވައްޒަފުން ތިބީ މިދިޔަ ހުކުރު ދުވަހުން ފެށިގެން ސަސްޕެންޑްކޮށްފައެވެ.\nމި މައްސަލަ ފެންމަތިވުމުން އެ ސްކޫލުން ބުނީ އެ ކުއްޖާ ފާހާނާއަށް ގެންދަން ހަވާލުކުރީ މަސައްކަތު މީހަކާއި ކަމަށް އެ ކުއްޖާގެ އާންޓީ ބުނާކަމަށެވެ. އެހެންނަމަވެސް އެއީ ކޮން މުވައްޒަފެއްކަން ހަނދާން ނެތްކަމަށް އާންޓީ ބުނާކަމަށްވެސް އެ ސްކޫލުން ވަނީ ބުނެފައެވެ. މި މައްސަލަ ފެންމަތިވުމުން ގަލޮޅު ސްކޫލުން އަމާޒުވި ފާޑުކިޔުންތަކާއި ގުޅިގެން އެ ސްކޫލުން ނެރުނު ބަޔާނެއްގައި ބުނެފައިވަނީ ޓީޗަރުންގެ ބެލުމުގެ ދަށުން ދަރިވަރުން ފާހާނާއަށް ފޮނުވަންޖެހޭ ގޮތަށް ހަމަޖައްސާފައިވާކަމަށެވެ. އަދި ސްކޫލްގެ އެކި ސަރަހައްދުގައި 18 ސީސީޓީވީ ކެމެރާ ހަރުކޮށް މޮނީޓަރ ކުރަން ފަށާފައިވާކަމަށެވެ.\nއެޑިއުކޭޝަން މިނިސްޓަރ މިއަދު މަޖިލީހުގައި ވިދާޅުވީ ޖިންސީ ގޯނާގެ މައްސަލަތަކަކީ މިނިސްޓްރީން ވަރަށް ސީރިއަސް މައްސަލަތަކެއްގެ ގޮތުގައި ބަލަމުންދާ މައްސަލަތަކެއްކަމަށެވެ. މިނިސްޓަރ ވިދާޅުވީ ޖިންސީ ގޯނާގެ މައްސަލަތަކުގައި އެޑިއުކޭޝަން ދާއިރާގެ އެއްވެސް މުވައްޒަފަކަށް ތުހުމަތު ކުރެވި، އެކަން ސާބިތުވާ ހިސާބުން އެމީހަކު ވަޒީފާއިން ވަކިކުރާނެކަމަށެވެ. އެގޮތުން މިހާތަނަށް މިނިސްޓްރީއަށް ހުށަހެޅި މިބާވަތުގެ 40 މައްސަލައެއްގައި 30 މުވައްޒަފަކު ވަޒީފާއިން ވަކިކޮށްފައިވާ ކަމަށް މިނިސްޓަރ ވިދާޅުވިއެވެ. އަދި މިހާރުވެސް7ވަރަކަށް މައްސަލަ ކުރިއަށްދާއިރު މިމައްސަލަތަކުގައި ތުހުމަތު ކުރެވޭ ހުރިހާ މުވައްޒަފުން ތިބީ ސަސްޕެންޑް ކުރެވިފައިކަމަށެވެ.\nމިނިސްޓަރ ވިދާޅުވީ ގަލޮޅު މަދަރުސާގައި ހިނގި ހާދިސާއަކީވެސް މިނިސްޓްރީއަށް ރިޕޯޓް ކުރި ވަގުތުން ފެށިގެން ވަރަށް ސީރިއަސް މައްސަލައެއްގެ ގޮތުގައި ބަލަމުންދިޔަ މައްސަލައެއްކަމަށާއި، އެވަގުތުން ފެށިގެން ތުހުމަތުކުރެވޭ އެންމެން ސަސްޕެންޑްކޮށް، މީހަކު ހައްޔަރު ކުރިކަމަށެވެ. ސްކޫލު މާހައުލަކީ ދަރިވަރުންނަށް ރައްކާތެރި މާހައުލަކަށް ހެދުމަށްޓަކައި، ސްކޫލުތަކުގައި އޮފިސަރުން ތިބޭނެކަމަށެވެ. އަދި ކޮންމެ ސްކޫލެއްގައިވެސް ސީސީޓީވީ ކެމެރާ ހަރުކޮށް މިފަދަ އަމަލުތަކަށް ޖާގަ ނުދެވޭނެ ގޮތަކަށް އިންތިޒާމުތައް ހަރުދަނާ ކުރަމުންދާކަމަށް މިނިސްޓަރ ވަނީ ވިދާޅުވެފައެވެ.


Rayyithunge khazaana corruption in salaamay kuraanan: Rif'ath | Mihaaru\nބަންޑާރަ ނައިބު އިބްރާހީމް ރިފްއަތު. އޭނާއަށް ކުރާ ކޮރަޕްޝަނުގެ ތުހުމަތުތައް ދޮގު ކުރެއްވި. މިހާރު/ފައިލް ފޮޓޯ\nރައްޔިތުންގެ ހަޒާނާ ކޮރަޕްޝަނުން ސަލާމަތް ކުރާނަން: ރިފްއަތު\n11 މެއި 2019 - 20:34 66 comments\nރައީސް އިބްރާހީމް މުހައްމަދު ސޯލިހުގެ ސަރުކާރު އުފެދުުނު ފަހުން ދައުލަތުން ބަދަލު ދޭން ޖެހޭ ގޮތަށް ނިންމި ބޮޑެތި ބައެއް މައްސަލަތަކާ ގުޅިގެން އެކި ފަރާތްތަކުން ވަނީ ރިފްއަތަށް ކޮރަޕްޝަނުގެ ތުހުމަތުތަކެއް ކޮށްފަ އެވެ. އެ ވާހަކަތަކަށް ރައްދު ދެއްވައި އޭނާ ކުރެއްވި ޓްވީޓެއްގައި ވިދާޅުވީ ކޮރަޕްޝަނުގެ އެއްވެސް މުއާމަލާތެއް ކުރައްވައިގެން ފައިދާ ހޯއްދަވާފައި ނުވާނެ ކަމަށެވެ.\nއޭޖީގެ މަގާމާ ހަވާލުވެވަޑައިގަތުމުގެ ކުރިން ކުރެއްވި ގާނޫނީ މަސައްކަތްތައް ދޫކޮށްލެެއްވީ ވެސް ރައްޔިތުންނަށް ހިދުމަތް ކުރެއްވުމަށް ކަމަށް ޓްވީޓްގައި އޭނާ ވިދާޅުވި އެވެ.\n"އަޅުގަނޑާ ދެކޮޅަށް ކޮށްފައިވާ ކޮރަޕްޝަނުގެ ތުހުމަތުތަކަކީ ދޮގު ތުހުމަތުތަކެކެވެ. އަޅުގަނޑު ރައްޔިތުންގެ ހަޒާނާ ކޮރަޕްޝަނުން ސަލާމަތް ކުރާނަމެވެ،" ޓްވީޓްގައި ރިފްއަތު ވިދާޅުވި އެވެ.\nރިފްއަތަށް އެންމެ ބޮޑު ތުހުމަތެއް ކުރެއްވީ ކުރީގެ މަޖިލިސް މެމްބަރު އަލްހާން ފަހުމީ އެވެ. އަލްހާން މީގެ ދެ ދުވަސް ކުރިން ކުރެއްވި ޓްވީޓެއްގައި ތުހުމަތުކުރެއްވި ގޮތުގައި ރިފްއަތާއި ރައީސް އޮފީހުގެ ލީގަލް ޑައިރެކްޓަރު އަހުމަދު އަބްދުﷲ އަފީފް ވަނީ ދީބާޖާއިން2މިލިއަން ޑޮލަރު ހޯއްދަވަން ހުށައަޅުއްވައިފަ އެވެ.\nއެމްޑީޕީ ސަރުކާރުގައި ދީބާޖާއަށް ދިން ދަތުރުފަތުރުގެ ހިދުމަތް ފޯރުކޮށްދިނުމުގެ އެއްބަސްވުން އުވާލުމުގެ ބަދަލެއްގެ ގޮތުން 348 މިލިއަން ރުފިޔާ ދައުލަތުން އެ ކުންފުންޏަށް ދޭން ޖެހޭނެ ކަމަށް ސިވިލް ކޯޓުން ކުރި ހުކުމް ސުޕްރީމް ކޯޓުން ވަނީ ދަމަހައްޓައިފަ އެވެ.\nދިބާޖާއަށް ލިބޭ ބަދަލުގެ ތެރެއިން 174 މިލިއަން ރުފިޔާ އަލްހާންގެ އަމިއްލަ ލޯ ފާމަށް ދޭން ހަދާފައި އޮތް އެއްބަސްވުމެއް މިދިއަ ހަފުތާގައި ވަނީ ސޯޝަލް މީޑިއާގައި އާންމުވެފަ އެވެ. އަލްހާން ވިދާޅުވެފައި ވަނީ އެއީ ސައްހަ މުއާމަލާތެއް ކަމަށެވެ.\nދީބާޖާގެ މައްސަލަ އަލުން މުރާޖާކޮށްދޭން ސުޕްރީމް ކޯޓަށް ހުށައަޅުވާނެ ކަމަށް ރިފްއަތު ވަނީ ކުރިން ވިދާޅުވެފަ އެވެ.\nސިވިލް ކޯޓުގެ ހުކުމަށް ސުޕްރީމް ކޯޓުން ތާއީދުކުރުމުގެ ކުރިން އެ މައްސަލައަށް ކޯޓުން ބޭރުގައި ހައްލެއް ހޯދަން ފުރުސަތެއް ދޭން ރިފްއަތު ވަނީ ޑިސެމްބަރު މަހު ސުޕްރީމް ކޯޓުގައި އެދިވަޑައިގެންފަ އެވެ. އޭނާގެ މައްޗަށް ރިޝްވަތުގެ ތުހުމަތު އަލްހާން އެޅުއްވީ އެގޮތަށް އެދިވަޑައިގެން ސުޕްރީމް ކޯޓަށް އޭޖީ ފޮނުއްވި ސިޓީއަށް ނިސްބަތްކުރައްވަ އެވެ.\nރިފްއަތު ކުރެއްވި ޓްވީޓްގައި ވިދާޅުވީ އޭނާގެ ގާނޫނީ މުޅި ކެރިއަރުގައި ވެސް ކޮރަޕްޝަންގެ ޑީލަކުން ފައިދާ ހޯއްދަވާފައި ނުވާނެ ކަމަށެވެ.\nއިތުރު ލިޔުންތައް އެންޓި ކޮރަޕްޝަން ކޮމިޝަން ކޮރަޕްޝަން އިބްރާހިމް ރިފްއަތު، އެޓާނީ ޖެނެރަލް ދީބާޖާ އިންވެސްޓްމަންޓް އެޓާނީ ޖެނެރަލް އެޓާނީ ޖެނެރަލްގެ އޮފީސް ސުޕްރީމް ކޯޓް


(1) އުޑުތަކާއި، ބިމުގައިވާހާ ތަކެއްޗެއް، اللَّهއަށް تسبيحކިޔައިފިއެވެ. އަދި އެކަލާނގެއީ، عزيزވަންތަ، حكيمވަންތަ ރަސްކަލާނގެއެވެ.\n(2) އުޑުތަކާއި، ބިމުގެ ވެރިކަން ملكވެގެންވަނީ، އެކަލާނގެއަށެވެ. ދިރުއްވަނީވެސް، އަދި މަރުގަންނަވަނީވެސް، އެކަލާނގެއެވެ. އަދި އެކަލާނގެއީ، ކޮންމެކަމެއްގެ މައްޗަށް ކުޅަދުންވަންތަ ރަސްކަލާނގެއެވެ.\n(3) އެކަލާނގެއީ، (ފެށުމެއްނެތި) އިސްވެވޮޑިގެންވާ ރަސްކަލާނގެއެވެ. އަދި (ނިމުމެއްނެތި) ފަސްވެވޮޑިގެންވާ ރަސްކަލާނގެއެވެ. އަދި (ހެކިތަކުން) ފާޅުވެވޮޑިގެންވާ ރަސްކަލާނގެއެވެ. އަދި (حسّތަކަށް) ވަންހަނާވެވޮޑިގެންވާ ރަސްކަލާނގެއެވެ. އަދި އެކަލާނގެއީ، ކޮންމެކަމެއް މޮޅަށް ދެނެވޮޑިގެންވާ ރަސްކަލާނގެއެވެ.\n(4) އެކަލާނގެއީ، އުޑުތަކާއި، ބިން، ހަ ދުވަހުގެ ތެރޭގައި ހެއްދެވި ރަސްކަލާނގެއެވެ. ދެން އެކަލާނގެ عرشގެ މައްޗަށް استواءވެވޮޑިގަތެވެ. ބިމުގެތެރެޔަށް ވަންނަ ތަކެއްޗާއި، އެ ބިމުން ނުކުންނަ ތަކެއްޗާއި، އުޑުން ފައިބާ އެއްޗަކާއި، އެ އުޑަށް އަރައިގެންދާ އެއްޗެއް އެކަލާނގެ ދެނެވޮޑިގެންވެތެވެ. އަދި ތިޔަބައިމީހުންވީ ކޮންމެތަނެއްގައި، ތިޔަބައިމީހުންނާއެކު، އެކަލާނގެ ވޮޑިގެންވެތެވެ. އަދި اللَّهއީ، ތިޔަބައިމީހުން ކުރާ عملތައް މޮޅަށް ބައްލަވާވޮޑިގެންވާ ރަސްކަލާނގެއެވެ.\n(5) އުޑުތަކާއި، ބިމުގެ ވެރިކަން މިލްކުވެގެންވަނީ، އެކަލާނގެއަށެވެ. އަދި އެންމެހާ ކަންތައް رجوعކުރައްވާހުށީ، اللَّهގެ حضرةއަށެވެ.\n(6) އެކަލާނގެ، ދުވާލުގެ ތެރެޔަށް ރޭގަނޑު ވައްދަވަތެވެ. އަދި ރޭގަނޑުގެ ތެރެޔަށް ދުވާލު ވައްދަވަތެވެ. އަދި އެކަލާނގެއީ، ހިތްތަކުގައި ވާހާކަމެއް މޮޅަށް ދެނެވޮޑިގެންވާ ރަސްކަލާނގެއެވެ.\n(7) اللَّهއާއި، އެކަލާނގެ رسولއާއަށް ތިޔަބައިމީހުން إيمانވާށެވެ! އަދި އެތަކެއްޗާމެދު، އެކަލާނގެ ތިޔަބައިމީހުން خليفةވެރިންކަމުގައި ލެއްވި ތަކެތިން ތިޔަބައިމީހުން ހޭދަކުރާށެވެ! ފަހެ، ތިޔަބައިމީހުންގެ ތެރެއިން إيمانވެ، އަދި ހޭދަކުރިމީހުން ދަންނާށެވެ! އެއުރެންނަށް ބޮޑުވެގެންވާ ދަރުމަހުށްޓެވެ.\n(8) ތިޔަބައިމީހުންގެ ވެރިރަސްކަލާނގެއަށް إيمانވުމަށް رسولއާ ތިޔަބައިމީހުންނަށް ގޮވައިލައްވާ حال، ތިޔަބައިމީހުން اللَّهއަށް إيمان ނުވާންވީ ކީއްވެގެން ހެއްޔެވެ؟ އަދި ހަމަކަށަވަރުން، އެކަލާނގެ ތިޔަބައިމީހުންގެ (ކިބައިން) ކަށަވަރުވެގެންވާ عهد ހިއްޕަވާފައިވެއެވެ. ތިޔަބައިމީހުންނީ، مؤمنން ކަމުގައި ވާނަމައެވެ.\n(9) އެކަލާނގެއީ، ބަޔާންވެގެންވާ آيةތަކެއް، އެކަލާނގެ އަޅާގެ މައްޗަށް ބާވައިލައްވާ ރަސްކަލާނގެއެވެ. (އެއީ) އަނދިރިކަމުގެ ތެރެއިން އަލިކަމުގެ ތެރެއަށް ތިޔަބައިމީހުން ނެރުއްވުމަށްޓަކައެވެ. އަދި ހަމަކަށަވަރުން، اللَّهއީ، ތިޔަބައިމީހުންނާމެދު ނުހަނު އޯގާވަންތަ، رحيمވަންތަ ރަސްކަލާނގެކަން ކަށަވަރެވެ.\n(10) އަދި اللَّهގެ މަގުގައި ތިޔަބައިމީހުން ހޭދަނުކުރާންވީ ކީއްވެގެން ހެއްޔެވެ؟ އުޑުތަކާއި، ބިމުގެ މިލްކުވެރިކަންވަނީ اللَّهއަށެވެ. (مكة) فتحވުމުގެކުރިން ތިޔަބައިމީހުންގެ ތެރެއިން ހޭދަކޮށް، އަދި ހަނގުރާމަކޮށް އުޅުނުމީހުން (އެނޫން މީހުންނާ) ހަމަހަމަވެގެނެއް ނުވެތެވެ. އޭގެފަހުން ހޭދަކޮށް، އަދި ހަނގުރާމަ ކުޅަމީހުންނަށްވުރެން ދަރަޖައިގެގޮތުން އެއުރެން (އެބަހީ: مكة فتحކުރެއްވުމުގެކުރިން ހޭދަކުރިމީހުން) މާ މާތްކަންބޮޑެވެ. ކޮންމެ ބަޔަކަށްމެ ހެޔޮދަރުމަ, اللَّه وعدކުރައްވާފައިވެއެވެ. އަދި اللَّهއީ، ތިޔަބައިމީހުން ކުރާ عملތައް މޮޅަށް ދެނެވޮޑިގެންވާ ރަސްކަލާނގެއެވެ.\n(11) ހެޔޮވެގެންވާ ދަރަންޏަކުން اللَّهއަށް ދަރަނިދޭހުށީ (އެބަހީ: اللَّهއަށްޓަކައި ހޭދަކުރާހުށީ) ކާކުހެއްޔެވެ؟ ފަހެ، އެމީހަކަށްޓަކައި (އެކަމުގެ) ދަރުމަ، އެކަލާނގެ ގިނަގުނަކުރައްވާނެތެވެ. އަދި އެމީހަކަށް ދީލަތިވެގެންވާ ދަރުމަހުށްޓެވެ.\n(12) مؤمن ފިރިހެނުންނާއި، مؤمن އަންހެނުން، ކަލޭގެފާނު ދެކެވަޑައިގަންނަވާނޭ ދުވަހު، އެއުރެންގެ ކުރިމަތިންނާއި، އެއުރެންގެ ކަނާތްފަރާތުން، އެއުރެންގެ ނޫރު ހިނގަހިނގާ ހުންނާނެތެވެ. (އަދި އެއުރެންނަށް އަންގަވާނެތެވެ.) މިއަދު ތިޔަބައިމީހުންނަށް އުފާވެރިކަމުގެ خبرހުށްޓެވެ. (އެއީ) އެތަންތާނގެ ދަށުން ފެންކޯރުތައް ހިނގަހިނގާ ހުންނަ ސުވަރުގެތަކެވެ. އެތަންތާނގައި އެއުރެން ދެމިތިބެނިވި ގޮތުގައެވެ. ބޮޑުވެގެންވާ نصيبލިބުމަކީ ހަމައެއީއެވެ.\n(13) (އެއީ) منافق ފިރިހެނުންނާއި، منافق އަންހެނުން، إيمانވި މީހުންނަށް ބުނާދުވަހެވެ. ތިޔަބައިމީހުންގެ ނޫރުން ތިމަންމެން އަލިކަމެއް ލިބިގަތުމަށްޓަކައި ތިޔަބައިމީހުން ތިމަންމެންނަށް انتظارކުރާށެވެ! އަންގަވާނެތެވެ. ތިޔަބައިމީހުންގެ ފަހަތަށް ތިޔަބައިމީހުން އެނބުރި ހިނގައިދާށެވެ! ފަހެ، ތިޔަބައިމީހުން (އެހެން) ނޫރަކަށް އެދޭށެވެ! ފަހެ، އެ އުރެންގެ މެދުގައި ފާރެއް ލައްވާނެތެވެ. އެ ފާރުގައި ދޮރެއްވެއެވެ. އޭގެ އެތެރެފުށުގައިވަނީ رحمةއެވެ. އަދި އޭގެ ބޭރުފުށުން އަނެއްފަރާތުގައިވަނީ عذابއެވެ.\n(14) އެެއުރެން (އެބަހީ: منافقން) އަނެއްބައި މީހުންނަށް ގޮވައި އުޅޭނެތެވެ. ތިމަންމެން ތިޔަބައިމީހުންނާ އެކުގައި ނުވަމުހެއްޔެވެ؟ އެއުރެން (އެބަހީ: مؤمنން) ބުނާނެތެވެ. ނޫނެކެވެ. އެހެނެއްކަމަކު، ތިޔަބައިމީހުން، ތިޔަބައިމީހުންގެ އަމިއްލަ نفسތައް ފިތުނަވެރިކޮށް، ހަލާކުކުޅައީމުއެވެ. އަދި (مؤمنންނަށް ދެރަލިބުމަށް) ތިޔަބައިމީހުން انتظارކުޅައީމުއެވެ. އަދި ތިޔަބައިމީހުން شكކުޅައީމުއެވެ. އަދި ދޮގު އުންމީދުތައް ތިޔަބައިމީހުން ހެއްލުންތެރި ކުޅައެވެ. اللَّهގެ އަމުރުފުޅު އަތުވެއްޖައުމަށް ދާނދެނެވެ. އަދި اللَّهއާމެދު شيطانއާ ތިޔަބައިމީހުން ހެއްލުންތެރިކުޅައެވެ.\n(15) ފަހެ، މިއަދު ތިޔަބައިމީހުންގެ ކިބަޔަކުން އަދި كافرވިމީހުންގެ ކިބަޔަކުންވެސް فديةއެއް އަތުނުލައްވާހުށްޓެވެ. ތިޔަބައިމީހުން ތިބެނިވިތަނަކީ ނަރަކަޔެވެ. ތިޔަބައިމީހުންގެ އެހީތެރި ފަރާތަކީވެސް އެއީއެވެ. އަދި އެއީ ހާދަހާ ނުބައިވެގެންވާ ނިމިދިޔުމެކެވެ.\n(16) اللَّه ހަނދުމަކުރުމަށާއި، حقބަސްފުޅުގެ ތެރެއިން ބާވައިލެއްވި ފޮތަށް އެއުރެންގެ ހިތްތައް މަޑުމައިތިރިވުމަށާއި، މީގެކުރިން ފޮތް ލިބުނު މީހުން ފަދައިން ނުވުމަށް، إيمانވި މީހުންނަށް އަދިވެސް ވަގުތު ނާންނަނީހެއްޔެވެ؟ ފަހެ، އެއުރެންނަށް ޒަމާން ދިގުވެގެންދިޔައެވެ. ދެން (އެކަމުގެ ސަބަބުން) އެއުރެންގެ ހިތްތައް ހަރުކަށިވިއެވެ. އަދި އެއުރެންކުރެ ގިނަމީހުންނީ فاسقންނެވެ.\n(17) ބިންގަނޑު މަރުވެ އޮތުމަށްފަހު، ހަމަކަށަވަރުން، اللَّه އެ ބިންގަނޑު ދިރުއްވާކަން ތިޔަބައިމީހުން ދަންނާށެވެ! ހަމަކަށަވަރުން، ތިމަންރަސްކަލާނގެ ތިޔަބައިމީހުންނަށްޓަކައި آيةތައް ބަޔާންކޮށްދެއްވީމެވެ. (އެއީ) ތިޔަބައިމީހުން ވިސްނުމަށްޓަކައެވެ.\n(18) ހަމަކަށަވަރުން، صدقاتކުރާ ފިރިހެނުންނާއި، صدقاتކުރާ އަންހެނުންނާއި، އަދި ހެޔޮވެގެންވާ ދަރަނި ދިނުމަކުން اللَّهއަށްޓަކައި ދަރަނި ދިން (އެބަހީ: اللَّهއަށްޓަކައި ހޭދަކުރި) މީހުން (ދަންނާށެވެ!) އެއުރެންނަށް (އެކަންކަމުގެ) ދަރުމަ ގިނަގުނަ ކުރައްވާނެތެވެ. އަދި އެއުރެންނަށް ދީލަތިވެގެންވާ ދަރުމަ ހުށްޓެވެ.\n(19) اللَّهއާއި، އެކަލާނގެ رسولންނަށް إيمانވިމީހުން (ދަންނާށެވެ!) އެއުރެންނީ އެއުރެންގެ ވެރިރަސްކަލާނގެ حضرةގައި صدّيقންނާއި، شهيدންނެވެ. އެއުރެންގެ ދަރުމައާއި، އެއުރެންގެ ނޫރު، އެއުރެންނަށް ހުށްޓެވެ. އަދި كافرވެ، ތިމަންރަސްކަލާނގެ آيةތައް ދޮގުކުޅަމީހުން (ދަންނާށެވެ!) އެއުރެންނީ ނަރަކައިގެ أهلވެރިންނެވެ.\n(20) ތިޔަބައިމީހުން ދަންނާށެވެ! ދުނިޔޭގެ ދިރިއުޅުން ވާކަން ކަށަވަރީ ކުޅިވަރެއް ކަމުގައެވެ. އަދި މަޖަލެއް ކަމުގައެވެ. އަދި ޒީނަތެއް ކަމުގައެވެ. އަދި ތިޔަބައިމީހުންގެ މެދުގައި އެކަކު އަނެކަކުގެ މައްޗަށް ބޮޑާވެގަތުމެއް ކަމުގައެވެ. އަދި މުދާތަކާއި، ދަރިންތަކާމެދު، އެކަކު އަނެކަކަށްވުރެ ގިނަކަމަށްބުނެ މޮޅުވާހަކަ ދެއްކުމެއް ކަމުގައެވެ. ވާރޭފެނެއްގެ މިސާލުގައެވެ. އެ ފެނުން ފެންލިބިގެން ފެޅި ގަސްތަކެއް، ދަނޑުވެރިން عجائبކޮށްފައިވެއެވެ. ދެން އެ ގަސްތައް ހިކިދެއެވެ. ދެން އެ ގަހުގެ ފަތްތައް ރީނދޫވެފައި ވަނިކޮށް ތިބާއަށް ފެންނާނެތެވެ. ދެން އެ ހިކި ހުއިތަކަކަށް ވެދެއެވެ. އަދި آخرةގައިވަނީ، ގަދަފަދަވެގެންވާ عذابއެވެ. އަދި اللَّهގެ حضرةން ލިބޭ ފާފަފުއްސެވުމަކާއި، ރުއްސެވުމެކެވެ. ކެހިވެރިކަމުގެ ވަގުތީ އުފަލެއްދޭ އެއްޗެއް ކަމުގައި މެނުވީ ދުނިޔޭގެ ދިރިއުޅުން ނުވެތެވެ.\n(21) ތިޔަބައިމީހުންގެ ވެރިރަސްކަލާނގެ حضرةން ފާފަފުއްސެވުން ލިބިގަތުމަށާއި، އެތާނގެ ތަނަވަސްކަން އުޑާއި ބިމުގެ ތަނަވަސްކަންފަދަ ސުވަރުގެޔަށް ތިޔަބައިމީހުން ކުރިއަރައިދާށެވެ! އެ ސުވަރުގެ ތައްޔާރު ކުރައްވާފައިވަނީ، اللَّهއަށާއި، އެކަލާނގެ رسولންނަށް إيمانވި މީހުންނަށްޓަކައެވެ. އެއީ اللَّهގެ فضلވަންތަކަމެވެ. އެކަލާނގެ އިރާދަކުރައްވާ އަޅަކަށް އެ فضلވަންތަކަން ދެއްވަތެވެ. اللَّهއީ، ބޮޑުވެގެންވާ فضلވަންތަކަމުގެ ވެރިރަސްކަލާނގެއެވެ.\n(22) އެއްވެސް مصيبةއެއް، ތިމަންރަސްކަލާނގެ އެ مصيبةއެއް ވުޖޫދަށް ނެރުއްވުމުގެކުރިން ފޮތެއްގައި (އެބަހީ: اللوح المحفوظގައި) ލިޔުއްވާފައިވާ حالގައި މެނުވީ، ބިމަށްވިޔަސް ނުވަތަ ތިޔަބައިމީހުންގެ އަމިއްލަ نفسތަކަށްވިޔަސް އައިސް ނުޖެހެއެވެ. ހަމަކަށަވަރުން، އެކަންތަކަކީ اللَّهއަށް ދާދިފަސޭހަ ކަމެކެވެ.\n(23) (އެއީ) ތިޔަބައިމީހުންގެ ކިބައިން ފާއިތުވެހިނގައްޖެ ކަމެއްގެ މައްޗަށް ތިޔަބައިމީހުން ހިތާމަ ނުކުޅައުމަށާއި، އަދި އެކަލާނގެ ތިޔަބައިމީހުންނަށް ދެއްވައިފިކަމެއްގެ މައްޗަށް އުފާކޮށް ބޮޑާވެ ނުގަތުމަށްޓަކައެވެ. ކިބުރުވެރިވެ، فخرވެރިވާ އެއްވެސް މީހަކުދެކެ اللَّه ލޯބިވެވޮޑިގެނެއް ނުވެތެވެ.\n(24) އެއުރެންނީ، ދަހިވެތިވާ މީހުންނެވެ. އަދި ދަހިވެތިވުމަށް މީސްތަކުންނަށް އަމުރުކުރާ މީހުންނެވެ. (اللَّهގެ މަގަށް) ފުރަގަސްދޭމީހާ (ދަންނާށެވެ!) ފަހެ، ހަމަކަށަވަރުން، اللَّهއީ، ފުދިވޮޑިގެންވާ، ގިނަގިނައިން حمدލިބިވޮޑިގެންވާ ރަސްކަލާނގެއެވެ.\n(25) ހަމަކަށަވަރުން، ފާޅުވެގެންވާ ހެކިތަކާއެކު ތިމަންރަސްކަލާނގެ رسولން ފޮނުއްވީމެވެ. އަދި އެ رسولންނާއެކު، ފޮތާއި، عدل إنصافގެ ތިލަފަތް ބާވައިލެއްވީމެވެ. (އެއީ) މީސްތަކުން عدل إنصاف قائمކުރުމަށްޓަކައެވެ. އަދި ތިމަންރަސްކަލާނގެ ދަގަނޑު ބާވައިލެއްވީމެވެ. އޭގައި ނުހަނު ގަދަފަދަކަމާއި، މީސްތަކުންނަށް މަންފާތަކެއްވެއެވެ. އަދި އެއީ ނުފެންނަތާނގައި اللَّهއާއި، އެކަލާނގެ رسولންނަށް نصرދެނީ ކާކުކަން اللَّهދެނެވޮޑިގެންވެ، އެކަން އެންގެވުމަށްޓަކައެވެ. ހަމަކަށަވަރުން، اللَّهއީ، ބާރުވެރިވަންތަ، عزيزވަންތަ ރަސްކަލާނގެއެވެ.\n(26) އަދި ހަމަކަށަވަރުން، ތިމަންރަސްކަލާނގެ نوحގެފާނާއި إبراهيمގެފާނު رسولކަމާއިގެން ފޮނުއްވީމެވެ. އަދި އެ ދެ رسولންގެ ދަރިކޮޅުގައި ނަބީކަމާއި (ބާވައިލެއްވި) ފޮތްތައް ލެއްވީމެވެ. ފަހެ، އެއުރެންގެ ތެރެއިން ތެދުމަގު ލިބިގެންވާ މީހުންވެއެވެ. އަދި އެއުރެންގެ ތެރެއިން ގިނަމީހުންނީ، فاسقންނެވެ.\n(27) ދެން ތިމަންރަސްކަލާނގެ އެބޭކަލުންނާ ވިދިގެން ފަހަތުން ތިމަންރަސްކަލާނގެ رسولން ފޮނުއްވީމެވެ. އަދި مريمގެފާނުގެ ދަރިކަލުން عيسىގެފާނު އެބޭކަލުންގެ ފަހުން ފޮނުއްވީމެވެ. އަދި ތިމަންރަސްކަލާނގެ އެކަލޭގެފާނަށް إنجيلދެއްވީމެވެ. އަދި އެކަލޭގެފާނަށް تبعވީ މީހުންގެ ހިތްތަކުގައި އޯގާވެރިކަމާއި، رحمލެއްވީމެވެ. އަދި ދުނިޔެ އަޅާފައި (އަޅުކަމުގެ ނަމުގައި) ތިބުމަކީ، އެއުރެން އަމިއްލަޔަށް އުފެއްދި ކަމެކެވެ. އެކަމަކީ، ތިމަންރަސްކަލާނގެ އެއުރެންގެ މައްޗަށް ވާޖިބު ކުރައްވާފައިވާ ކަމެއްނޫނެވެ. އެހެނެއްކަމަކު، އެކަން އެއުރެން ފެށީ، اللَّهގެ ރުހިވޮޑިގަތުން އެދިގެންނެވެ. ފަހެ، އެއުރެން حقގޮތުގައި އެކަމަށް ރައްކާތެރިވާންވީ ވަރަކަށް ރައްކާތެރިއެއް ނުވެތެވެ. ފަހެ، ތިމަންރަސްކަލާނގެ، އެއުރެންގެ ތެރެއިން إيمانވި މީހުންނަށް އެއުރެންގެ ދަރުމަ ދެއްވީމެވެ. އަދި އެއުރެންގެ ތެރެއިން ގިނަމީހުންނީ، فاسقންނެވެ.\n(28) އޭ إيمانވެއްޖެ މީސްތަކުންނޭވެ! ތިޔަބައިމީހުން اللَّهއަށް تقوىވެރިވާށެވެ! އަދި އެކަލާނގެ رسولއާއަށް إيمانވާށެވެ! އޭރުން އެކަލާނގެ رحمةން އެކަލާނގެ ތިޔަބައިމީހުންނަށް ދެގުނަ ދެއްވާނެތެވެ. އަދި ތިޔަބައިމީހުންނަށް އޭގެ އަލީގައި މަގު ހިނގާނޭ ނޫރެއް، އެކަލާނގެ ލައްވާނެތެވެ. އަދި އެކަލާނގެ ތިޔަބައިމީހުންނަށް ފާފަފުއްސަވާނެތެވެ. اللَّهއީ، ގިނަގިނައިން ފާފަފުއްސަވާ، رحيمވަންތަ ރަސްކަލާނގެއެވެ.\n(29) އެއީ اللَّهގެ فضلވަންތަކަމުގެ ތެރެއިން އެއްވެސްކަމެއްގެ މައްޗަށް އެއުރެންނަށް ކުޅަދާނަވެގެން ނުވާކަން، ފޮތުގެ أهلވެރިން ދެނެގަތުމަށްޓަކައެވެ. އަދި ހަމަކަށަވަރުން، فضلވަންތަކަންވަނީ، اللَّهގެ يدقدرةފުޅުގައެވެ. އެކަލާނގެ އިރާދަކުރައްވާ އަޅަކަށް އެކަން ދެއްވަތެވެ. اللَّهއީ، ބޮޑުވެގެންވާ فضلވަންތަކަމުގެ ވެރިރަސްކަލާނގެއެވެ.


Palestine aa Israel aa dhemedhu hamalaa badhalu kurun hutta laifi\nޕަލަސްތީނާ އިޒްރޭލާ ދެމެދު ހަމަލާ ބަދަލުކުރުން ހުއްޓާލައިފި\nއިޒްރޭލުން ދިން ވައިގެ ހަމަލާގެ ސަބަބުން ހާލުގައި ޖެހުނު އާއިލާއެއް\nއިޒްރޭލުގެ އަސްކަރިއްޔާއި ޕަލަސްތީނުގެ މިނިވަން ކަމަށް ވަކާލާތުކޮށް ހަނގުރާމަ ކުރަމުންދާ އިސްލާމިކް ޖިހާދާއި ދެމެދު ބަދަލުކުރަމުން ދިޔަ ވައިގެ ހަމަލާތައް ހުއްޓާލައިފި އެވެ.\nހަމަލާ ބަދަލު ކުރުން ހުއްޓާލާފައި ވަނީ މިސްރު ސަރުކާރުގެ އިސް އޮފިޝަލަކާއެކު ކުރިއަށް ދިޔަ ބައްދަލުވުމާއެކު އެވެ. ހަމަލާ ބަދަލު ކުރުން ނިމުމަކަށް އައިރު އިޒްރޭލުން ދިން ވައިގެ ހަމަލާތަކުގެ ސަބަބުން ޕަލަސްތީނުގެ 38 މީހުން ވަނީ މަރުވެފަ އެވެ. އަދި ގިނަ ބައެއްގެ ގެދޮރު ސުންނާފަތިވެފަ އެވެ.\nއިޒްރޭލުގެ ވެރިރަށް ޓެލްއަވީވްއަށް އަމާޒުކޮށްގެން ދިން ރޮކެޓް ހަމަލާތައް ހުއްޓާލާފައިވާކަން އިސްލާމިކް ޖިހާދުގެ ސްޕޯކްސްޕާސަން މުސާބް އަލް ބްރެއިން ވަނީ ކަށަވަރު ކޮށްދީފަ އެވެ. އިޒްރޭލުން ހަމަލާތައް ހުއްޓާލި ކަމުގައި ވިޔަސް ޕަލަސްތީނުގެ އެކި ހިސާބުތަކުގައި ދަނީ ޓޭންކަރުތަކުގައި ޕެޓްރޯލް ކުރަމުންނެވެ.\nދެ ދުވަހަށް ކުރިއަށް ދިޔަ މި ހަމަލާ ބަދަލު ކުރުން ފެށީ އިޒްރޭލުން އިސްލާމިކް ޖިހާދުގެ އިސް ކޮމާންޑަރަކު މަރާލައި، އާންމުގެ ގެތަކަށް އަމާޒު ކޮށްގެން ދިން ވައިގެ ހަމަލާގައި 13 މީހަކު މަރުވުމާ ގުޅިގެންނެވެ. ރައްދު ހަމަލާގެ ގޮތުގައި އިސްލާމިކް ޖިހާދުން ވަނީ ޓެލްއަވީވްއަށްް ރޮކެޓް ހަމަލާދޭން ފަށައިފަ އެވެ. މި ހަމަލާގައި މީހަކު މަރުވި ނަމަވެސް 63 މީހަކަށް ޒަހަމްވުމުގެ ސަބަބުން ވަނީ ފަރުވާދީފަ އެވެ.\nމިސްރުގެ ސަރުކާރުގެ ތަރުޖަމާނު ވިދާޅުވީ، ހަމަލާ ބަދަލު ކުރުން ހުއްޓުވުމަށް އިސް ނެގީ އިޒްރޭލުން ސިފައިން ޕަލަސްތީނުގެ އާންމުން ރައްޔިތުންނަށް އަމާޒުކޮށްގެން ހަމަލާދޭން ފެށުމުންނާއި އެމީހުންގެ ގެދޮރު ހަލާކު ކުރަން ފެށުމުންނެވެ. ތަރުޖަމާނު ވިދާޅުވީ ހަމަލާ ބަދަލުކުރުން ނިމުމަކަށް ގެނައީ އެއްބަސްވުމެއްގެ ދަށުން ކަމަށެވެ.\nއެއްބަސްވުމުގައި ވާގޮތުން އިޒްރޭލުން ޕަލަސްތީނުގައި އެއްވެސް ސަބަބަކާ ނުލައި މީހަކު ހައްޔަރު ކުރުމާއި އަދި ބަޑިން ހަމަލާދީގެން ނުވާނެ އެވެ. އަދި އިޒްރޭލު ސިފައިން ޕަލަސްތީނުގައި ހަރަކާތްތެރިވާއިރު އާންމުގެ މެދުގައި ބިރުވެރިކަން ނުއުފެދޭނެ ގޮތަށް އަމަލުކުރާ ގޮތަށް ވެސް ވަނީ ހިމަނާފަ އެވެ.


Israel Sifain Ge Meehaku Amilla Ah Maru Vejje - Vaguthu\nކޮވިޑް-19: ހަރުކަށި ފިޔަވަޅުތަކާއިއެކު ހަމަނޭވައެއް! -6ގަޑިއިރު ކުރިން\nއިސްރާއީލް ސިފައިންގެ މީހަކު އަމިއްލައަށް މަރުވެއްޖެ\nއަލަށް ހުޅުވި ނީވެ ޓްޒެޑެކް ޕްރިޒަން ކޮމްޕެލްކްސް\nއިސްރާއީލުގެ ޖަލެއްގައި ބަންދުކޮށްފައި ހުރި އެގައުމުގެ ސިފައިންގެ މީހަކު އަމިއްލައަށް މަރުވެއްޖެއެވެ.\nއެ ގައުމުގެ މީޑިއާތަކުން ރިޕޯޓް ކޮށްފައިވާ ގޮތުގައި، އެ ސިފައިންގެ މީހާ ބަންދުކޮށްފައިހުރީ، އަލަށް ހުޅުވި ނީވެ ޓްޒެޑެކް ޕްރިޒަން ކޮމްޕެލްކްސްގައެެވެ. އެ ޖަލަކީ އައިޑީއެފް މިލިޓަރީ ފުލުހުން ހިންގަމުންދާ ޖަލެކެވެ.\nއޭނާ މަރުވެފައިވަނީ ލިބިފައިވާ އަނިޔާތަކަށް ފަރުވާ ދެމުން ދަނިކޮށް ކަމަށް އިސްރާއީލްގެ ޑިފެންސް ފޯސް އިން ބުނެފައި ވެއެވެ. އޭނާގެ މަރާއެކު ސިފައިންގެ އިންޓާނަލް އެފެއާރޒް މިނިސްޓްރީން ވަނީ ޙާއްސަ ތަހުގީގެއް އެކަމާއި ގުޅިގެން ފަށާފައެވެ.\nއެ ސިފައިންގެ މީހާ މަރުވީ އަމިއްލައަށް ކަމަށް ތުހުމަތު ކުރެވޭއިރު، އޭނާ މަރުވެފައި ވަނީ ކިހިނެއްކަން އަދި އެގައުމުން ހާމަކޮށްފައެއް ނުވެއެވެ. އެކަން ހާމަ ކުރާނީ ތަހުގީގަށް ފަހު ކަމަށް ސިފައިންގެ ޓީމުން ވަނީ ބުނެފައެވެ.\nއިސްރާއީލްގެ ޖަލެއްގައި އެގައުމުގެ ސިފައިންގެ މީހަކު އަމިއްލައަށް މަރުވިއިރު، އިސްރާއީލުގެ ސިފައިންނާއި ރައްޔިތުން ފަލަސްތީނަށް ދެމުން އަންނަ ލާއިންސާނީ ހަމަލާތަކުގައި މިހާތަނަށް ގިނަ އަދަދެއްގެ ބަޔަކު ޝަހީދުވެ، އެތައް ބަޔަކު ވަނީ ޒަހަމް ވެފައެވެ.\nއެ މައްސަލާގައި ދުނިޔޭގެ ބައެއް ގައުމުތަކުން އިސްރާއީލާއި ދެކޮޅަށް ނުކުމެފައިވާއިރު، އިސްރާއީލުން ވަނީ ހަމަލާތައް ނުހުއްޓާނެ ކަމަށް ބުނެފައެވެ. އަދި އެފަދަ ހަމަލާތަކެއް ހުއްޓާލާނީ ހަމާސް ޖަމާއަށް މައިތިރިވުމުން ކަމަށާއި ގައްޒާ ބިމާއި ހަމަކޮށްލާނެ ކަމަށް އިސްރާއީލުން ވަނީ ބުނެފައެވެ.\nމެއި 19, 2021 17:41\nކަލޭމެން ހަބަރު ލިޔާ އިރު ތަންކޮޅެއް ވާނުވާ އިނގެން އެބަޖެހޭ މިހާރު. އިޒްރޭލް ކިޔާ ގައުމެއް ދުނިޔެ އަކު ނޯވޭ. ރަނގަޅަށް މައުލޫމާތު އޮޅުން ފިލުވަބަލަ.\nދަ ހައިޖެކްޑް ސްޓޭޓް\nއިސްރާއީލް ކިޔާ ޢައިރު ޤާނޫނީ ދައުލަތެއް ފަލަސްތީނުގެ ބިން ފޭރިގަނެގެން އުފައްދާފައި އޮވެއެވެ.\nކޮންތާކު އޮތް ޗާޓެއްބަލައިގެން ތިހެންތިބުނީ. ހިތް ކިތަންމެވަރަކަށް ނުރުހުނަސް ހަގީގަތް އޮޅުވާލުމަކީ ދެރަކަމެއް. މަޢުލޫމާތު ދޮގުކުރެވެނީ. އަޅުގަނޑުވެސް ބޭނުމެއްނުވޭ އިޒްރާއީލް ކިޔާ ޤައުމެއް އޮންނާކަށް. އެކަމު ތެދު، ދޮގަކަށް ނުހެދޭނެ\nމެއި 19, 2021 22:30\nރާއްޖެތެރޭ މީހުނަކައް ވާނުވާއެއް ނޭގޭނެ.5މަދުވާނެ.\nމެއި 20, 2021 03:13\nއާން އެކޮޔެ އެއްޗެހިތައް ހަމަ ކަމުން ނަމާ އެއްޗެހި ލިޔެލި އިރު ހުރިހާ ފިއްޔެއް ހަަމައަށް އެހުރީ....؟ އެކޮޔެ އަންނަގަ ރާއްޖެތެރަށް ދިވެހި ކިޔަވައިދޭނަން.... އެކޮޔެ ޔޫރަޕު ދޮތަ...؟\nމެއި 19, 2021 22:33\nއިޒްރޭލު ނުވަތަ ޔަހޫދީ ދައުލަތް 1948 ވަނަ އަހަރު މޭ މަހު 15 ވަނަ ދުވަހު ކަންޢާނީންގެ ވަޠަނުގާ (ފަލަސްތީނުގެ އަސްލު ވަޒަންވެރިން) ނުވަތަ ފަލަސްތީނުގެ ބިމުގާ އިއުލާނު ކުރެވުނީ އިނގިރޭސީން ފަލަސްތީނު އިސްތިއުމާރު ކޮއްގެން އޮތުމަށް ފަހު އެމީހުން ފޭބި ތާރީޚުގާ. އޭގެ ކުރިން އެތަނަ ކީ ޔަހޫދީންގެ އަސްލެއް ފަސްލެއް ވަސްލެއް ވެސް އޮތް ތަނެއް ނޫން. އިސްރާއިލީ ދައުލަތަ ކީ ދުނިޔޭގެ އެ ކި ކަން ކޮޅުތަ ކުން މަ ކަރުވެރި ޔަހޫދީން ފަލަސްތީނުގެ ބިމަށް ވެރިވެގަނެގެން އުފައްދާފާ އޮތް ޤައުމެއް. ތިލަ ކޮށް ބުނަންޏާ ބައެއްްގެ އަމިއްލަ ބިމުގާ އަނިޔާވެރި ޔަހޫދީ ޒަޔަނިސްޓުންނާ އަނިޔާވެރިއެމެރި ކަޔާ އަނިޔާވެރި ހުޅަނގުގެ އިސްތިއުމާރީ ބާރުތަ ކުން ސިނާޢީގޮތުން އުފައްދާފާ އޮތް ޤައުމެއް.\nތަނުގެ ތާރީޚަ ކީ އެއީ މުސްލިމުންގެ ބިމެެއް. މުސްލިމުންގެ ޙައްޤެއް. އެތަނަ ކީ އެއްވެސް އިރެއްގާ ރަސޫލުންގެ ދޫފުޅުން ލައުނެތަލެއްވިގެންވާ ޔަހޫދީންގެ ތަނެއް ނޫން. އަދި އެމީހުންގެ ކާބަފައިންގެ ތަނެއްވެސް ނޫން.\nދޭތެރެޔަ ކުން ފޭރިގަނެ މީ ތިމާމެންގެ ތަނެ ކޭ ކިޔާ އަތްގަދަ ކޮށްލުން ފިޔަވާ އެއްވެސް ޙުއްޖަތެއް ދަލީލެއް އެމީހުންނަ ކަށއ ނުދެއް ކޭ.\nމެއި 20, 2021 03:59\nއަލީ ތީ ހަތަރު މަތިފުށް މާލޭ ބޭފުޅެއްބާ\nމެއި 20, 2021 23:31\nއިސްރާއީލުމީހުން މަރުވުމަކީ އުފާވެރިކަމެއް


Chilhiyaa Moosa manik avahaaravejje\nޗިޅިޔާ މޫސާ މަނިކު: މިރޭ ވަނީ އަވަހާރަވެފައި --\nޗިޅިޔާ މޫސާ މަނިކު އަވަހާރަވެއްޖެ އެވެ.\nވަރަށް ގިނަ ދާއިރާތަކުން ފާހަގަކޮށްލެވޭ ހިދުމަތްތެރިޔާ އަވަހާރަވީ މީގެ ކުޑައިރުކޮޅެއްގެ ކުރީންނެވެ. އެކަން އާއިލާގެ ބޭފުޅަކު ޔަގީން ކޮށްދެއްވިއެވެ. މޫސާމަނިކު އަވަހާރަވީ ވަރަށް ގިނަ ދުވަހު އާލާސްކަންފުޅާ އުޅުއްވުމަށް ފަހު އެވެ. އަވަހާރަވީއިރު އުމުރުފުޅަކީ 81 އަހަރު އެވެ.\nމޫސާ މަނިކަކީ ވަރަށް ގިނަ ދާއިރާތަކުން ފާހަގަކޮށްލެވޭ ވަރުގަދަ ހިދުމަތްތެރިއެކެވެ. ދިވެހި ފިލްމީ ތާރީހު ދުށް އެންމެ ކުޅަދާނަ އެކްޓަރަކީ މޫސާ މަނިކެވެ. ދިވެހި ފިލްމީ ދާއިރާއިން އެންމެ ފުރަތަމަ ޗިޅިޔާ މޫސާ މަނިކު ފެނިގެންދިޔައީ، 1982 ވަނަ އަަހަރު ޓެލެވިޜަން މޯލްޑިވްސުން ތައްޔާރު ކުރި "މުހައްމަދު ތަކުރުފާނު، ޣާޒީ ބަންޑާރައިން" މި ފިލްމުންނެވެ. މި ފިލްމުން ފެނުނު ޗިޅިޔާގެ ފުރަތަމަ ފެނިލުމުންވެސް އޭނާއަކީ ފިލްމީ ދާއިރާގައިވެސް މުސްތަގްބަލެއް އޮތް ބޭފުޅެއްކަން ކަށަވަރުވެގެންދިޔައެވެ. އެ ފިލްމުގައި އޭނާ އަދާކުރައްވާފައިވާ ވިޔަޒޯރުގެ ބަޔަށް ގިނަ ބައެއްގެ ތައުރީފު ލިބިގެންދިޔައީ ހަގީގަތާއި އެއްގޮތަށް އޭނާ ދެއްކެވި މޮޅު ހުނަރުގެ ސަބަބުންނެވެ.\nފިލްމީ ދާއިރާއަށް ޗިޅިޔާ މޫސާ މަނިކަށް ވެދެވަޑައިގެންނެވުނީ، ތަމްސީލު ކުޅުއްވުމުގެ ދާއިރާގެ ތެރެއިންނެވެ. އެއީ 1977 ވަނަ އަހަރުއެވެ. މަޖީދިއްޔާ ސްކޫލްގެ ގޯލްޑަން ޖުބިލީ ފާހަގަކުރިއިރު ބޭއްވި ސްޓޭޖް ތަމްސީލު ޝޯތަކުންނެވެ. އޭގެފަހުން، އެކި ފަރާތްތަކުން ބޭއްވި ތަމްސީލު ޝޯތަކުގައިވެސް ޗިޅިޔާ ވަނީ ބައިވެރިވެވަޑައިގެންފައެވެ. ތަމްސީލު ކުޅުމުގެ ރޮނގުން އާންމު ހިދުމަތުގެ ހިތްވަރުދިނުމުގެ އިނާމު، 1983 ވަނަ އަހަރު ސަރުކާރުން އޭނާއަށްވަނީ ދެއްވާފައެވެ. 50 އަށްވުރެ ގިނަ ފިލްމުގައި ތަފާތު އެކިބައިތައް އޭނާ ވަނީ އަދާކުރައްވާފައެވެ. މީގެއިތުރުން، 30 އަށްވުރެ ގިނަ ޑްރާމާގައިވެސް އޭނާ ވަނީ ބައިވެރިވެވަޑައިގެންފައެވެ.\nޗިޅިޔާ މޫސާ މަނިކަށް "އާފަތިސް" އެވޯޑްވެސް ވަނީ ލިބިވަޑައިގެންފައެވެ. މިގޮތުން، އެންމެ މޮޅު ދިވެހި ވާހަކަ އާއި އެންމެ މޮޅު ޑައިލޮގް ލިޔުއްވައިގެން ދިވެހި ފިލްމު "ޒަޚަމް" އިން 1995 ވަނަ އަހަރު ބެސްޓް ޑައިލޮގް އަދި ބެސްޓް ސްޓޯރީގެ އިނާމު ލިބިވަޑައިގެންފައިވެއެވެ. އަދި 1996 ވަނަ އަހަރު ބެސްޓް ސަޕޯޓިން އެކްޓަރުގެ މަގާމު ފިލްމު "ހަގު އަނބި"ން އޭނާ ހޯއްދަވާފައިވެއެވެ. މިރޮނގުން އޭނާ އެންމެ ފަހުން ހާސިލު ކުރެއްވި ކާމިޔާބީއަކީ، "މިއަދު" ނޫހުގެ ކްރިސްޓަލް އެވޯޑް 2008ގެ ލައިފްޓައިމް އެޗީވްމަންޓް އެވޯޑެވެ.\nއޭނާއަކީ ކުޅަދާނަ ވާހަކަ ލިޔުންތެރިއެކެވެ. ގައުމީ މުބާރާތުން ތިން އަހަރަކު އެއްވަނަ ހޯއްދެވިއެވެ. އެއީ ވަރަށް ކުޅަދާނަ ވާހަކަ ދެއްކުންތެރިއެއްވެސް މެއެވެ.\nއަދި އެއީ ވަރަށް މޮޅު ކުރެހުންތެރިއެކެވެ. ވަރަށް މޮޅު ކާޓޫނިސްޓެކެވެ.\nޕާފޯމިން އާޓްސްގެ ދާއިރާއިން ފިލްމާއި ތަމްސީލް ކުޅުމުގެ ރޮނގުން 2009 ވަނަ އަހަރު ޗިޅިޔާއަށް ވަނީ ޝަރަފްވެރި ކަމުގެ ގަައުމީ އިނާމް ލިބިވަޑައިގެންފައެވެ.\nތަމްރީނަށް ދިޔަ ސިފައިންގެ މީހަކު މަރުވެއްޖެ


Kuriah Oiy3Dhuvahuves Raajjeyge Sarahahdhugai Vaigadhave Kanduthah Gadhavaane! - Vaguthu\nކޮވިޑް ކޮންޓްރޯލް ކުރުން އަދިވެސް ބުރަ! -3މިނެޓް ކުރިން\nކަނޑުގަދަ ވިއްސާރަ ދުވަހެއްގެ މަންޒަރެއް - ވަގުތު އިމޭޖަސް: އަމީން ހުސައިން ފަހުމީ\nކުރިއަށް އޮތް ތިން ދުވަހުވެސް ރާއްޖޭގެ ސަރަހައްދުގައި ވައިގަދަވެ ކަނޑުތައް ގަދަވާނެ ކަމަށް ލަފާ ކުރެވޭ ކަމަށް ރާއްޖޭގެ މޫސުމާއި ބެހޭ ގައުމީ އިދާރާ (މެޓް)އިން ވިދާޅުވެއްޖެ އެވެ.\nމެޓް އޮފީހުން މިއަދު ނެރުނު ބަޔާނެއްގައި ވިދާޅުވީ، ހުޅަނގު މޫސުމުގެ ބާރު ގަދަވުމުގެ ސަބަބުން ފާއިތުވި ހަތަރު ދުވަހުވެސް ރާއްޖޭގެ ބޮޑު ސަރަހައްދަކަށް ވައިގަދަވުމާއެކު ކަނޑުތައް ވަރަށް ގަދަވެ ވިއްސާރަކޮށްފައިވާ ކަމަށެވެ.\nއަދި މި ސަރަޙައްދު ކަނޑުގެ ބާނި ބޮޑުވުމުގެ ސަބަބުން ވަރަށް ގިނަ ރަށްތަކަށް އުދައިގެ އަސަރުކޮށް އެެކިވަރުގެ ގެއްލުންތައް ލިބުނު ކަމަށާއި، ފާއިތުވި ހަތަރު ދުވަހަށް ބަލާއިރު އުތުރާއި މެދުރާއްޖެތެރޭގައި ގަޑިއައަކު 17 މޭލާއި 27 މޭލާ ދެމެދުގެ ބާރުމިނުގައި ވައިޖެހުނުއިރު ވައި އެންމެ ގަދަވިކަމަށް ރެެކޯޑު ކުރެވުނީ ގަޑިއަކު 56 މޭލު ބާރުމިނަށް ބ.ދަރަވަންދޫ އަށް ކަމަށް މެޓް އޮފީހުން ވިދާޅުވެފައި ވެއެވެ.\nއަދި އެންމެ ގިނައިން ވާރޭ ވެހުނު ކަމަށް ރެކޯރެވުނީ 54 މިލިމީޓަރުގެ ވާރޭ، ހުޅުލެ އަށް ކަމަށް މެޓް އޮފީހުން ވިދާޅުވިއެވެ.\nކުރިއަށް އޮތް ތިން ދުވަހަށް މޫސުން ކުރިއަށް ލަފާކޮށް މެޓް އޮފީހުން ވިދާޅުވީ، ކުރިއަށް އޮތް ތިން ދުވަހު އާންމު ގޮތެއްގައި ގަޑިއަކު 15 މޭލާއި 25 މޭލާ ދެމެދުގެ ބާރުމިނުގައި ވައިޖެހޭނެ ކަމަށް ބެލެވޭއިރު ވިލާގަނޑުގައި ގަޑިއަކު 50 މޭލުގެ ބާރުމިނަށް ވައިގަދަވާނެ ކަމަށް ލަފާ ކުރެވޭ ކަމަށެވެ.\nއަދި ދިޔަވަރު ބޮޑުވާގަޑިތަކުގައި ބައެއް ރަށްތަކަށް އުދައިގެ އަސަރު ކުރުންވެސް އެކަށީގެންވާ ކަމަށްވެސް ވިދާޅުވެފައި ވެއެވެ.\nމެޓް އޮފީހުން ވަނީ، ރާއްޖޭގެ ސަރަހައްދުގައި ވައި ގަދަވެ ކަނޑުތައް ގަދަވާނެ ކަމަށްލަފާ ކުރެވޭތީ އާންމުކޮށް ހުރިހާ ފާރާތްތަކުން ވަކިން ހާއްސަކޮށް ކަނޑުދަތުރު ފަރާތްތަކުން މޫސުމަށް ވަރަށްބޮޑަށް ސަމާލުވުމަށް އެދިފައެވެ.\nރާއްޖޭގެ ބޮޑު ސަރަހައްދަކަށް ވިއްސާރަ ކުރާނެ!\nމޫސުން ގޯސް ވާނެ ކަމަށް ލަފާކޮށް މުޅި ރާއްޖެއަށް ހުދު ސަމާލު ނެރެފި


ތާރީޚު: 25 ޑިސެންބަރު 2014\nމަޤާމުގެ މަސައްކަތްކުރުމުގެ ހުނަރު/ޤާބިލްކަން ސާބިތުކޮށްދިނުމާއެކު، މަތީ ސާނަވީ އިމްތިޙާނަކުން2މާއްދާއިން ދަށްވެގެން 'އީ' ގްރޭޑް ލިބިފައިވުމާއެކު، ސެކަންޑަރީ ސްކޫލް ސެޓްފިކެޓް އިމްތިޙާނުގައި 'ދިވެހި' މި މާއްދާއިން ދަށްވެގެން 'ސީ' ގްރެޑް ލިބިފައިވުން. ނުވަތަ؛\nމަޤާމުގެ މަސައްކަތްކުރުމުގެ ހުނަރު/ޤާބިލްކަން ސާބިތުކޮށްދިނުމާއެކު، މަޤާމަށް ބޭނުންވާ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް2ގެ ސަނަދެއް ހާސިލުކޮށްފައިވުމާއެކު، މަޤާމުގެ މަސައްކަތާ ގުޅޭ ދާއިރާއެއްގައި9އަހަރު ދުވަހުގެ މަސައްކަތު ތަޖުރިބާ ލިބިފައިވުން. ނުވަތަ؛\nމަޤާމުގެ މަސައްކަތްކުރުމުގެ ހުނަރު/ޤާބިލްކަން ސާބިތުކޮށްދިނުމާއެކު، މަޤާމަށް ބޭނުންވާ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް3ގެ ސަނަދެއް ހާސިލުކޮށްފައިވުމާއެކު، މަޤާމުގެ މަސައްކަތާ ގުޅޭ ދާއިރާއެއްގައި6އަހަރު ދުވަހުގެ މަސައްކަތު ތަޖުރިބާ ލިބިފައިވުން. ނުވަތަ؛\nމަޤާމުގެ މަސައްކަތްކުރުމުގެ ހުނަރު/ޤާބިލްކަން ސާބިތުކޮށްދިނުމާއެކު، މަޤާމަށް ބޭނުންވާ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލުކޮށްފައިވުން. ނުވަތަ؛\nމަޤާމުގެ މަސައްކަތްކުރުމުގެ ހުނަރު/ޤާބިލްކަން ސާބިތުކޮށްދިނުމާއެކު، މަސައްކަތުގެ ފެންވަރު ބެލުމުގެ ނިޒާމުން ވަޒީފާގެ ކުރިއެރުން ޙައްޤުވާ މާކުހެއް ލިބެމުންދިޔުމާއެކު، ޖީ.އެސް3ރޭންކުގެ ޝަރުޠު ފުރިހަމަވެ، އެ ރޭންކުގައި މަޤާމުގެ މަސައްކަތާ ގުޅޭ ދާއިރާއެއްގައި މަދުވެގެން3އަހަރު ދުވަހުގެ މަސައްކަތު ތަޖުރިބާ ލިބިފައިވުން. ނުވަތަ؛\nމަޤާމުގެ މަސައްކަތް ކުރުމުގެ ހުނަރު/ޤާބިލްކަން ސާބިތުކޮށްދިނުމާއެކު، ޖީ.އެސް4ރޭންކް ނުވަތަ އެއަށްވުރެ މަތީ ރޭންކަކާ އެއްފެންވަރުގެ މަޤާމެއްގައި، މަޤާމުގެ މަސައްކަތާ ގުޅޭ ދާއިރާއެއްގައި3އަހަރު ދުވަހު އުޅެ ތަޖުރިބާ ލިބިފައިވުން، ނުވަތަ މަޤާމުގެ މަސައްކަތާ ގުޅޭ ދާއިރާއެއްގެ އެ ފެންވަރުގެ މަޤާމެއްގައި މަސައްކަތް ކުރަމުންދާ މީހެއްކަމުގައިވުން.\nޔުނިވަރސިޓީގެ ވެބްސައިޓަށް ދުވަހުން ދުވަހަށް ގެންނަންޖެހޭ ބަދަލުތައް ގެނެސް، ވެބްސައިޓުގައި ޝާއިޢުކުރަން ބޭނުންވާ މަޢުލޫމާތު، ކަމާބެހޭ މަރުކަޒުތަކުންނާއި މަރުކަޒީ އިދާރާގެ ސެކްޝަންތަކުން ހޯދައިގެން ވެބްސައިޓަށް އަޕްލޯޑްކުރުން.\nޔުނިވަރސިޓީ ވެބްސައިޓުގެ މައިގަނޑު ޑެވެލޮޕްމަންޓް މަސައްކަތްކުރުމާއި، އެ މަސައްކަތްކުރުމުގައި ދިމާވާ ދަތި ކަންކަން ޙައްލުކޮށް ނަތީޖާ ނެރުން.\nޔުނިވަރސިޓީ މާކެޓްކުރުމަށާއި، ޕްރޮމޯޝަންލް ހަރަކާތްތަކާ ގުޅިގެން ހަދާ ތަކެތި ހެދުމުގައި ގްރެފިކްސް މަސައްކަތް ކުރުމާއި، ޢަމަލީގޮތުން ކަންކަމުގައި ބައިވެރިވުން.\nޔުނިވަރސިޓީގެ މުވައްޒަފުންނާއި ދަރިވަރުން ބޭނުންކުރާ ކޮމްޕިޔުޓަރާއި ޕްރިންޓަރުފަދަ ތަކެއްޗަށް ދިމާވާ މައްސަލަތައް ޙައްލުކުރުމުގައި އެހީތެރިކަންދިނުން.\nޔުނިވަރސިޓިގެ އުޞޫލްތަކާ އެއްގޮތަށް އޮފީސް ހުޅުވައި ލައްޕަންޖެހޭ ޙާލަތްތަކުގައި އެކަން ކުރުން.\n2014 ޑިސެންބަރު 30 ވާ ބުދަ ދުވަހުގެ މެންދުރު 12:00 ގެ ކުރިން ދިވެހިރާއްޖޭގެ ޤައުމީ ޔުނިވަރސިޓީގެ އިދާރީ މަރުކަޒަށް.\n25 ޑިސެންބަރު 2014\nސުންގަޑި: 30 ޑިސެންބަރު 2014 1200


Saudi Arabia: Islami Dhuniyege Hiyy | Dhiislam\nޑރ މުޙައްމަދު ޝަހީމް ޢަލީ ސަޢީދު މާރޗް 5, 2017\nސަޢޫދީ ޢަރަބިއްޔާ އަކީ ދުނިޔޭގައި އޮތް އެންމެ މުހިންމު އަދި ނުފޫޒު ގަދަ އިސްލާމީ ޤައުމެވެ. މުސްލިމުންގެ މުޤައްދަސް ބިންތަށް ކަމުގައިވާ މައްކާއާއި މަދީނާ ވެސް ހިމެނެނީ ސަޢޫދީ ޢަރަބިއްޔާގެ ބެލުމުގެ ދަށުގައެވެ. ކޮންމެ އަހަރަކު އެތަށް މިލިޔަން މުސްލިމުން އެތަންތަނަށް ޒިޔާތްކުރެއެވެ. އަދި ދެޙަރަމަށް ޚިދުމަތްކުރުމުގައި ސަޢޫދީ ޢަރަބިއްޔާއިންވަނީ އިސްލާމީ ތާރީޚުގައި އެއްވެސް ދައުލަތަކުން ކޮށްފައި ނުވާ ފަދަ ނަމޫނާ އަގުހުރި ޚިދުމަތްތަކެއް އަދާ ކޮށްފައެވެ. އަދި ޙައްޖާޖީންނާއި ޢުމްރާވެރިންނަށް އެތަށް ފަސޭހަތަކެއް ފަހިކޮށްދީފައެވެ. އަދި ދެ ޙަރަމްގެ ޚިދުމަތުގައި ސަޢޫދީ ޢަރަބިއްޔާގެ ޢަސްކަރިއްޔާއާއި، ފުލުހުންގެ މުއައްސަސާއާއި ދައުލަތުގެ އެހެނިހެން މުއައްސަސާތަކުން ދަނީ ޝުކުރު ޙައްޤުވާފަދަ ޚިދުމަތްތަކެއް ކުރަމުންނެވެ. އަދި ދައުލަތުން ދެ ޙަރަމަށް ބޭނުންވާ ޚަރަދުތައް ކުރުމާއި މީގެ އިތުރުން ޙަރަމްފުޅުތަކަށް ޚަރަދުކުރަންބޭނުންވާ ފައިސާ ހޯދުމަށް ދުނިޔޭގެ އެހެން ޤައުމެއްގައި އުފައްދާފައި ނުވާ ވަރުގެ ބޮޑެތި އައުޤާފުތައްވެސް ވަނީ އުފައްދާފައެވެ. އަދި މައްކާގެ ޙަރަމްފުޅުގެ އުރަކޮޅު ތައްޔާރުކުރުމަށް ޚާއްޞަ ކާރު ޚާނާއެއް ޤާއިމުކޮށް ކޮންމެ އަހަރަކު ދެފަހަރު އެތަށް މިލިޔަން ޑޮލަރުގެ އަގުހުރި އުރަކޮޅެއް ތައްޔާރުކުރެވެއެވެ. ޒަމްޒަމް ފެން އެންމެހާ ޙާޖީންނަށް ބޭނުންކުރެވޭނެ ނިޒާމެއް ޤާއިމުކޮށް މިިކަމުގައި އެތަށް ފަސޭހަތަކެއްވަނީ ކޮށްދީފައެވެ. އަދި މައްކާއާއި މަދީނާ ދެމެދު ވަނީ ޒަމާނީ މުވާޞަލާތުގެ ޚިދުމަތް ވެސް ފަށާފައެވެ. އަދި ދެ ޙަރަމްފުޅުގެ ތާރީޚުގައި އެތަންތަން ބޮޑު ކޮށްފައިނުވާ ވަރަށް ބޮޑުކޮށް އެއް ފަހަރާ އެތަށް މިލިޔަން މުސްލިމުންނަށް ނަމާދުކުރެވޭނެ ގޮތްތަށް ހަދައި ޙަޟާރީ ގޮތުން ޤަދަރު އުފުލިގެންވާ ބިނާތަކެއްވަނީ ޤާއިމުކޮށްފައެވެ. އަދި އެތަންތަން ބެލެހެއްޓުމަށް އެތަށް ހާސް މުވައްޒަފުން ޢައްޔަންކޮށްފައިވެއެވެ. އޭގެ ތެރޭގައި ތަފާތު ދާއިރާތަކުގެ މީހުން ހިމެނެއެވެ.\nތަޢުލީމީ ގޮތުން ބަލާއިރު ސަޢޫދީ ޢަރަބިއްޔާގެ ކޮންމެ ސިޓީއެއްގައިހެން އެތަށް ޔުނިވަރސިޓީއެއްވަނީ ޤާއިމުކޮށްފައެވެ. އޭގެ ތެރޭގައި އަންހެނުންނަށް ތަޢުލީމު ދިނުމަށްޓަކަައި އުފައްދާފައިވާ ދުނިޔޭގައި ވެސް ހުރި އެންމެ ބޮޑު ޔުނިވަރސިޓީ ހުރީ ސަޢޫދީ ޢަރަބިއްޔާގައެވެ. އެތަނުގައި އެންމެ މިޒަމާނުގެ ވަސީލަތްތައްވެސް ވަނީ ޤާއިމުކޮށްފައެވެ. އަދި އިސްލާމީ ތަޢުލީމުގެ އިތުރުން މަދަނީ ތަޢުލީމާއި ސައެންސާއި ޓެކްނޮލޮޖީއާއި އިންސާނީ ޢިލްމުގައި އިސްލާމީ ދުނިޔޭގެ ފެންވަރުގައި ފާހަގަކޮށްލެވޭ ތަޢުލީމީ އެތައް މުއައްސަސާތައްވަނީ ސަޢޫދީ ޢަރަބިއްޔާގައި ޤާއިމުކޮށްފައެވެ. އަދި އިސްލާމީ ދުނިޔޭގެ ޒުވާނުންނަށް ސްކޯލަރޝިޕްތައް ފޯރުކޮށްދީ އިސްލާމީ އުންމަތަށް ބޭނުންވާ ދާއިރާތަކުން މީހުން ބިނާކުރުމުގައި ސަޢޫދީ ޢަރަބިއްޔާއިން އަދާކޮށްފައިވަނީ ނަމޫނާ ދައުރެކެވެ.\nޒަމާނީ ތަރައްޤީއަށް ބަލާއިރު ސަޢުދީ ޢަރަބިއްޔާ ހިމެނެނީ އިސްލާމީ ޤައުމުތަކުގެތެރެއިން ހުރިހާގޮތަކުން ކުރިއަރަމުން އަންނަ ޤައުމެއްގެ ގޮތުގައެވެ. ޚާއްޞަކޮށް މުޖުތަމަޢު ބިނާކުރުމުގައި އަންހެނުންނަށް ފަހި ފުރުޞަތުތައް ހޯދައި ދިނުމާއި ސަޢޫދީ ޢަރަބިއްޔާގެ ޝޫރާ ކައުންސިލްގެ މެންބަރުންގެ ގޮތުގައި އަންހެނުން ޢައްޔަންކުރުމާއި ވިޔަފާރިއާއި ސިޔާސީ ދާއިރާގައި ވެސް އަންހެނުންނަށް ފުރުސަތުތައްވަނީ ހޯދާ ދީފައެވެ. އަދި 2030 އަށް ކަނޑައަޅުއްވާފައިވާ އަމާޒުތަކަށް ވާޞިލްވުމަށްޓަކައި މުހިންމު ބޮޑެތި ބަދަލުތަކެއްދަނީ ގެންނަމުނެވެ. އޭގެ ތެރޭގައި ތަޢުލީމާއި ވިޔަފާރިއާއި އިޤުތިޞާދުގެ ދާއިރާއިން ގެންނަ ބަދަކުތަކާއި ޖުޑިޝަރީ އަށް ގެންނަ ޒަމާނީ ބަދަލުތައް ހިމެނެއެވެ. އަދި ސަޢޫދީ ޢަރަބިއްޔާގެ ބޮޑެތި ދަންނަ ބޭކަލުންގެ މަޖިލިސް ވެސް ތަރައްޤީކޮށް އިސްލާމީ ތަފާތު ދާއިރާތަކުން ތަޚައްޞުޞުވެފައިވާ ޒުވާން ބޭފުޅުންނަށް އެމަޖިލިހުން ވަނީ ޖާގަހޯދަ ދީފައެވެ.\nސަޢޫދީ ޢަރަބިއްޔާ ފާހަގަވަނީ އިސްލާމީ ޤައުމުތަކުގެތެެރެއިން ޓެރަރިޒަމާ ދެކޮޅަށް އެންމެ ވަރުގަދައަށް ޙަރަކާތްތެރިވާ އެއް ޤައުމަށެވެ. މިކަމުގައި ސަޢޫދީ ޢަރަބިއްޔާއިން ޤާއިމުކޮށްފައިވާ ހަރުދަނާ ނިޒާމު އެހެން ޤައުމެއްގައި ޤާއިމުކޮށްފައި ނުވެއެވެ. ހަރުކަށި ފިކުރު ގެންގުޅޭ މީހުން ފިކުރީ ގޮތުން ރިހެބިލިޓޭޓް ކުރުމަށް ސަޢޫދީގެ ދާޚިލީ މުޒާރާގެ ދަށުގައި ޚާއްޞަ މަރުކަޒެއް ޤާއިމުކޮށްފައި ހުރެއެވެ. އެ މަރުކަޒުން ކުރާ މަސައްކަތްތަކުގެ ނަތީޖާގޮތުން ވަރަށް ގިނަ ބަޔަކު ވަނީ ހެޔޮމަގަށް އައިސްފައެވެ.\nބައިނަލްއަޤުވާމީ ގުޅުންތަކަށް ބަލާއިރު ސަޢޫދީ ޢަރަބިއްޔާ އިސްލާމީ އުންމަތާ ގުޅުން ބަދަހިކުރަމުންދާކަން ފާހަގަކުރެވެއެވެ. ޚާއްޞަގޮތެއްގައި ސަލްމާން ރަސްގެފާނު ވެރިކަމަށްވަޑައިގެން ފަހުން އިސްލާމީ ޤައުމުތަށް އެކަތިގަނޑަކަށް ހެދުމަށް ހަރުދަނާ މަސައްކަތްތަކެއް ކުރަމުންދާކަން ފާހަގަވެއެވެ. އަދި ސޫރިއާއަށް މެދުވެރިވެފައިވާ ހިތާމަވެރި ޙާލަތުގައި އެންމެ ފުރަތަމަ ދުވަހުން ފެށިގެންވެސް ސަޢުދީ ސާބިތުވެ އޮތީ ސީރީޔާގެ ރައްޔިތުންނާ އެކުގައެވެ. މިގޮތުން އެތަށް ސަތޭކަ މިލިއަން ޑޮލަރެއް ރައްޔިތުންނަށް ޚަރަދުކޮށްފައިވެއެވެ. އަދި ސީރިޔާގެ ރައްޔިތުންގެ ތެރެއިން ތިން މިލިއަނަށްވުރެ ގިނަ މީހުނަށް ސަޢޫދީ ޢަރަބިއްޔާގެ ހިޔާވަހިކަން ދީފައިވެއެވެ. ސަޢޫދީ ޢަރަބިއްޔާއިން އެރައްޔިތުންނާ މެދު ދެކެނީ ސަޢުދީ ރައްޔިތުން ފަދައިންނެވެ. ފަހަރެއްގައި ވެސް ރެފިއުޖީންގެ ގޮތުގައެއްނޫނެވެ. އެމީހުންނަށް ދޭންޖެހޭ އެންމެހާ ޙައްޤުތަކެއް ތަފާތުކުރުމެއްނެތި ދަނީ ދެމުންނެވެ. މިކަން ސަޢޫދީ ޢަރަބިއްޔާ ޚާރިޖީވަޒީރު ޢާދިލް ޖުބައިރު ވަނީ މީޑިޔާގައި ވެސް ފާހަގަކުރައްވާފައެވެ.\nސަލްމާން ރަސްގެފާނު ވެރިކަމަށް ވަޑައިގެން އަޅުއްވަމުންދާ ފިޔަވަޅުތަކުގެ ތެރޭގައި މައްކާގައި މަރުކަޒީވެފައިވާ މުސްލިމު ވޯލްޑް ލީގުގެ މަސައްކަތް ހަރުދަނާކުރައްވައި އިސްލާމީ ދުނިޔޭގައި އެ މުއައްސަސާގެ ޚިދުމަތް ފުޅާކުރައްވުމަށް މުހިންމު މަސައްކަތްތަކެއް ކުރައްވާފައިވެއެވެ. އަދި އޯއައިސީގެ މެންބަރު ޤައުމުތަކާ ގުޅުން ބަދަހިކޮށް އިސްލާމީ އެއްބައިވަންކަން ޤާއިމުކުރުމަށް ގިނަ މަސައްކަތްތަކެއް ދަނީ ކުރައްވަމުންނެވެ. އަދި އިސްލާމީ ޤައުމުތަކުގައި އިސްވެސްޓްކުރުމުގެ ފުރުޞަތުތައް އިތުރުކޮށް ޤައުމުތަކަށް ކުރިމަތިވެފައިވާ ދަތިތައް ޙައްލުކުރުމަށްވެސް ގިނަ މަސައްކަތްތަކެއް ކުރައްވަމުންގެންދަވާކަން ފާހަގަވެއެވެ.\nސަޢޫދީ ޢަރަބިއްޔާއާއި ދިވެހިރާއްޖެއާ އޮންނަ ގުޅުމަށް ބަލާއިރު، ދެ ޤައުމުގެ ދެމެދުގައި އޮތީ ޒަމާންވީ އަޚުވަންތަކަމުގެ ގުޅުމެކެވެ. ރާއްޖޭގެ އިސްލާމީ މަރުކަޒު ބިނާކުރުމުން ފެށިގެން ކުއްލިއްޔާގެ ބިލްޑިނގއާއި، އެތަށް މިސްކިތްތަކެއް ސަޢޫދީއިން އަޅާފައިވެއެވެ. ޙައްޖުގެ ކޯޓާ ޚާއްޞަ ގޮތަކުން ރާއްޖެއަށް އިތުރުކޮށްދީފައިވެއެވެ. އަދި ޖިއްދާގައި ހުންނަ އިސްލާމިކް ޑިވެލޮޕްމަންޓް ބޭންކުންވަނީ ރާއްޖެއަށް އެކި ގޮތްގޮތުން އެހީތެރިކަން ދީފައެވެ. މި ގޮތުން ރަށްރަށުގެ ބަދަރުތައް ހެދުމަށް ލުއިގޮތެއްގައި ލޯންތައް ފޯރުކޮށްދީފައިވެއެވެ. ސުނާމީގެ ޙާލުގައި ޖެހުނު ރައްޔިތުންނަށް ގެދޮރު ބިނާކޮށްދީފައިވެއެވެ. ތަޢުލީމީ ގޮތުން ހިލޭ އެތަށް ފުރުޞަތެއް ފަހިކޮށްދީ، މިހާރުވެސް ސަޢޫދީގައި ރާއްޖޭގެ ސަތޭކަ ފަންސާހެންހާ ދަރިވަރުން ތަފާތު ދާއިރާތަކުން ތަޢުލީމު ޙާޞިލްކުރަމުން އެބަ ދެއެވެ. ސަލްމާން ރަސްގެފާނު ވެރިކަމަށް ވަޑައިގެން ފަހުން މި ގުޅުންތައް ހަރުދަނީ ކުރެއްވިއެވެ. އެމަނިކުފާނުގެ އަމިއްލަފުޅު ޚަރަދުގައި ރާއްޖޭގައި މިހާރުވެސް މިސްކިތްތަކުގެ ދިހަ މަޝްރޫޢެއް ހިނގާނެއެވެ. އަދި ރާއްޖޭގައި ސަޢޫދީ ޢަރަބިއްޔާގެ އެމްބަސީއެއް ޤާއިމުކުރައްވައި ވިސާ ޚިދުމަތް ފަހިކޮށްދެއްވާފައިވެއެވެ. މީގެ އިތުރުން ދެ ޤައުމުގެ ދެމެދުގައި ސަޢޫދީ އެއާލައިންގެ ޚިދުމަތް ފައްޓަވައި ދަތުރުތައް ސީދާކޮށް ކުރެވޭނެ މަގު ހުޅުވާލަދެއްވިއެވެ. ޙައްޖު ކޯޓާ އިތުރު ކުރެއްވިއެވެ. މީގެ ކުރިން މާާލޭގެ ފެންކުންފުނީގައި ހިނގި އަލިފާނުގެ ޙާދިސާއާ ގުޅިން، އެންމެ އަވަހަށް މާލީ ގޮތުން އެންމެ ބޮޑު އެހީތެރިކަމެއް ފޯރުކޮށްދިނީ ސަޢޫދީ ޢަރަބިއްޔާއިންނެވެ. އަދި ރާއްޖޭގައި ޢަރަބި ބަސް ކިޔަވައި ދިނުމަށް ބޭނުންވާ މުދައްރިސުން ފޯރުކޮށްދީ ބަސް ކިޔަވަން ބޭނުންވާ ޓެކްސް ފޮތްތައް ވެސް ފޯރުކޮށްދީފައިވެއެވެ. އަދި ކޮންމެ އަހަރަކު ވެސް ރަސްގެފާނު ދެއްވާ ޙައްޖުގެ ޚާއްޞަ ފުރުޞަތުތައް ވެސް މިހާރުވަނީ އިތުރުކުރައްވާފައެވެ. އަދި އިޤުތިޞާދީ ގޮތުން ރާއްޖޭގެ މަޝްރޫޢުތަކަށް ފަސޭހަ ގޮތްތަކެއްގެ މަތިން ސަޢޫދީ ފަނޑުން ގިނަ އެހީތެރިކަމެއް ވެދީފައިވެއެވެ.\nސަޢުދީ ޢަރަބިއްޔާއިން ތަޢުލީމު ޙާޞިލްކޮށްފައިވާ ދަރިވަރުންވަނީ ދިވެހިރާއްޖެއަށް ނުހަނުގިނަ ޚިދުމަތްތަކެއްކޮށްފައެވެ. ދީނީ ގޮތުންނާއި އިޖުތިމާޢީ ގޮތުންނާއި ތަޢުލީމީ ގޮތުން އެ ދަރިވަރުންދަނީ ޤައުމަށް ނުހަނު ގިނަ ގުނަ ޚިދުމަތްތަކެއް ކުރަމުނެވެ. މިގޮތުން ދައުލަތުގެ މުހިންމު މަޤާމުތަކެއް އެދަރިވަރުން ދަނީ އަދާކުރަމުންނެވެ. ތަފާތު ދާއިރާތަކުން ޚިދުމަތް ދެމުންނެވެ. މިއީ އެކަމުގެ މައްޗަށް ދިވެހި އެންމެހާ ރައްޔިތުން ހެކިވާނެކަމެކެވެ.\nސަޢޫދީ ޢަރަބިއްޔާއިން ދިވެހިންނާ މެދު އަޚުވަންތަ ނަޒަރުން ދެކޭ ހިނދު، އަދި އިސްލާމީ އުންމަތަށް ޚިދުމަތް ކުރަމުންދާއިރު ސަޢޫދީ ޢަރަބިއްޔާ ބަދުނާމުކޮށް އެޤައުމުގެ އަގުވައްޓާލާ އެޤައުމުން ކިޔަވަމުންދާ ދަރިވަރުންގެ ކަރާމަތަށް އުނިކަން އަންނަ ޒާތުގެ ވާހަކަތަކަށް ޖާގަ ދީގެންނުވާނެއެވެ. ދިވެހިންގެ އިޙުތިރާމާ ޤަދަރު މާތް ﷲ އިރާދަކުރެއްވިއްޔާ އަބަދުވެސް ސަޢޫދީ ޢަރަބިއްޔާއަށް އޮންނާނެއެވެ!\n6 މާރޗް, 2017 | 8:42\nbodhan othee gondi difaau kurumuge bai\n6 މާރޗް, 2017 | 11:06\nސައުދީން ޔަމަނުގަ ހިންގާ ޖަރީމަ ތަކުގެ ވާހަކަވެސް ޖަހާލީނަމަ ވަރައްފުރިހަމަ ވާނެ… އަދި މުޅި އުންމަތް އަނދާ އަޅިޔައްހަދާލިވާހަކަވެސް ފާހަގަ ކޮއްލިނަމަ ވ ފުރިހަމަވީސް..


Bidheyseen Vaguthun Vaguthah Fonuvaalan Jehey, Emeehun Alhugandu Gaigai Jahan Ai - Jabir - Vaguthu\nރާއްޖޭގައި މަސައްކަތް ކުރާ ބިދޭސީން ވަގުތުން ވަގުތަށް އެމީހުންގެ ގައުމަށް ފޮނުވާލަން ޖެހޭ ކަމަށް ޑީއާރްޕީގެ ލީޑަރު އަދި ކާށިދޫ ދާއިރާގެ މެމްބަރު އަބްދުﷲ ޖާބިރު ވިދާޅުވެއްޖެއެވެ.\nރާއްޖެ ޓީވީގެ "ފަށާއިރު" ޕްރޮގްރާމްގައި ވާހަކަ ދައްކަވަމުން ޖާބިރު ވިދާޅުވީ، ބިދޭސީން ގައުމަށް ފޮނުވާލަން ޖެހޭ ކަމަށާއި، އެ މީހުން އޭނާއަށް މަރުގެ އިންޒާރު ދީފައިވާ ކަމަށެވެ.\nޖާބިރު ވިދާޅުވީ، ބައެއް ފަރާތްތަކުން ދައްކަމުން އަންނަ ވިޔަފާރިވެރިން ބިދޭސީ މީހުން ރާއްޖެ ގިނަ ކުރާ ވާހަކައަކީ އެއީ ދޮގެއް ކަމަށެވެ. އަދި ވިޔަފާރި ވެރިން އެފަދަ ކަމެއް ނުކުރާނެ ކަމަށްް އޭނާ ވިދާޅުވިއެވެ\nމީގެ އިތުރުން ޖާބިރު ވަނީ ބިދޭސީންނާއި ނުލާ ރާއްޖޭގެ އިންފްރާސްޓްރަކްޗަރ ހިންގޭނެ ކަމަށްވެސް ވިދާޅުވެފައެވެ.\nޖާބިރު ވަނީ ބިދޭސީންގެ ބަޔަކު އޭނާއަށް އިންޒާރު ދިން ވާހަކަ ހިއްސާކޮށްފައެވެ.\nއެގޮތުން ހުޅިމެންދޫ ފަރަށް އޭނާ ދަތުރު ކުރަމުން ދިޔަ ބޯޓެއް ފަރަށް އަރައިގެން އެރަށަށް ފައިބައިގެން މިސްކިތުގައި ހުއްޓާ ވަލު ތެރެއިން ފަސް ވަރަކަށް ބަންގްލަދޭޝް މީހުން އައި އައިސް މަރާލާނެ ކަމަށް ބުނި ކަމަށެވެ.\nއަދި އެވަގުތު ތަންކޮޅެއް ބަލި ކަށިކޮށް ހުރުމުން ގަތް ބިރެއްގެ ބޮޑުކަމުން މިސްކިތަށް ވަދެ ދެ ރަކުއަތުގެ ނަމާދެއް ކޮށް، ދުއާ ކޮށްފައިވާ ކަމަށް ޖާބިރު ވިދާޅުވިއެވެ. އަދި އެކަހަލަ ކިތަށް މީހުން އެރަށުގައި އެބަ އުޅޭ ކަމަށް އެވަގުތު ހިތައް އެރި ކަމަށް ޖާބިރު ވިދާޅުވިއެވެ.\nއެހާދިސާއާއި ގުޅިގެން އެމްއެންޑީއެފްގެ ޗީފް އޮފް ޑިފެންސް ފޯސްގެ މަގާމަށް، މޭޖަރ ޖެނެރަލް ޢަބްދުﷲ ޝަމާލްއަށް އެމީހުން ކުރި ކަންތަކުގެ ވާހަކަ ކިޔައިދިން ކަމަށާއި އޭގެ ޖެހިގެން އައި ދުވަހު ބަންގްލަދޭޝް މީހުން ދިވެހި ސިފައިންގެ ގަޔަށް އަރާފައިވާ ކަމަށްވެސް ޖާބިރު ވަނީ ވިދާޅުވެފައެވެ.\n"ވަގުތުން ވަގުތަށް ބަންގާޅު ހުރިހާ އެންމެން ބޯޓަކަށް ލާފައި، މިހާރުން މިހާރަށް ދިވެހި ރާއްޖޭގެ ޑިފެންސް ފޯސް ޖެނެރަލް ޝަމާލް މިހާރު އެމީހުން ފޮނުވާލަންވީ. އަޅުގަނޑު ޖެނެރަލް ޝަމާލްއަށް އެންގިން އަޅުގަނޑު ގައިގައި ޖަހަން އެމީހުން އައި ވާހަކަ" ޖާބިރު ވިދާޅުވިއެވެ.\nޖުލައި 10, 2020 19:35\nޖާބިރު މުސާރަ ދީނީންތަ؟ އެމީހުންނާ މެދު ކަންތަށް ކުރީ ކިހިނެތް؟\nޖުލައި 10, 2020 19:45\nތީ ހީވަނީ ބޮޑަށް އެލްއެސްޑީ ޓްރިޕެއްހެން\nޖުލައި 10, 2020 19:57\nގައުމުގެ ވެރިމީހާ ބުނަނީ މިގައުމަށް އަދިވެސް އިތުރު ބިދޭސީން ބޭނުންވެއޭ. ޖާބިރު ތިބުނަނީ ބޭނުމެއްނުވެޔޭ. ކާކުގެ ބަހެއްބާ ގަބޫލުކުރާންވީ؟\nޖުލައި 10, 2020 20:11\nމި ކޮވިޑްގެ ކަންކަމާއެކު ބަންގާޅު ރައްޔިތުންގެ މައްސަލަވެސް ނިމެން ޖެހޭނީ ހައްލުވެގެން. އެއީ މަޖިލޯހުންވެސް ބާރު އަޅަނިކޮާް ހައްލު ވާނެ ކާމެއް.\nއޖކކނޮމިކް މޖނިސްޓްރީން އަންހަންވީ ރަށުކައޖންސިލްތަކަށް، އެ ރަށެއްގައި ޤަވާއިދާއި ޚިލާފަށް އުޅޭ މީހުން ހޯދާ މިނިސްޓްރީަަށް އެންގުމަށް. ހަމަ މިގޮތަށް އަމިއްލަގޮތުން ރާއްޖެ އައިސް އުޅޭ މީހުންވެސް ޖެގޭ ފޮނުވާލަން\nޖުލައި 10, 2020 20:15\nކަލޭގައިގަ ޖަހަން ދިވެހިންނާދެތަ..؟\nޖުލައި 10, 2020 20:39\nތިކޮންމެވެސް ދިވެއްސަކު ފޮނުވައިގެން އައީ ކަމަށްވާނީ ނަސީބެއްނު މަގޭ ޖާބެ ސަލާމަތްވިކަން ހައްތަހާވެސް އުޅެނީ ރޯޔަލް ބަންގާޅު ބޭފުޅުން\nޖުލައި 10, 2020 21:10\nޖާބިރު ބުންޏަސް ރަނަގަޅުވާހަކައެއް ވާނީ ރަނގަޅުވާހަކަޔަކަށް ، ތިބައިގަނޑު މިހާރުންމީހާރަށް ބޭރުކޮށްލަން ވީ ތީމިޤައުމށް ހުރިބޮދުނުރައްކަލެއް،\nނަން ދޫ ލާލު\nޖުލައި 11, 2020 06:20\nއެމީހުންލައްވާ ބުރަ މަސައްކަތް ކުރުވާފައި ލާރި ކޮޅު ނުދީ ކިތަކެއް މީހުން ރަށަށް ފޮނުވީ@ ވީމާ މީހުންގެ ހައްގު ތަކަށް އަރާފައިވާ ކަމަށް ބެލެވޭތީ ބޭފުޅާ އަށް ވިޔަފާރީގައި އެއްވެސް ކުރިއެރުމެއް ނުލިބެނީ@ އެހެންވީމާ ލާރި ކޮޅު ދޭން ޖެހޭ މީހުންނަށް ދީފައި ބޭެރު ކުރާ ވާހަކަ ދައްކަ ބަލަ\nޖުލައި 11, 2020 08:35\nބިދޭސީންނާ މި ކިޔާނީ ބަނގްލަދޭޝް މީހުނަށްކަމަށް ލަފާކުރެވެނީ، ރޭސިޒަމްގެ ބޮޑެއް\nޖުލައި 11, 2020 08:48\nޔޮޓްޓުއާސް، ގެ ކިތަށް ބިދޭސީ މުވަށްޒަފުންގެ މުސާރަ ދީފިންތޯ؟ ދައުލަތަށް / މީރާ އަށް ދައްކަވަންޖެހޭ ދަރަނި ހަލާސްކުރައްވައިފިންތޯ؟ މިސާލަކަށް (ވެސްޓްޕާކް)


iphone ge3model eh mi aharu nerenee\n19 އޮކްޓޯބަރު 2018: އެޕަލްގެ އައިފޯނު އެކްސް އެސް މެކްސް އަދި އެކްސް އެސް ދިރާގުން ވިއްކަން ފެށުން - ފޮޓޯ/ މުހައްމަދު އަފްރާހް | އަވަސް\nއެޕަލްގެ އައިފޯންގެ މުޅިން އާ ތިން މޮޑެލް މި އަހަރުތެރޭ ނެރެން ތައްޔާރީތައް ފަށައިފި އެވެ.\nމިދިޔަ ހުކުރު ދުވަހު ދަ ވޯލް ސްޓްރީޓް ޖާނަލް އިން ބުނި ގޮތުގައި، އެޕަލް އިން އަލަށް ނެރޭ ފޯނު މޮޑެލް ތަކުގައި އެލްސީޑީ ސްކްރީން ހިމެނޭ އައިފޯނާއި ކެމެރާގެ މުޅިން އާ ފީޗާތަކެއް އެކުލެވޭ މޮޑެލްއެއް ހިމެނޭނެ އެވެ. އެގޮތުން، މި ތިން ފޯނުގެ ތެރެއިން އެންމެ އަގުބޮޑު ފޯނުގައި ތިން ކެމެރާ އާއި އަގުހެޔޮ ފޯނުގައި ދެ ކެމެރާ ހިމެނޭނެ ކަމަށް ރިޕޯޓުތަކުން ބުނެ އެވެ.\nމި އަހަރު ނެރޭ ތިން ފޯނުގެ ތެރެއިން ތިން ވަނަ މޮޑެލްގައި ހުންނާނީ ލިކުއިޑް ކްރިސްޓަލް ޑިސްޕްލޭ "އެލްސީޑީ" އެއް ކަމަށް ވެސް ބައެއް ފަރާތްތަކުން ދަނީ ބުނަމުންނެވެ. އަދި އެލްސީޑީ ޑިސްޕްލޭ ހިމެނޭ މޮޑެލް އެހެން ފޯނުތަކަށް ވުރެ އަގުހެޔޮވާނެ ކަމަށާއި، އެހެންނަމަވެސް 2020 އަށް ފަހު އެޕަލް އިން ބޭނުން ކުރާޏީ "އޯލެޑް" ޑިސްޕްލޭގެ ފޯނު ތައް ކަމަށްވެސް ރިޕޯޓުތައް ބުނެ އެވެ.\nއެޕަލް ކުންފުނިން މި ހަބަރުގެ އެއްވެސް ކަމެއް ޔަގީންކޮށްދީފައެއް ނުވެ އެވެ. އެ ކުންފުންޏަކީ އެމީހުން އުފައްދާ އުފެއްދުންތަކުގެ ހަބަރު ކުރިން ރިޕޯޓުކޮށް އިސްތިހާރު ކުރާ ބައެއް ނޫނެވެ.\nބައެއް މީޑިއާތަކުން ރިޕޯޓްކޮށްފައިވާ ގޮތުގައި އައިފޯންގެ ވިޔަފާރި ދަށްވެ މި އަހަރުގެ ފުރަތަމަ ތިން މަސް ދުވަހު އުފައްދާ ފޯނުތަކުން 10 ޕަސެންޓަށް ދަށްކުރަންވެސް އެޕަލް އިން ވަނީ އަންގާފަ އެވެ. އަދި މި ކުންފުންޏަށް ބޮޑެތި ގެއްލުންތައް ލިބެމުންދާ އެއްމެ ބޮޑު ސަބަބަކީ އެމެރިކާ އާއި ޗައިނާ އާ ދެމެދު ޖެހިފައިވާ މައްސަލަތައް ކަމަށް އެ ކުންފުނިން ބުނެ އެވެ.\nއެޕަލް އަށް އެންމެ ފައިދާ ލިބެނީ ޗައިނާ ބާޒާރުގައި ވިއްލާ އެޕަލް އުފެއްދުންތަކުންނެވެ. އެހެންނަމަވެސް، މިދިޔަ އަހަރު ފަހުކޮޅުން ފަށައިގެން ޗައިނާގައިވެސް އެޕަލްގެ ވިޔަފާރި ދަނީ ދަށަށެވެ.


Covid aaeku thauleemah libunu gellun anadhaaza nukurevey: Minister\nކޮވިޑާއެކު ތައުލީމަށް ލިބުނު ގެއްލުން ލަފާ ނުކުރެވޭ: މިނިސްޓަރު\nއަމީނިއްޔާ ސްކޫލްގެ ދަރިވަރުންތަކެއް: ކޮވިޑާއެކު ދަރިވަރުންގެ ތައުލީމަށް ބޮޑެތޮ ގެއްލުން ލިބިފައިވޭ\nކޮވިޑް-19 އާއި ގުޅިގެން ލޮކްޑައުން ކުރަން ޖެހި، ސްކޫލުތައް ބަންދު ކުރުމުގެ ސަބަބުން ދަރިވަރުންގެ ތައުލީމަށް ލިބުނު ގެއްލުން އަންދާޒާ ނުކުރެވޭނެ ކަމަށް އެޑިއުކޭޝަން މިނިސްޓަރު ޑރ. އައިޝަތު އަލީ ވިދާޅުވެއްޖެ އެވެ.\nމިނިސްޓަރު މިހެން ވިދާޅުވީ ރާއްޖެ ޓީވީގެ ޕްރޮގްރާމެއްގަ އެވެ. އޭނާ ވިދާޅުވީ ދަރިވަރުންގެ ކިޔެވުމަށް ލިބުނު އެ ގެއްލުންތައް ދެމިގެން ހިނގައިދާނެ ކަމަށާއި ސްކޫލު ބަންދު ކުރަން ބޭނުން ނުވި ނަމަވެސް ސިއްހީ ކާރިސާއެއްގެ ތެރޭގައި ގައުމު އޮންނަ އިރު އަޑުއަހަން ޖެހެނީ ސިއްހީ މާހިރުންނާއި އެޗްޕީއޭގެ ވާހަކަތައް ކަމަށެވެ. އަދި އަމަލު ކުރާނީ އެޗްޕީއޭގެ ގައިޑުލައިންތަކަށް ކަމަށެވެ.\nސްކޫލުތަކުގެ ސްޓާފުންގެ 95 ޕަސެންޓް ވެކްސިން ޖަހައިފި ނަމަ، ސްކޫލުތައް ހުޅުވަން ހުއްދަ ދޭނެ ކަމަށް އެޗްޕީއޭ އިން އަންގާފައިވެ އެވެ. މިނިސްޓަރު ވިދާޅުވީ މިހާރު ގިނަ ސްކޫލުތަކުގައި އެ ނިސްބަތަށްވުރެ މަތީން ޓީޗަރުން ވެކްސިން ޖަހާފައިވާ ކަމަށެވެ.\nމިނިސްޓަރު ވިދާޅުވި ގޮތުގައި މާދަމާއިން ފެށިގެން، މާލޭ ސަރަހައްދުގެ ގިނަ ސްކޫލުތަކުގެ ދަރިވަރުން ސްކޫލަށް ގެންގޮސްގެން ކިޔަވައިދޭން ފަށާނެ އެވެ. ބައެއް އެހެން ސްކޫތަކުގެ ކިޔެވުން އަންނަ އާދީއްތައިގައި ފަށާނެ ކަމަށް ވެސް ވިދާޅުވި އެވެ.\nކޮވިޑާ ގުޅިގެން އަތޮޅުތަކުގައި އެޗްޕީއޭއިން މޮނީޓަރިންނަށް ލާފައިވާ ރަށް ރަށް ނޫން އެހެން ރަށް ރަށުގެ ސްކޫލުތަކުގެ ކިޔެވުން މިހާރު ވެސް ކުރިޔަށް ދަނީ ދަރިވަރުން ސްކޫލަށް ހާޒިރުވެގެނެވެ.\nމިނިސްޓްރީ އޮފް އެޑިއުކޭޝަން ޑރ. އައިޝަތު އަލީ އެޗްޕީއޭ + ކޮވިޑް-19 އިގެ ބަލާއާފާތް ލޮކްޑައުން ޕްރޮޓޮކޯލް އެޗްއީއޯސީ


Dhen Super food nukai vaakah neyi!\nދެން ސުޕަ ފުޑްސް ނުކައި ވާކަށް ނެތް!\nއެންމެން ވެސް ބޭނުމީ ދުޅަހެޔޮ ސިއްހަތެކެވެ. އެންމެން ވެސް ބޭނުންވަނީ ބަރުދަން ލުއިކޮށްލައި ހިކޭށެވެ. ރީއްޗަށް ހަށިގަނޑުގެ ބައްޓަން ބަހައްޓާށެވެ. ދުޅަހެޔޮ ސިއްހަތެއްގައި ހުރުމަށް ހެލިފެލިވެއުޅުމާއި ކަސްރަތުކުރުމުގެ އިތުރުން ފައިދާހުރި ކާނާ ކެއުންވެސް ހަށިގަނޑަށް އެހާމެ މުހިއްމު ވެއެވެ.\nފިޓްނަސް އިންޑަސްޓްރީގައި މަސައްކަތް ކުރައްވާ ބައެއް ތަޖުރިބާކާރުން ވިދާޅުވާ ގޮތުގައި ހަށިގަނޑު ލުއި ކުރުމުގައި ކަސްރަތަކީ 20 ޕަސެންޓެވެ. އަނެއް 80 ޕަސެންޓަކީ ޑައެޓެވެ. ހަށިގަނޑު ލުއި ކުރުމަށާއި ދުޅަހެޔޮ ކުރުމަށް "ސުޕަފުޑްސް" ތަކެއް ހުރެ އެވެ.\nސުޕަ ފުޑަކީ ކޮބައި ހެއްޔެވެ؟ ސުޕަ ފުޑަކީ މަދު ކެލަރީ ހިމެނޭ އެ ކަމަކު އެ ކާނާއެއްގައި ހަށިގަނޑަށް ބޭނުންވާ ވިޓަމިނާއި މިނަރަލްގެ އިތުރުން ނިއުޓިރިއެންޓްސް ގިނައިން އެކުލެވޭ ކާނާ އެވެ. ސުޕަ ފުޑްސް ތަކުގެ ތެރެއިން ކީންވާ އާއި ސްޕިނޭޗް އާއި ކޭލް އާއި އޯޓްސް އާއި ބްލޫބެރީ މިއީ އޭގައި ހަށިގަނޑަށް ގިނަ ފައިދާތަކެއް އެކުލެވިގެންވާ ބާވަތްތަކެކެވެ.\nކީންވާއަކީ ދުނިޔޭގައި ވަރަށް ބޮޑު މަޝްހޫރު ކަމެއް ހޯދާފައިވާ ސުޕަ ފުޑެކެވެ. ރާއްޖޭގެ ސުޕަމާކެޓްތަކުގެ ހަރުތަކުންނާއި ކެފޭ ތަކުން ވެސް މިހާރު ކީންވާ އިން ތައްޔާރުކޮށްފައިވާ ސެލެޑް މަދުން ނަމަވެސް ފެނެ އެވެ. ކީންވާ އާއްމުކޮށް ބޭނުން ކުރަނީ ފެނު ކައްކައި އެއަށް ތަފާތު ތަރުކާރީ އާއި މޭވާ އަޅައިގެން ސެލެޑް ހަދާށެވެ.\nކީންވާގެ ސިއްހީ ފައިދާއަށް ބަލާއިރު މިއީ ބަރުދަން ލުއި ކުރުމާއި މެޓަބޮލިޒަމް އަވަސް ކުރުމަށް އެހީތެރިވެ ދެއެވެ. މީގެ އިތުރުން ކީންވާއަކީ ހަށިގަނޑުގެ ބްލަޑް ގުލްކޯސް މިންތައް ވެސް ރެގިއުލޭޓްކޮށްދޭ އެއްޗެކެވެ.\nކީންވާގައި ފައިބަ، މިނަރަލް އަދި އެންޓި އޮކްސިޑެންޓް މަތިވެ ހުރިހާ އެމައިނޯ އެސިޑެއް އެކުލެވިގެންވާތީ މިއީ އެންމެ ސިއްހަތަށް ފައިދާހުރި ކާނާ ކަމުގައިވެސް ބުނެވިދާނެ އެވެ. ތައްޔާރު ކުރުމަށް ފަސޭހަވުމުގެ އިތުރުން މިއީ ގްލޫޓެން ފްރީ އެއްޗެކެވެ.\nސްޕިނޭޗް އަދި ކޭލް\nސްޕިނޭޗް އަދި ކޭލް މި ދެ ފަތަކީ ވެސް ހަށިގަނޑަށް ގިނަ ފައިދާތަކެއް އެކުލެވޭ، ސުޕަ ފުޑްސް ގެ ތެރޭގައި ހިމެނޭ ދެ ފަތެވެ. ދިވެހިންގެ ތެރެގައި ސްޕިނޭޗް އާއްމުކޮށް ބޭނުން ކޮށް އުޅެ އެވެ. ނަމަވެސް ކޭލް އަދި އެހާ އެހާއެއް ނޫނެވެ. އާއްމެއް ވެސް ނޫނެވެ. ސްޕިނޭޗް އާއި އެއްގޮތަށް ހެނދުނުގެ ނާސްތާއަށް ބިސްގަނޑު އަޅަން ކޭލް ބޭނުން ކުރެވިދާނެ އެވެ.\nމީގެ އިތުރުން ދިވެހިން މި ތައްޔާރުކުރާ މަސްހުނި ހެދުމުގައި ވެސް ސްޕިނޭޗް އާއި ކޭލް ބޭނުން ކުރެވިދާނެ އެވެ.\nސްޕިނޭޗް އާއި ކޭލް ގެ ސިއްހީ ފައިދާތަކަށް ބަލާއިރު ސްޕިނޭޗް އަކީ ނުކައި ދޫކޮށްލެވޭވަރުގެ ފަތެއް ނޫނެވެ. މީއީ ގައިގެ ހަންގަނޑު، ބޮލުގެ އިސްތަށިގަނޑު އަދި މީހާގެ ގައިގެ ކަށިތަކަށް ވެސް ގިނަ ފައިދާތަކެއް ކުރާ ފަތެކެވެ. ހަށިގަނޑަށް ބޭނުންވާ ދަގަނޑުގެ މާއްދާ ވަރަށް ގިނައިން އޭގައި އެކުލެވިގެންވާ ފަތެކެވެ.\nކޭލްގައި ވިޓަމިން ކޭ ވަރަށް ގިނަ މިންވަރަކަށް އެކުލެވިގެން ވެއެވެ. އަދި ޕޮޓޭސިއަމް މާއްދާ ކޭލްގައި ގިނަވުމުގެ ސަބަބުން ހިތުގެ ބަލިތަކުން މީހާ ރައްކާތެރި ކޮށްދެ އެވެ. ގިނަ ކޭލްގައި ހުންނަ ފައިބަ އަދި އެންޓިއޮކްސިޑެންޓްގެ ސަބަބުން ހަކުރު ބައްޔާއި ދުރުކޮށް ދެއެވެ.\nދިވެހިންގެ ސުފުރާ މަތީގައި ވެސް މިހާރު އޯޓްސް އަންނަނީ މަގުބޫލުވަމުންނެވެ. އޯޓްސް އަކީ މާބޮޑު މަސައްކަތަކާ ނުލައި ތައްޔާރު ކޮށްލެވޭ ފަސޭހަ އެއްޗެކެވެ. އެހެންވެ މިއީ ނުކައި ދޫކޮށްލާވަރު އެއްޗެއް ނޫނެވެ. އޯޓްސް އަކީ ފޮނިކޮށް އަދި ކުޅިކޮށް ވެސް ތައްޔާރު ކުރެވޭނެ އެއްޗެކެވެ. ދިވެހި ރަހަތަށް ހިމަނައިގެން ބޯކިބާ ފަދަތަކެތި އޯޓްސް އިން ތައްޔާރު ކުރެވިދާނެ އެވެ. ނުބައެއް ނުވާނެ އެވެ.\nއޯޓްސް ގެ ސިއްހީ ފައިދާތަކަށް ބަލާއިރު ގަވާއިދުން އޯޓްސް ބޭނުން ކުރާނަމަ ބަރުދަން ލުއިވުން ހަށިގަނޑުގެ ބްލަޑް ޝުގާ ދަށްކޮށް ދިނުމުގެ އިތުރުން ހިތުގެ ބައްޔާއި ކޮލެސްޓްރޯލް އިން ރައްކާތެރި ކޮށްދެ އެވެ.\nމިއީ ހަށިގަނޑަށް ބޭނުންވާ ގިނަ އެންޓިއޮކްސިޑެންޓްތަކުން ފުރިގެންވާ މޭވާއެކެވެ. ރާއްޖޭގެ ސުޕަމާކެޓްތަކުގަ އާއި މޭވަ ވިއްކާ ފިހާރަތަކުގައި މި މޭވާ ލިބެން ހުންނައިރު މީގެ އަގު ބޮޑުކަން ވެސް ފާހަގަ ކުރެވެ އެވެ. އެހެންކަމުން މި މޭވާގެ ފައިދާ ހޯދަން ފިނިކުރި ނުވަތަ ފްރޯޒަން ބްލޫ ބެރީސް ބޭނުން ކުރުން ރަނގަޅު ކަމަށް ތަޖުރިބާކާރުން ވިދާޅުވެ އެވެ.\nފްރޯޒަން ބުލޫބެރީސް ބޭނުން ކޮށްގެން ތަފާތު ސްމޫތީ ތައްޔާރު ކުރެވިދާނެ އެވެ. އަދި އޯޓްސް އާއި ޕޭންކޭކް ފަދަ ތަކެތި ތައްޔާރުކުރުމުގައި ވެސް ބްލޫބެރީ ބޭނުން ކުރެވިދާނެ އެވެ.\nބުލޫބެރީގެ ސިއްހީ ފައިދާތަކަށް ބަލާއިރު މި މޭވާގައި އެންޓި އެކްސިޑެންޓް ގިނަވުމުގެ ސަބަބުން ކެންސަރު ފަދަ ބަލިތަކުން ރައްކާތެރި ކޮށްދެ އެވެ. އަދި ގަވާއިދުން ބުލޫބެރީ ބޭނުން ކުރާނަމަ ލޭގެ ޕްރެޝަރު ވެސް ދަށްކޮށްދޭ ކަމަށް ދިރާސާތަކުން ދައްކަ އެވެ.


India Aai Medhu Rulhi Verikameh Neh , Tharahghee Gai India Akee Baiveri Eh - Zameeru - Vaguthu\nއިންޑިޔާ އާއި މެދު ރުޅިވެރިކަމެއް ނެތް، ތަރައްގީ ގައި އިންޑިއާ އަކީ ބައިވެރިއެއް - ޒަމީރު\nމޫސާ ޒަމީރު - ފޮޓޯ: ރައީސް އޮފީސް\nއިންޑިޔާ އާއި ރާއްޖެ އާއި ދެމެދު ރުޅިވެރިކަމެއް ނެތް ކަމަށާއި ރާއްޖޭގެ ތަރައްގީގެ މަސައްކަތްތަކުގައި އިންޑިއާގެ ބޭންކުތަކާއި ކުންފުނިތަކުން ބައިވެރިވަމުންދާ ކަމަށް ޓޫރިޒަމް މިނިސްޓަރ މޫސާ ޒަމީރު ވިދާޅުވެއްޖެއެވެ.\nޒަމީރު އެހެން ވިދާޅުވީ ބޭރުގެ ނޫސްވެރިންނަށް މައުލޫމާތު ދިނުމަށް ރައީސް އޮފީހުގައި ބޭއްވި ބައްދަލުވުމެއްގައި ވާހަކަދައްކަވަމުންނެވެ.\nއިންޑިއާއާއި ރާއްޖެއާއި އޮތް ގުޅުމާއި ބޭރުގެ އިންވެސްޓުމެންޓުތަކަށް ރާއްޖޭގައި ހުރި ފުރުސަތުތަކާ ބެހޭ ގޮތުން ވާހަކަ ދައްކަވަމުން ޒަމީރު ވިދާޅުވީ ރާއްޖޭގައި ރިސޯޓު ހިންގާ ބޮލީވުޑް ތަރިން ތިބި ކަމަށެވެ.\nރާއްޖޭގައި ކުއްލި ހާލަތު އިއުލާނު ކުރި ނަމަވެސް ގައުމު އޮތީ އަމާން ކޮށް ކަމަށް ވިދާޅުވެ މިނިސްޓަރ ޒަމީރު ވިދާޅުވީ ބޭރުގެ ފަތުރުވެރިންނަށް ރާއްޖެ އަކީ ވަރަށް އަމާން ތަނެއް ކަމަށެވެ.\n" ރާއްޖޭއަށް އަށް ޒިޔާރަށް ކުރާ ބޭރުގެ ފަތުރުވެރިނަށް ރާއްޖެއަކީ އަމާން ތަނެއް, ކުއްލި ހާލަތު އިއުލާން ކުރީ ގާނޫނު އަސާސީއާއި ހިލާފަތް ބަޣާވާތެއް ގެނެސް ސަރުކާރު ވައްޓާލަން އުޅުމުން " މިނިސްޓަރ ޒަމީރު ވިދާޅުވިއެވެ.\nމި ނޫސްވެރިންގެ ބައްދަލުވުމުގައި މިނިސްޓަރ ޒަމީރު ވަނީ ކުއްލި ހާތަލުގެ ސަބަބުން ރާއްޖެއަށް ޒިޔާރަތް ކުރި ފަތުރުވެރިންގެ ނިސްބަތަށް އަސަރެއް ނުކުރާކަން ވެސް ފާހަގަ ކުރައްވާފައެވެ.\nމިނިސްޓަރ ޒަމީރު ވިދާޅުވީ އެތައް ގޮންޖެހުންތަކާއި އެކުވެސް ވޭތުވެ ދިޔަ4އަހަރު ދުވަހުގެ ތެރޭގައި ރާއްޖޭގެ ޓޫރިޒަމް އިންޑަސްޓިރީ ވަނީ ބޮޑެތި ކުރިއެރުން ތަކެށް ހޯދާފައި ކަމަށެވެ.


Anhen Doubles in Nabaha Aai Nabeeha Bronze Medal Hoadhaifi - Vaguthu\nއަންހެން ޑަބަލްސް އިން ނަބާހާ އާއި ނަބީހާ ބްރޯންޒް މެޑަލް ހޯދައިފި\nއައްޑޫ ސިޓީގައި މިހާރު ކުރިއަށްދާ ސާކް ސަރަހައްދުގެ 21 އަހަރުން ދަށުގެ ބެޑްމިންޓަން މުބާރާތުގެ އަންހެން ޑަބަލްސްއިން ނަބާހާ ޢަބްދުލްރައްޒާގް އާއި ނަބީހާ ޢަބްދުލްރައްޒާގްގެ ޕެއާއިން ބްރޯންޒް މެޑަލް ހޯދިއިރު އަންހެން ސިންގަލްސް އިވެންޓުން ނަބީހާ ބްރޯންޒް މެޑަލް ހޯދައިފިއެވެ.\nލިނިން ސައުތް އޭޝިއަން އެކާވީސް އަހަރުން ދަށުގެ ރީޖަނަލް ބެޑްމިންޓަން ޗެމްޕިއަންޝިޕްގެ އަންހެން ޑަބަލްސްގެ ބައިން ނަބާހާ އާއި ނަބީހާ އަށް ތިންވަނަ ލިބުނީ ސެމީގައި ވަރުގަދަ އިންޑިއާގެ ދީޕްޝިކާ އާއި މަންސީ ސިންގް އަތުން ބަލިވުމުންނެވެ. މިބައިގެ ސެމީއިން ނާބާހާ އާއި ނަބީހާގެ ޕެއާއަށް ޖާގަ ލިބުނީ އަންހެން ޑަބަލްސްގެ އެއްވަނައަށް ނަބާހާ އާއި ނަބީހާގެ ޕެއާ ސީޑް ކުރެވިގެންނެވެ. ސެމީގައި އިންޑިއާގެ ޕެއާއަތުން ނަބާހާ އާއި ނަބީހާގެ ޕެއާ ބަލިވީ 21-19 އަދި 21-14 އިންނެވެ.\nމިމުބާރާތުން ނަބީހާ ދެ މެޑަލް ހޯދިއިރު އޭނާ ވަނީ މިއަހަރުގެ މޮރީޝަސް ސީރީޒްއިން އަންހެން ޑަބަލްސްއިން ބްރޯންޒް މެޑަލް ހޯދާފައެވެ. އަދި އިންޑިއަން އޯޝަން އައިލެންޑް ގޭމްސްއިން އަންހެން ޑަބަލްސްއިން ރިހި މެޑަލް ހޯދިއިރު އެމުބާރާތުގެ އަންހެން ސިންގަލްސްއިން އޭނާ ވަނީ ރަންމެޑަލް ހޯދާފައެވެ.\nޔޫތް މިނިސްޓްރީން ބޮޑު ހަރަދަކާ އެކު އައްޑޫ ސިޓީގައި މުޅިން އަލަށް ބިނާކުރި އޭޝިއާގެ ބެޑްމިންޓަން ޓްރެއިނިންގް އެޕްރޫވަލް ކޯޓުގައި ކުރިއަށްދާ ސާކް ރީޖަނަލް ބެޑްމިންޓަން މުބާރާތަކީ މިދިޔަ ދެ ހަފުތާ ތެރޭގައި ރާއްޖޭގައި ބާއްވާ ބައިނަލްއަގުވާމީ ތިންވަނަ ބެޑްމިންޓަން މުބާރާތެވެ.\nހަ އަހަރުގެ މެދުކެނޑުމަކަށްފަހު ރާއްޖޭގައި ބޭއްވި ފުރަތަމަ ބައިނަލްއަގުވާމީ ބެޑްމިންޓަން މުބާރާތަކީ މިދިޔަ މަހުގެ 17 އިން 23 އަށް ކުރިއަށްދިޔަ ލިނިންގް މޯލްޑިވްސް އިންޓަނޭޝަނަލް ފިއުޗަރ ސީރީސް އެވެ. 15 ގައުމަކުން 108 ކުޅުންތެރިން މި މުބާރާތުގައި ވާދަކުރި އިރު މިދިޔަ މަހު 24 އިން 29 އަށް ލިނިން މޯލްޑިވްސް އިންޓަނޭޝަނަލް ޗެލެންޖްގެ ނަމުގައި އިތުރު މުބާރާތެއް ވަނީ ބާއްވާފަ އެވެ. އެ މުބާރާތުގައި 45 ގައުމަކުން 268 ކުޅުންތެރިން ވަނީ ވާދަކޮށްފަ އެވެ.


“Emmenahves Yamaha” ge 6vana promotion fashaifi | Mihaaru\n"އެންމެނަށްވެސް ޔަމަހާ" ޕްރޮމޯޝަން ކުރިއަށްދަނީ ހުޅުމާލެ ރުއްގަނޑު2ގައި-- ފޮޓޯ: މިހާރު\n08 ނޮވެމްބަރ 2019 - 19:14 1 comment\nޔަމަހާގެ ކަސްޓަމަރުންނާއި އެލިއާއިން ސައިކަލް ގަންނަ ފަރާތްތަކަށް ހާއްސަކޮށްގެން ކުރިއަށްގެންދާ މި ހަރަކާތް އޮންނާނީ މިއަދާ މާދަމާ ހަވީރު 4:00 އިން ރޭގަނޑު 10:00 އަކަށް ހުޅުމާލެ ސްވިމިން ޓްރެކް ކައިރީ އޮންނަ ހުސް ބިމުގަ އެވެ.\nއެންމެނަށް ވެސް ޔަމަހާގެ ޕްރޮމޯޝަންތަކުގައި ސައިކަލް ގަންނަ މީހުންނަށް ތަފާތު އޮފާތައް އެލިއާއިން އަންނަނީ ދެމުންނެވެ. އެގޮތުން، މިފަހަރުގެ ޕްރޮމޯޝަންގައި އިންސްޓޯލްމަންޓަށް ސައިކަލް ނަގާ މީހުންނަށް ޑައުން ޕޭމަންޓުން 50 ޕަސެންޓުގެ ޑިސްކައުންޓެއް ދިނުމަށް ވަނީ ހަމަޖެހިފަ އެވެ. އަދި އެއްފަހަރާ ފައިސާ ދައްކާ މީހުންނަށް 3000ރ. އާ ހަމައަށް ޑިސްކައުންޓް ލިބޭނެ އެވެ.\n"އެންމެނަށްވެސް ޔަމަހާ" ޕްރޮމޯޝަންގެ ތެރެއިން ބަޔަކު ސައިކަލު ނެގުމަށް ފޯމް ފުރަނީ-- ފޮޓޯ: މިހާރު\nރަށްތަކުގައި ދިރިއުޅެ މީހުންނަށް ވެސް މި ޕްރޮމޯޝަންގައި ބައިވެރިވެވޭނެ އެވެ. އެގޮތުން ފޯނުން ގުޅައިގެން ނުވަތަ އީމެއިލާއި ވައިބާ ބޭނުންކޮށްގެން އެޕްލިކޭޝަން ފޯމު ހުށަހެޅުމުގެ ފުރުސަތު އެލިއާއިން ވަނީ ފަހިކޮށްދީފަ އެވެ.\nމީގެ އިތުރުން މި ޕްރޮމޯޝަންގެ ތެރެއިން ނަގާ ކޮންމެ ސައިކަލަކަށް ހިލޭ ހެލްމެޓެއް ލިބޭނެ އެވެ. އަދި ޔަމަހާ ބްރޭންޑުގެ ސައިކަލް ގެންގުޅޭ އެންމެނަށް ވެސް ސައިކަލުގައި މައްސަލައެއް ހުރިތޯ މި ހަރަކާތް ކުރިއަށްދާ ވަގުތުތަކުގައި ބަލާލެވޭނެ އެވެ.\nޕްރޮމޯޝަންގެ ތެރެއިން ބަހާ ހެލްމެޓް ޑިސްޕްލޭ ކޮށްފައި-- ފޮޓޯ: މިހާރު\nއެލިއާއިން އަންނަނީ ޔަމަހާ ބްރޭންޑުގެ ހަތް މޮޑެލެއް ރާއްޖޭގައި ވިއްކަމުންނެވެ. މީގެ ތެރޭގައި ފިނޯ އާއި އެންމެކްސް އާއި އެމްއެކްސް ކިންގް އާއި ކިއުބިކްސްގެ އިތުރުން ފްރީގޯ އާއި އެރޮކްސް އަދި ޔަމަހާ މިއޯ ހިމެނެ އެވެ.\nއެލިއާ އިން މިހާރު ކުރިއަށްގެންދާ ޕްރޮމޯޝަންތަކަކީ އެ ކުންފުންޏަށް 55 އަހަރު ފުރުން ފާހަގަ ކުރުމާއި އެލިއާ އިންވެސްޓްމެންޓާއި ޔަމަހާގެ ގުޅުމަށް 45 އަހަރު ފުރުމާ ގުޅުވައިގެން "އެންމެނަށް ވެސް ޔަމަހާ" ގެ ނަމުގައު ކުރިއަށްގެންދާ ސިލްސިލާ ޕްރޮމޯޝަންތަކެކެވެ.\nއިތުރު ލިޔުންތައް އެލިއާ އިންވެސްޓްމެންޓްސް ސައިކަލް


ޚަބަރު - MNUSU\nHome Category ޚަބަރު\nދިވެހިރާއްޖޭގެ ގައުމީ ޔުނިވަރސިޓީގެ ދަރިވަރުންގެ ޔޫނިއަން ލީޑާރސް ގްރޫޕްގެ މެމްބަރުންނަށް އަމާޒުކޮށް "ފަން3އޮން3ފުޓްސަލް" މުބާރަތަކާއި "ފަން ވޮލީބޯލް" މުބާރާތެއް ބާއްވައިފިއެވެ. ސެމިސްޓާ...\nދިވެހިރާއްޖޭގެ ގައުމީ ޔުނިވަރސިޓީ (އެމް.އެން.ޔޫ) އާއި ހިންމަފުށީ ވޮލީބޯޅަ ޓީމާއި ކުޅުނު އެކުވެރިކަމުގެ މެޗު އެމް.އެން.ޔޫއިން ކާމިޔާބުކޮށްފިއެވެ. ބުދަ ދުވަހުގެރޭ ޕީ.އީ ހޯލުގައި ކުރިޔަށްދިޔަ މި މެޗުގައި...\nދިވެހިރާއްޖޭގެ ޤައުމީ ޔުނިވަރސިޓީގެ އަންހެން ވޮލީބޯޅަ ޓީމަށް ކުޅުންތެރިން ހޮވުމަށް ބާއްވާ ފަރިތަކުރުންތައް ފަށައިފިއެވެ. އެމް.އެން.ޔޫ އަންހެން ވޮލީބޯޅަ ޓީމުގެ ކޯޗު ޞަފްވާން އަޙްމަދުގެ އިރުޝާދުގެ ދަށުން...\nޕްރޮމިސް ޕްރޮޖެކްޓް ސާފުކުރުމުގެ ހަރަކާތުގައި ދިވެހިރާއްޖޭގެ ގައުމީ ޔުނިވަރސިޓީގެ ދަރިވަރުންގެ ޔޫނިއަން (އެމް.އެން.ޔޫ.އެސް.ޔޫ) އިން ބައިވެރިވެއްޖެއެވެ. 25 ޑިސެމްބަރު 2021 ވަނަ ދުވަހުގެ ހަވީރު ރަސްފަންނު ސަރަހައްދާއި...\nބަންގްލަދޭޝްގެ ބޮޑުވަޒީރު ތަޤުރީރުކުރެއްވުމަށް ރައްޔިތުންގެ މަޖިލީހުގައި ބޭއްވި ޖަލްސާގައި، އެމް.އެން.ޔޫގެ ދަރިވަރުން ބައިވެރިވެއްޖެ!\nބަންގްލަދޭޝްގެ ބޮޑުވަޒީރު ހަރ އެކްސެލެންސީ ޝައިޚް ހަސީނާ ތަޤުރީރުކުރެއްވުމަށް ބޭއްވި ޖަލްސާގައި އެމް.އެން.ޔޫގެ ދަރިވަރުން ބައިވެރިވެއްޖެއެވެ. މި ޖަލްސާ ބާއްވައިފައިވަނީ 2021 ޑިސެންބަރު 23 ވީ ބުރާސްފަތި...\nއެމެރިކަން ސެންޓަރ މޯލްޑިވްސް އާއި ގުޅިގެން އެމް.އެން.ޔޫ.އެސް.ޔޫއިން ސާފުކުރުމުގެ ހަރަކާތެއް ބާއްވައިފި\nއެމެރިކަން ސެންޓަރ މޯލްޑިވްސް އާއި ގުޅިގެން އެމް.އެން.ޔޫ.އެސް،ޔޫއިން ސާފުކުރުމުގެ ހަރަކާތެއް މާލޭގައި ކުރިއަށްގެންގޮސްފިއެވެ. ސާފުކުރުމުގެ ހަރަކާތް ބާއްވައިފައިވަނީ 2021 ޑިސެންބަރު 22 ވީ ބުދަ ދުވަހުގެ ހަވީރު މާލޭ...\nމި ދައުރަކީ އުންމީދީ ދައުރަކަށްވާނެ – ޒައިދު\nދިވެހިރާއްޖޭގެ ގައުމީ ޔުނިވަރސިޓީގެ ދަރިވަރުންގެ ޔޫނިއަން (އެމް.އެން.ޔޫ.އެސް.ޔޫ) ގެ 10 ވަނަ ދައުރަކީ އުންމީދީ ދައުރަކަށްވާނެ ކަމަށް އެމް.އެން.ޔޫ.އެސް.ޔޫގެ 10 ވަނަ ދައުރުގެ ރައީސް ހުސައިން ޒައިދު...\n”އަޅުގަނޑުގެ އެހީތެރިކަން އަބަދުވެސް މި ޔޫނިއަންއަށް ލިބިގެންދާނެ“\nދިވެހިރާއްޖޭގެ ގައުމީ ޔުނިވަރސިޓީގެ ދަރިވަރުންގެ ޔޫނިއަން (އެމް.އެން.ޔޫ.އެސް.ޔޫ)އަށް ރައީސުލްޖުމްހޫރިއްޔާ އޮފީހުގެ ތަރުޖަމާން މަބްރޫކް އަޒީޒްގެ އެހީތެރިކަން ލިބޭނެ ކަމަށް އެމަނިކުފާނު ވިދާޅުވެއްޖެއެވެ.3ޑިސެމްބަރު 2021 ވަނަ...\nބިޔަ ރާޅާއެކުވެސް ދިވެހިރާއްޖޭގެ ގައުމީ ޔުނިވަރސިޓީގެ ދަރިވަރުންގެ ޔޫނިއަން (އެމް.އެން.ޔޫ.އެސް.ޔޫ) ގެ ނުވަވަނަ ދައުރު ކާމިޔާބުކަމާއެކު ނިންމާލެވުނީ ދަރިވަރުންގެ ޔޫނިއަންގެ މެމްބަރުންގެ ބުރަ މަސައްކަތުން ކަމަށް ނުވަވަނަ...\nދިވެހިރާއްޖޭގެ ގައުމީ ޔުނިވަރސިޓީގެ ދަރިވަރުންގެ ޔޫނިއަން (އެމް.އެން.އެސް.ޔޫ) 10 ވަނަ ދައުރުގެ ހިންގާ ކޮމެޓީގެ މެމްބަރުން މަގާމާއި ހަވާލުވެއްޖެއެވެ. ގައުމީ ޔުނިވަރސިޓީގެ ފެކަލްޓީ އޮފް އެޑިއުކޭޝަން (އެފް.އީ)...


ހައްދުންމަތީ ބައިބަލާ މުބާރާތް މިރޭ ފަށަނީ\n2017 ވަނަ އަހަރުގެ މުބާރާތުގެ ތެރެއިން. - ފޮޓޯ: ރިއަލް އައިލެންޑް ސޮސައިޓީ\nހައްދުންމައްޗަށް ހުޅުވާލައިގެން އަލްހާއީދު ބަންދުގައި ބާއްވާ މިއަހަރުގެ ރިއަލް ބައިބަލާ ޗެލެންޖް މިރޭ ލ. ގަމުގައި ފެށިގެން ކުރިއަށް ދާނެއެވެ.\nބައިބަލާ އެސޯސިއޭޝަން އޮފް މޯލްޑިވްސްއާ ގުޅިގެން ލ. ގަމު ރިއަލް އައިލެންޑް ސޮސައިޓީއިން އިންތިޒާމް ކޮށްގެން 2017 ވަނަ އަހަރުން ފެށިގެން ކުރިއަށް ގެންދާ މިމުބާރާތުގައި މިއަހަރު ޖުމްލަ ހަ ޓީމެއް ވާދަކުރާއިރު، މުބާރާތް ކުރިއަށްގެންދާނީ ދެ ގުރޫޕަކަށް ބަލާކައިގެންނެވެ.\nމުބާރާތުގެ ފުރަތަމަ މެޗުގައި މިރޭ ބައްދަލުކުރާނީ ގުރޫޕް 1ގެ ފިނޮޅު ޖޫނިއާސް އާއި ފިނޮޅު ސްޕޯޓްސް ކްލަބެވެ. މީގެ އިތުރުން ދެން މިގްރޫޕުގައި ހިމެނެނީ ގޯޅި ސްޕޯޓްސް ކްލަބެވެ. ވޭތުވެދިޔަ ދެއަހަރުގެ ޗެމްޕިއަން މުކުރިމަގު އަންޑަގްރައުންޑް ހިމެނެނީ، މުކުރިމަގު އަންބީޓަން އާއި ނިއު ޖެނެރޭޝަން އޮފް ގޯޅި އާއެކު ގުރޫޕް ދޭއްގައެވެ.\nމުބާރާތުގެ ޝެޑިއުލް. –\n2010 ވަނަ އަހަރުން ފެށިގެން ރިއަލް އައިލެންޑް ސޮސައިޓީއިން ގަމުގައި އަވަށު މުބާރާތެއް ގޮތުގައި އެސޯސިއޭޝަނާ މަޝްވަރާ ކުރެވިގެން ބާއްވަން ފެށި މިމުބާރާތް ރަސްމީ ސިފައެއްގައި ބައިބަލާ އެސޯސިއޭޝަނާ ގުޅިގެން ބާއްވަން ފެށިތާ މިއީ ތިންވަނަ އަހަރެވެ.\nމާލޭގައި ކޮންމެ އަހަރެއްގެ ފިތުރު އީދާ ދިމާކޮށް ބާއްވާ މުބާރާތުގެ އިތުރުން، ހައްދުންމަތީ ބައިބަލާ މުބާރާތަކީ މިއެސޯސިއޭޝަނުން ބާއްވާ ދެ ވަނަ މުބާރާތެވެ. މިހާރު އަހަރަކު ދެ ބައިބަލާ މުބާރާތް ކުރިއަށް ގެންދިޔަނަމަވެސް، ކުރިމަގުގައި ވަރަށް އަވަހަށް، މިއަދަދު ހަތަރަކަށް އިތުރުކުރުމުގެ ވިސްނުން ގެންގުޅޭކަމަށް އެ އެސޯސިއޭޝަނުން ވަނީ ބުނެފައެވެ.\nމިއަހަރުގެ ހައްދުންމަތީ ރިއަލް ބައިބަލާ ޗެލްނެޖް ފެށުމުގެ ރަސްމިއްޔާތު ޝަރަފްވެރިކޮށްދެއްވަން ހަމަޖެހިފައިވަނީ ރާއްޖޭގެ ރައީސުލް ޖުމްހޫރިއްޔާގެ ނައިބު ފައިސަލް ނަސީމެވެ.\nރިއަލް އައިލެންޑް ސޮސައިޓީ, ބައިބަލާ, ބައިބަލާ އެސޯސިއޭޝަން އޮފް މޯލްޑިވްސް, ލ.ގަން\nހައްދުންމަތީގައި ބާއްވާ ބައިބަލާ މުބާރާތް މިއަހަރު ވެސް އޮންނާނެ ގްރީން ސްޓްރީޓްސް އިން ބައިބަލާ ތަށްޓަށް ވެސް އަމާޒުހިފައިފި ފޯރިގަދަ މެޗް ތަކަކަށްފަހު ކުއާޓާ ފައިނަލަށް ޓީމް ތައް ހޮވިއްޖެ


Minimum wage aaeku resort muvazzafunnah madhuvegen 12000 rufiyaa libeyne: Minister Fayyaz - One Online\nފަތުރުވެރިންތަކަކަށް ރިސޯޓު މުވައްޒަފަކު ހިދުމަތްދެނީ-- ފޮޓޯ: ވަން އާކައިވް\nމިނިމަމް ވޭޖާއެކު ރިސޯޓު މުވައްޒަފުންނަށް މަދުވެގެން 12،000 ރުފިޔާ ލިބޭނެ: މިނިސްޓަރު ފައްޔާޒު\nބޮޑެތި ވިޔަފާރިތަކަށް މިނިމަމް ވޭޖުގެ ގޮތުގައި މަހަކު 8000 ރުފިޔާ ހަމަޖެއްސުމާއެކު ރިސޯޓު މުވައްޒަފުންނަށް ސާވިސް ޗާޖާއެކު އެންމެ ދަށް މުސާރައަކަށްވެސް 12000 ރުފިޔާ ލިބޭނެ ކަމަށް އިކޮނޮމިކް މިނިސްޓަރު ފައްޔާޒު އިސްމާއިލް ވިދާޅުވެއްޖެއެވެ.\nމިނިމަމް ވޭޖް ކަނޑައަޅައި، އިއުލާން ކުރުމަށް މިއަދު ބޭއްވި ރަސްމިއްޔާތުގައި ވާހަކަ ދައްކަވަމުން މިނިސްޓަރު ފައްޔާޒު ވިދާޅުވީ މިނިމަމް ވޭޖު ކަނޑައެޅުމުން ގާތްގަނޑަކަށް 54،000 މުވައްޒަފުންނަށް ފައިދާ ކުރާނެ ކަމަށާއި އޭގެ ތެރޭގައި ފަތުރުވެރިކަމުގެ ދާއިރާގެ 13،000 މުވައްޒަފުން ހިމެނޭ ކަމަށެވެ.\nރިސޯޓު މުވައްޒަފުންނަށް ލިބޭ އެވްރެޖް މުސާރައަށް އިޝާރާތް ކުރައްވަމުން މިނިސްޓަރު ވިދާޅުވީ، މުވައްޒަފެއްގެ އެވްރެޖް މުސާރައަކީ 4000 އާއި 5000 ރުފިޔާއާ ދެމެދުގެ އަދަދެއް ކަމަށެވެ. އަދި ސާވިސް ޗާޖުގެ ގޮތުގައި ކޮންމެ ރިސޯޓަކަށް ލިބޭ އާމްދަނީގެ 10 ޕަސެންޓް ލިބޭ އިރު، އެއީ 5000އާއި 10000 ދެމެދުގެ އަދަދެއް ކަމަށެވެ. ނަމަވެސް މިނިމަމް ވޭޖު ކަނޑައެޅިގެން ދިއުމުން ސާވިސްޗާޖާއެކު އެންމެ ކުޑަ އުޖޫރައަކަށްވެސް މަހެއްގެ މައްޗަށް 12000 ރުފިޔާ ލިބޭނެ ކަމަށް މިނިސްޓަރު ވިދާޅުވިއެވެ.\n"އާންމު ގޮތެއްގައި ރިސޯޓުތަކުގެ މުސާރައިގައި ވަރަށް ބޮޑެތި ތަފާތުތަކެއް އެބަހުރި. އެކި ހިސާބުގައި އެކި ރިސޯޓުތަކުގައި ރިސޯޓުގެ އެކި ވަޒީފާތަކުގައިވެސް އަޅުގަނޑުމެން ބެލި އިރު، އެންމެ ބޮޑުކޮށް ލިބޭ ދިވެހި މުވައްޒަފަކަށް މަހެއްގެ މައްޗަށް ދެ ލައްކަވެސް އެބަހުރި ލިބިފަ. އަނެއް ބަޔަކަށް އެބަހުރި 1000 ރުފިޔާ އަދި 2000 ރުފިޔާވެސް ލިބިފަ. އެކަމަކު މިނިމަމް ވޭޖް ކަނޑައެޅުމާއެކު ރިސޯޓުތަކުގައި ވަޒީފާ އަދާކުރާ މުވައްޒަފުންގެ 60 ޕަސެންޓަށްވުރެ ގިނަ މީހުންގެ މުސާރަ ގާތްގަނޑަކަށް ދެ ގުނަވާނެ،" އޭނާ ވިދާޅުވިއެވެ.\nމިނިމަމް ވޭޖް ކަނޑައަޅައި އިއުލާންކުރީ، މިނިމަމް ވޭޖް އެޑްވައިޒަރީ ބޯޑުން ލަފާދިން ގޮތަށް ހަތަރު ކެޓަގަރީއަކަށެވެ. އެއީ ސިވިލް ސާވިސް، ކުދި ވިޔަފާރިތައް، މެދުފަންތީގެ ވިޔަފާރިތައް އަދި ބޮޑެތި ވިޔަފާރިތަކެވެ.\nއެގޮތުން މިނިމަމް ވޭޖް އެޑްވައިޒަރީ ބޯޑުން މިނިސްޓަރު ފައްޔާޒަށް ދީފައިވާ ލަފާގައި ވަނީ، ޕްރައިވެޓް ސެކްޓާގެ ކުދި ފަންތީގެ ވިޔަފާރިތަކަށް ގަޑިއިރަކަށް 24.04 ރުފިޔާގެ ނިސްބަތުން މަހެއްގެ މައްޗަށް 5,000 ރުފިޔާ ދިނުމަށެވެ. އަދި ޕްރައިވެޓް ސެކްޓާގެ މެދު ފަންތީގެ ވިޔަފާރިތަކަށް ގަޑިއިރަކަށް 33.65 ރުފިޔާގެ ނިސްބަތުން މަހެއްގެ މައްޗަށް 7,000 ރުފިޔާ ދިނުމަށެވެ.\nޕްރައިވެޓް ސެކްޓާގެ ބޮޑެތި ވިޔަފާރިތަކަށް ދޭން ލަފާ އަރުވާފައިވަނީ، ގަޑިއިރަކަށް 42.79 ރުފިޔާގެ ނިސްބަތުން މަހެއްގެ މައްޗަށް 8,900 ރުފިޔާއެވެ. ޕަބްލިކް ސެކްޓަރަށް ވޭޖް ބޯޑުން ލަފާ އަރުވާފައި ވަނީ ހަ ގަޑިއިރު މަސައްކަތްކުރާ ދާއިމީ މުވައްޒަފުންނަށް މަހަކަށް 7،000 ރުފިޔާ ނުވަތަ ހަ ގަޑިއިރަށްވުރެ މަދުން މަސައްކަތްކުރާ ފަރާތްތަކަށް ގަޑިއިރަކަށް 33.65 ރުފިޔާގެ މަގުން ދިނުމަށެވެ.\nގުޅޭ ޓެގު މިނިސްޓަރު ފައްޔާޒް އިސްމާއިލް އެންމެ ކުޑަ މުސާރަ ޓުއަރިޒަމް މިނިސްޓްރީ އޮފް ޓުއަރިޒަމް މިނިސްޓްރީ އޮފް އިކޮނޮމިކް ޑިވެލޮޕްމަންޓް ޓޫރިޒަމް މިނިސްޓަރު ޑރ. އަބްދުﷲ މައުސޫމް


Vaahaka: Kamana'ahttakai... | ThePress\nފެންނަމުންދިޔަ ކަނު އަނދިރިކަމުގެ ތެރެއަށް ލޯ ހާނުވަން މަސައްކަތް ކުރަމުން ބަދުރު ކުރިއަށް ފިޔަވަޅެއް އަޅާލިއެވެ. ގަސްތަކުގެ އޮފިތަކުން ރެކެމުން ވަލުތެރެއަށް ވަދެގެން ދިޔައިރު ބަދުރުގެ ހިތުގައި ނޭނގޭ ބިރުވެރިކަމެއް ވަނީ އުފެދިފައެވެ. ހިތުގެ ވިންދު އެތައް ހާސް ގުނައަކަށް އަވަސްވެފައިވީ އިރު މޭގައި ތޫނު ތަދެއް އުފެދެމުންދާ ފަދަ އިހުސާސެއް ކުރަމުންދިޔައެވެ.\nހާސްވެ ކަންބޮޑުވެފައިވާ ހާލުގައި ބަދުރު މަސައްކަތް ކުރީ އޭނާގެ ހިތުގައިވާ ބިރުވެރިކަން އެއްފަރާތް ކޮށްލެވޭތޯއެވެ. ނަމަވެސް ބަޔާން ކުރަން ދަތި އެ އިހުސާސްތަކުން މިންޖުވެވެން އޮތީ ކަމަނަ ހޯދައިގެންނެވެ. ދެލޯ ފަދަ ކަމަނަ ދުށުން އެދި ބަދުރު ވަނީ މޮޔަވާ ހިސާބަށް ގޮސްފައެވެ.\nމީހެއްގެ ހިލަމެއް ނުވާ ފަދަ ވަގުތެއްގައި ވަލުތެރޭގެ އެންމެ އެތެރެއަށް އޭނާއަށް އާދެވުމުން އަތުގެ އިނގިލިތައް ފިއްތާ ބާރުކޮށްފައިވާ މުށުތެރެ ހުޅުވާލަމުން ކުރިއަށް އަތް ދިއްކޮށްލިއެވެ. އިނގިލިތައް ހުޅުވާލި އިރު ބަދުރުގެ އަތުތެރޭގައިވާ ހުދު ކުލައިގެ އުނިމަލުގެ ވަސް މުޅި ސަރަހައްދު އެއްވަސްކޮށްލައިފިއެވެ. ދެލޯ މަރާލަމުން "ކަމަނަ" ގެ ނަމުން ބަދުރު ގޮވާލީ ނިތްކުރިމަތީ ހިއްލާފައިވާ ދާތިކިތައް ފޮހެލަމުންނެވެ.\nއިސާހިތަކު ލޮލަށް އުނދަގޫވާފަދަ ގަދަ އަލިކަމެއް އޭނާގެ ކުރިމައްޗަށް ފާޅުވެގެން ދިޔައެވެ. ދެލޯ މަރާލަމުން މޫނުމައްޗަށް އަތް ހުރަސްކޮށްލި ބަދުރު މަޑުމަޑުން އަތް ތިރިކޮށްލަމުން ކުރިއަށް ބަލާލީ ވޭނީ ހަޅޭކެއްގެ އަޑު އޭނާގެ ކަންފަތުގައި ޖެހުމުންނެވެ.\nމުޅި ގައިގާ ހުޅުހިފާފައިވާ އަންހެނަކު ކުރިމަތިން ފެންނަން ހުއްޓެވެ. އޭނާ ބަދުރާ ދިމާއަށް އަތް ހަނާއަޅަމުން ދިޔައެވެ. ބިރުގެންފައި ހުރިލެއް ބޮޑުކަމުން ހުޅުވާފައިވާ އަތްތިލަ ލައްޕާލަމުން އަތުތެރޭ އޮތް އުނިމާ އޭނާ ފޮރުވާލިއެވެ. ހަމައެއާއެކު މުޅިތަނަށް ކަނު އަނދިރިކަން ވެރިވެ ހަމަހިމޭންވެއްޖެއެވެ.\nނިދިފައި އޮތް ބަދުރު ތަންމިނަށް ލޯ ހުޅުވާލީ ފެނުނު ހުވަފެނުން ލިބުނު ހާސްކަމާ އެކީގައެވެ. ދަލުން ތެމިފޯވެފައި އޮތް ބަދުރު ރޯނު އެނދުން ފޭބުމަށް ބިންމަތީ ފައިތިލަ ޖައްސާލަމުން އޭނާގެ ކަރު ދެއަތަށް އަނބުރާލީ ކަނދުރާ މަތީގައި އުފެދިފައިވާ ރިހުމަށް ލުޔެއް ހޯދުމަށެވެ. އެތައް ދުވަހެއްގެ ބުރަ މަސައްކަތަށް ފަހު އަރާމުކޮށްލަން ޖައްސާލި ނަމަވެސް ބަދުރަށް ރަނގަޅަށް ނިދޭ ގޮތެއް ނުވިއެވެ.\nކޮޓަރީގެ އެއްފަރާތެއްގައި ބަހައްޓާފައި ހުރި ދޮލަނގާ ދިމާއަށް ބަދުރު ބަލާލީ ވަގުތު އައިސް ޖެހިއްޖެ ކަމުގެ ސިގްނަލް ލިބި އޭނާގެ މަސައްކަތް ފަށަންވެއްޖެ ކަމުގެ އިހްސާސް ވެރިވުމުންނެވެ. އެ ދޮލަނގާ ދިމާއަށް ބަލަން ހިނދުކޮޅަކު ހުރުމަށްފަހު ބަދުރު އިން ތަނުން ތެދުވިއެވެ. އަދި ހުދު ފޮތިގަނޑުން އެ ދޮލަނގުގެ މަތި ނިވާކޮށްގެން އޭނާ އެގޭ ގޯއްޗަށް ނުކުމެ އުޑުމައްޗަށް ބަލާލިއެވެ. ވަގުތު ކައިރިވެއްޖެ ކަން ޔަގީންވެ ބަދުރު ދޮލަނގު ހިފައިގެން ހިނގައިގަތް އިރު އޭނާގެ އަތުތެރޭގައި އުނި މަލެއް އޮތެވެ.\nމެންދަމުގެ އެ ވަގުތު އެ ރަށުތެރެއިން މީހެއްގެ ހިލަމެއް ނުވެއެވެ. އެއީ ބޮޑު ރަށެކެވެ. ނަމަވެސް އެ ރަށުގައި ދިރިއުޅެނީ މަދު ބައެކެވެ. ރަށުގައި މީހުން އާބަދުވެފައި ސަރަހައްދުގައި ހަދާފައިވާ ކުދި ޖިފުޓިގެތަކުން އެއްވެސް އަލިކަމެއް ފެންނާކަށް ނެތެވެ. އިރުއޮއްސުމާއެކީ އެންމެންވެސް ގޭގެއަށް ވަދެ ނިދުމުން މުޅި ރަށުތެރެ އެކީ ފަޅުވެގެން ދެއެވެ.\nދޮލަނގު ހިފައިގެން ބަދުރު މިސްރާބު ޖެހީ އަތިރިޔާ ދިމާއަށެވެ. 14 ވިލޭރޭގެ ހަނދުވަރުގެ އަލިކަން ވެރިވެފައި އޮތުމުން ތަންދޮރު ފެންނަވަރުގެ ރީތި އަލިކަމެއް ވެރިވެފައި ހުއްޓެވެ. އަތިރިއާ ހަމައަށް ގޮސް އޭނާ އެ ދޮލަނދު ބިންމަތީ ބެހެއްޓިއެވެ. އަދި އެ ދޮލަނގު މަތީގައި އަޅާފައިވާ ހުދު ފޮތިގަނޑު ނަގާ ދެކަކޫ ޖަހާ ދޮންވެލިގަނޑުމަތީ އިށީނދެ އޭނާ ހަމަޖެހިލިއެވެ. އަދި ގުދުވެ އެ ދޮލަނގުގެ އެތެރެއަށް އޭނާ ބަލާލިއެވެ. އޭގައިވާ ސާފު ފެނުގެ ތެރެއިން ފެންނަމުން ދިޔައީ އުޑުމަތިން ފެންނަމުން ދިޔަ ތަރިތަކާއި 14 ވިލޭރޭގެ ހަނދެވެ. އަދި އެ ހަނޑުގެ މައްޗަށް މަޑުމަޑުން އަރަން ފެށީ ކަޅު ބޮޑު ހިޔަންޏެވެ.\nބަދުރުގެ ހަށިގަނޑު ދެއަތަށް ހެއްލަމުން ދެލޯ މަރައިގެން ހުރެ ތުންތަޅުވަން ފެށިއެވެ. ހަމައެއާއެކު ހަނދުގެ މައްޗަށް ކަޅު ހިޔަންޏެއް އަރަމުން ގޮސް ހަނދުގެ މެދަށް އެ ހިޔަނި އެކީ އަރައިފިއެވެ. ފުރިހަމަ ހަނދުކޭތައެއް ހިފާ ނިމުމުން ބަދުރު ދެލޯ ހުޅުވާލަމުން އޭނާ އަނދެގެން ހުރި މުންޑުގަނޑު ތެރެއިން ކުޑަ ފިޔޮއްސެއް ނަގާ އޭނާގެ އަތުގެ އިނގިލިކުރީގައި އަޅާ ދަމާލައި ޒަހަމްކޮށްލައިފިއެވެ. ޒަހަމްވީތަނުން ފައިބަމުންދިޔަ ލޭތައް އުނިމަލުގައި ހާކާލުމަށް ފަހު ސާފު ފެން ހުރި ދޮލަނގުގެ ތެރެއަށް ވައްޓާލިއެވެ. ހަމައެއާއެކު ދޮލަނގުގެ ތެރެގައިވާ ސާފު ފެން ރަތްކުލައަށް ބަދަލުވެގެން ދިޔައެވެ.\nބަދުރު އޭނާގެ ދޫ މަޑުމަޑުން ހަރާކާތްކޮށްލިއެވެ. "ކަމަނާ... ކަމަނާ... ވަގުތު އައިސް ޖެހިއްޖެ"\nހަމަހިމޭނަކަމުގެ ތެރެއިން އިވެމުންދިޔައީ ގޮނޑުދޮށަށް ރާޅު ބީއްސަމުންދިޔަ އަޑެވެ. ވައި ގަދަވެ އަތިރިމަތީ ހުރި ރުއްތަކުގެ ފަންތައް ހެލެމުންދިޔަ އަޑުވެސް ރާޅުޖަހާ އަޑާ އެކުވެގެން ދިޔައެވެ. ދެން އިވިގެން ދިޔައީ އަތިރި މަތިން ކާޅެއް ގޮވާލި އަޑެވެ. އެ އަޑަށް ބަދުރު ފަސް އެނބުރި ބަލާލީ ވިހަ ހިނިތުންވުމަކާ އެކީގައެވެ.\nރަތް ލިބާހެއްގައި ހުރި ރީތި އަންހެނެއް ފަރި ހިނގުމެއްގައި ހިނގައިފައި އަންނަތަން ބަދުރަށް ފެނުނެވެ. ބަދުރު އިސް ތިރިކޮށްލީ އޭނާއާ ހަތަރުކަޅި ބައްދަލު ކުރަން ބޭނުން ނުވާތީއެވެ. ދޮލަނގާ ދިމާއަށް އޭނާ ބަލަން އިސްޖަހައިގެން އިންދާ އެ އަންހެން މިހާއައިސް ލޯގަނޑު ކައިރިއަށް ހުއްޓިއްޖެއެވެ. އޭނާގެ ފަން ދިގު އިސްތަށިގަނޑު ވަނީ ދޫކޮށްލާފައެވެ. ވަޔާ އެކު އެ އިސްތަށިގަނޑު ވިހުރެމުން ދިޔައިރު އޭނާގެ ދެލޯ ރަތްކުލައިން ދިއްލުނެވެ.\nޖެހިގެން އައި ދުވަހަށް އިރުއަރައިފިއެވެ. ހާލާއި ކާޅާއި ކޮވެލީގެ ގޮވެއްޔަށް ރަށުތޭރޭގެ މީހުންތައް ހޭލަމޭލަވެ އުޅެން ފަށައިފިއެވެ. މަހަށް ފުރަންދާ ދޯނިތަކަށް މަސްވެރިން އަރާ ދަތުރަށް ފުރައިފިއެވެ. ހަމައެއާއެކު އަންހެންވެރިން ނުކުމެ ރަށުތެރެ ކުނިކެހުމާއި ގޭތެރޭގެ މަސައްކަތުގައި ޝާމިލުވެއްޖެއެވެ.\nއެހެން ދުވަސްތަކެކޭ އެއްގޮތަށް މިސްކިތުމަގުގޭގައި މިއަދު ހެނދުނުވެސް އޮތީ ވަރުގަދަ ސައެއް ތައްޔާރުކޮށްފައެވެ. ރަށުގެ ކަމުވޮށިގެންވާ މީހުންގެ ތެރެއިން އެގޭ ތައްކާނަކީ ހޮވާލެވޭ މީހެކެވެ.\nސިލުނބުގައިވާ ދުންފަތްގަނޑު ރަނގަޅުކޮށްލުމަށްފަހު އޭގެ މައްޗަށް ރޯކުރި ނާށިތައް ބަހައްޓާ ދަލޭކަ އެއަށް ފުމެލިއެވެ. ނާށިގަނޑު ގަދައަށް ރޯކުރަންވެގެން އެއަށް ވިހުރެމުން ދިޔަ ދަލޭކަ ގުދަށް އޮވެ ފުމެމުން ދިޔައެވެ. އޭރު އަޑަފިގަނޑު އުނގަށް ލައިގެން ބޮޑު އުނދޯލީގައި މިސްކިތުމަގުގޭ ތައްކާނު އިނީ އަނގަފުރާ ބިލަތާއި ފޯކާ ލައިގެން ދުފާލަދުފާލައެވެ.\nގުޑުގުޑާގަނޑު ރަނގަޅަށް ތައްޔާރުވުމުން ނޮޅީގައި އަނގަ ޖަހާ ހަށިފުރާ ދުންތައް ދަލޭކަ ދަމާލަމުން ތައްކާނަށް އިޝާރާތް ކޮށްލިއެވެ. އަދި ގުޑުގުޑާގެ ނޮޅި ތައްކާނު އަތަށް ދިއްކޮށްލަމުން ތައްކާނު އުނގު ތެރޭއިން އަޑަފިގަނޑު ނަގާ އުނދޯލީގައި ދަލޭކަ ރަނގަޅަށް ހަމަޖެހިލީ ލިބާސްގަނޑު އަރުވާ ޖަހާލަމުންނެވެ.\nނާށިގަނޑަކަށް ޗޮއްކިޔާ ރަތްކުޅު ޖަހާލުމަށްފަހު ނޮޅީގައި އަނގަ ޖަހާ ހަށިފުރާ ތައްކާނު ދުންތައް ދަމާލިއެވެ. އެއަށް ފަހު ވައިގެ ތެރެއަށް އެ ދުންތައް ބޭރުކޮށްލަމުން ދަލޭކަ ގާތު ވައިއަރުވައި ދިނުމަށް އޭނާ އެދުނެވެ. ވައި ވިހުރެން ގެންގުޅޭ ފަންކާ ގަނޑު ނަގާ ވިހުރެމުން ދަލޭކަގެ ރީތި އަޑުން ރާގު އަޅުވާލާފައި ރައިވަރު ކިޔަން ފެށުމުން ތައްކާނުގެ މަޑުމަޑުން ދެލޯ މާރާލީ އެއްވަރަކަށް އުނދޯލީ ހެއްލާލަމުންނެވެ. ހެނދުނުގެ ނާސްތާއަށް ފަހު މަޑިސީލަ ކައިރިކޮށްގެން ދުފާލައިގެން ދަލޭކަ ކިޔާ ރައިވަރު އަޑުއެހުމަކީ އަލި ތައްކާނުގެ އާދައެވެ.\nއުނދޯލި މަޑުމަޑުން ހެއްލާލަ ހެއްލާލަ އިން ތައްކާނުގެ ފައި ތިލަ ބިންމަތީ ޖައްސާލަމުން އުނދޯލި މަޑުޖައްސާލީ އޭނާއަށް ތަފާތު އަޑެއް އިވުނުހެން ހީވުމުންނެވެ. ދަލޭކައަށްވެސް އެ އަޑު އިވި ކިޔަމުން ދިޔަ ރައިވަރު މަޑުޖައްސާލައިފިއެވެ. އެ ރަށުގެ ރައްޔިތުން އައިސް އޭރު އެގޭތެރެއަށް ވަދެގެންފިއެވެ. އެގޯތި ތެރެއަށް ވަދެގެން އައި މީހުންގެ އަޑުފައްގަނޑު ކަންފަތުގައި ޖެހުމުން އަލިތައްކާނު ހިފައިގެން އިން ގުޑުގުޑާގަނޑު ދަލޭކައާ ހަވާލުކުރުމަށްފަހު އަނދެގެން ހުރި މުންޑުގަނޑު ކޮށިކުރަމުން ގޯތިތެރެއަށް ނުކުންނަން އޭނާ އަވަސްވެގަތެވެ. އޭރު އެގޭތެރެއަށް ވަތް މީހުންތައް އަޑުގެ ނެތްތަނަށް ވާހަކަ ދައްކަމުން ދިޔައިރު އެ އުޅެނީ ކިހިނެއްވެގެންތޯ ބަލަން ތައްކާނު ބޭނުންވިއެވެ.\nގޯތިތެރެއަށް ނުކުމެ އެއްފަރާތަށް ރަތްކުޅެއް ޖަހާލުމަށްފަހު އަނގަމަތި ފޮހެލަމުން ތައްކާނު ގޮވާލިއެވެ. "ހެނދުނު އެރި އިރާއެކީ މިގޯއްޗަށް ތިއައީ ކޮން މުސީބާތެއް ލައިގަތީއާ... ހަޅޭއް ފަޅޭއް ނުލަވާ ތިޔާ ވެގެން އުޅޭ ގޮތެއް ކިޔައިދިނީމާނު އެނގޭނީ..."\nއެންމެން ހިމޭންވެ އެކަކު އަނެކަކުގެ މޫނަށް ބަލަން ތިބީ އެވާހަކަ ދައްކާނެ މީހަކު ޔަގީން ނުވެފައެވެ. އެންމެން ކަހަލަ ގޮތަކަށް ބަލާލީ ރޮއެ ދެލޯ ދުޅާވެފައި ހުރި ދީދީއާ ދިމާއަށެވެ.\nކުރިއަށް ޖެހި ވާހަކަ ދައްކަން ފެށީ އިއްތޯބެއާގޭ ދީދީއެވެ. ދީދީ އަކީ އަލިތައްކާނުގެ ވަރަށް ގާތް ރަހްމަތްތެރިއެކެވެ. ދެލޯ މުދުނަށް ލައިގެން ހުރެ ދީދީ އަޑުގެ ނެތްތަނަށް ހަޅޭއްލަވައިގަތީ ރޮމުން ކަމެއް ރުޅިއައިސްގެން ކަމެއް ނޭނގެއެވެ. އޭނާ ބުނާ އެއްޗެއް ސާފުވާ ވަރުވީ ދެބުރަކަށް ބުނި ފަހުންނެވެ.\n"އަފުރެންގެ ގޯތި ފިކުރީ ގެއްލިގެން މިއުޅެނީ.. ރޭވީ ފަހުން ގޯއްޗަށް ނާދޭ.. ފިކުރީ ދާނީ ވަކި ކޮންތާކަށް.... އޭނާ ދާނެހެން ހީވާ ހުރިހާ ތަނެއް ހޯދިއްޖެ.... ފިކުރީއެއް ނުފެނުނު.."\nޥަރަށް ސަޅި. ކޮން އިރަކުން އަނެއް ބައި